
मन्तव्य 


नेपाल भाषाया साहित्य ख्यःया दुवातय्‌ 'साहित्य लचं' सफूती पूर्ण 
ताम्राकार ध्वदुक्क नापलाना जितः तसक लयूता व: । 

झीगु साहित्यया थी थी विधाय्‌ समालोचनाया सतकय्‌ थ्व सफ्‌ च्वमियाः 
ह्वापांगु कुतः जुया न भ्रलःमा नं सिमा धा:सा धार्थ नं मख्‌ धका: निर्धक्क जुया 
धायेफु। समालोचना धयागु थाकुगु, अध्ययनशीलता, लगनशीलता व हिचःति 
हायूकेमाःगु ख्यलय्‌ च्वसा न्ह्याका दिया नं छगू गेसुलागु व थुकियात कया गर्भ 
याये फुगु कृति झोत ब्वनेगु मौका बिया दीउगुली वयक:यात सुभाय्‌ मब्यूसें 
मगा: । 

थ्व सफुती गुगं, व्यक्तित्व भ्रले कृतित्वयात दुग्यंक दुवाला वयूकलं च्वसा 
न्ह्याका दिउगु दु। खास याना थूकिइ छपु च्वसुयात त्वःता फुक धेथे च्वसु ह्मिग:या 
च्वमि व सफूयात कया विवेचना याना त:गु खनेदु, गुगु छुं हद तक पायूछि हे ज्‌ 
धायेफु । नापं थौंया समकालीन साहित्यया समालोचना यायेगु दायित्व थःगु 
ब्वहलय्‌ दु धयागु नं वयूकलं लोमंका दी मखु, मनंतुना । 

थ्व सफू कथं ह्वापांगु कुतः जसां पुणं ताम्राकार धाःसा म्हसिका बिया 
च्वने माःम्ह च्वमि धाःसा अवश्य नं मब । थी थी पत्रपत्रिकाय्‌ वयूकःया च्वसुत 
धस्वाक दना च्वंगु झीसं खंगु हे दु । 

छक्र: चर्चाय्‌ वया छु ई च्वसा न्ह्याका च्वमित दुसुना वनिगु ब्रेपाल 
भाषा साहित्य ख्यःया ल्वच बिस्क जुया थःगु च्वसा मदिक्क न्ह्याका तधंग्रु सफल- 
ताया च्वकाय्‌ थ्यंकः वनेगु साहस व कुत: याना न्ह्यज्याना च्वना दी धइगु 
भिन्तुना । 


-सुन्दर मधिकमि 


मन्तुना 


भाजु पुर्णकाजी ताम्राकारबा समालोचना मुना खफ्‌ पिदनेत्यंगु लयताया 
खं खः । पिदनेत्यंगु थ्व सफूया पाण्डुलिपि स्वया मन्तुना प्वंके दुगुली जि झन हे 
लयूताया । थ्व सफूतिइ मुक्क ह्वय्‌पु च्वसु दुथ्यना च्वंगु दु; भले चिनाखं, बाखं व 
प्याखं स्वताजि विधाया समालोचना वुथ्याना च्वंगु दु । थ्व सफू दुने धर्मादित्य 
धर्माचायं, योगवीर सिंह, चित्तधर हृदय, पूर्ण पथिक, वासुशशि, सुन्दर 
मधिर्काम व महाकवि सिद्धिदासया समालोचना दुथ्याना च्यंगु दु। थृके मध्ये 
धर्मादित्य धर्माचार्यया व्यक्तित्व मूल्यांकन लुया श्वंगु दुसा मेपि न्याम्ह स्थनाम- 
धन्य श्युष्टा व भाषा सेवीतय्‌ साहित्यिक सिजैनाया मूल्यांकन जुया च्यंगु दु । 
थुके मध्ये नं योगबीर सिह, पूर्ण पथिक व सिद्धिदासया मूल्यांकन इमिगु समष्टि- 
गत श्यृष्टिया आधारय्‌ जुया च्वंगु दुसा चित्तधर हृदय, वासुशशि व सुन्दर 
मधिकमिया मूल्यांकन इमिगु विशेष छगू कृतिका प्राधारय्‌ जुया च्वंगु दु । 

पूर्णकाजीया थ्व सफ्‌ ब्वने धुंक्म: वय्‌कःयात ग्याये धैगु मदुम्ह च्वसा 
धायेमा । योगवीर सिंहया वैचारिक दरिद्रतायात तप्यंक ब्वयेगु थुकेया छुमा 
खः। वयूक:या बिचा: नापं सहमत / प्रसहमत ज्वीगु मेगु हे खे ख: । तर थःगु 
ब्रम्हं खंगु खे च्वयेत वयकः गुगुनं स्थापित नां खना ने मग्यागु खंयू धा:सा 
प्रसहमत जुइ थाय्‌ हे मदु । 

साहित्य समय सापेक्ष जुइ । उके छु नं साहित्यया समाज प्रतिया 
योगदानया मूल्यांकन यायूबले सृजनाया ई यात नं ध्यान तयेहे मा । प्रगतिशीलता 
धैगु थौं छगूसा कन्हे मेगू जुइफु थ्व विकसित जुजूं वनीगु ख: । तर पूर्णकाजीया 
इव॒ सफूतिइ गन गर्ने थौंया चश्मा म्हिग:या साहिस्य स्वयेगु ज्या जुयाच्वंगु 
आभास ब्यू । 

पूर्णकाजीया समालोचनात ब्वनेबले वयकः बहुसंख्यक जनताया भि 
याइगु साहित्या पक्षपाती खनेदु । साहित्ययात निर्दिष्ट लेय यंकेगु ज्या समा- 
लोचकतयूगु खः । पूर्णकाजीजु नेपाल भाषाया साहित्ययात धात्ये हे जनहीतया 
लँय्‌ यंके चाहे जूसा थ्व खेमाया वर्तमान साहित्यया समालोचना पाखे वयूक:या 
शवसा न्ह्यायेमा: । वयूकःया ज: च्वसा पाखे यक्को झाशा याये थामू नं दु । 


-पुष्षराज राभकणिकार 


थःग हे खं प्वलाः कनाच्वना 


कलेज व क्याम्पसया विद्यार्थी जीवनय्‌ जितः थःगु मां भाय्‌ प्रति 
अनुराग जायावल । ह्वापाँ जि कविता च्वया नेपाल भाषा साहित्य ख्यलय्‌ ताय्‌- 
तिति पला: छिना । वयां लिपा आत्मपरक निबन्ध च्वया । साहित्य सम्मेलनया 
दबुलिइ कविता व निबन्ध ब्वना सिरपा: नं त्याका । लिपा लेख नं च्वया वना । 
जिगु लेख पिदनेवं पासापि व पत्रिकाया सम्पादकपिन्सं जित: कविता व निबन्ध 
स्वया लेख व समीक्षात्मक च्वसु च्वयेत हे ग्रप्व: इनाप यात । थ्व हे प्रेरणां जिगु 
ह्वापाँ पिदंगु च्वसु कविता खया: नं सफ कथ ह्वापाँ पिदंगु समालोचनात्मक कृति 
जुया बिल । अथेला समालोचक हे जुइगु महत्वाकांक्षा ज्वना: थ्व सफू पिदना 
च्वंगु मख्‌से छम्ह साधारण पाठकया रूपय्‌ जि खंगु, थुइका:गु व तायेका:गु शःगु 
अनुभूतिया छु शाब्दिक अभिव्यक्ति जक्क खः थ्व सफू ! 

जिगु छुं समालोचनात्मक च्वसु पिदसांनिसे पासापिन्सं सफू कथं. 
पिकायेत इनापयात । थ्व इनापया छस: छम्ह पासा श्यामदास नं ख: | थ्व खे 
जि छन्हु बनेज्याया झोलय्‌ बीरगञ्जय्‌ झाया च्वम्ह पासा नजरराम महजनयात 
कना । सफू पिकायेगु खँ जक छुइवं हे पासा नजररामं उघ्चिमय्‌ हे ग्राथिक 
त्यासाकथं ग्वहालि यायेगु बचं बिया दिल । धात्येला पासा नजररामया आर्थिक 
ग्वहालि थ्व सफू पिकायेगु त्वहः जुया बिल । अथेहे पासा रमेशमान 'ज्वाला' नं 
आशिक त्यासाकथं ग्वहालि याना: सफ पिथनेत तिब: बिया दिल । श्रपि पासापि 
प्रति कृतज्ञ जक जुइ स्वया: पासापिनिगु मां भाय्‌ सेवा भावनायात जि दुगुगलय्‌ 
स्वताका तये । सफूया भूमिका च्वया बिया दिइम्ह हनेबह:म्ह समालोचक भाजु 
माणिकलाल श्रेष्ठ, थःगु मन्तव्य च्वया द्युपि कविपि सुन्दर मधिर्काम व पुष्पराज 
राजकणिकार, दबः च्वया दीम्ह कलाकार केदार प्रसाद जोशी, इलय्‌ सफू 
पिथनेत मा:गु ग्वहालि याना दीह्वा पासा शुभरत्न बज्राचायं व दकले थाकुगु व 
झ्यातुगु प्रकाशनया क्‌ क्वबुया: सफू पिथंगु संस्था “ह्वायूक साहित्य पाला प्रति 
सकसितं जि दुनुगलंनिस कृतज्ञता द्यछाये । 


“पुरे ताम्राकार 


“साहित्य लच॑: छग्‌ दुकुलुगु समालोचना कति 
-माणिकलाल श्रेष्ठ 


नेपाल भाषाया समालोचना-साहित्यया क्षेत्रय्‌ पूणकाजीया छगू दुकु- 
लुगु “साहित्य लच ” पिदंगु व पित हयेत थ्व स्वागत यायेगु ज्यायाये खंगुलिइ जि 
तस्सक लयूता: । ह्लनावनाः दना वये हे फइ मखुतला धय थें च्वंगु इलय्‌ नेपाल 
भाषा साहित्ययात हाकनं थना: ब्वलंकेगु ज्या याप पुनर्जागरण कालया स्वम्ह 
महारथी पि सिद्धिदास अ्रमात्य, धर्मादित्य धर्माचार्य व योगवीर सिंह कसा: पिनिगु 
समग्र अध्ययन याना: नेपाल भाषा साहित्यय्‌ वयूक :पिनिगु स्थानया मूल्यांकन 
याना त:गु स्वपु लेख थ्व संकलनया नां काये बहगु योगदान जुइगु जि ताया । अले 
सफुलिइ मेपि प्यम्ह लेखकपिनिगु प्यंगू कृति (चित्तधर हृदय व पूर्ण पथिकया 
बाखं संग्रह, वासुशशीया छगू नाटक व सुन्दर मधिक:मिया छगू कविता-मुना) 
या कृति- मूल्यांकन याना तःगु प्यंगू लेख नं दुथ्याःगु पूर्णकाजीया थ्व समा- 
लोचनात्मक लेखतय संग्रह-सफ्‌ नेपाल भाषा साहित्यया व्यावहारिक समालोचना 
(एप्लाइड क्रिटिसिज्म्‌) या ख्यलय्‌ छगू क्वातुगु योगदान जुइगु विश्वास . कयागु 
दु । विशेष याता धर्मादित्य धर्माचाये व सिद्धिदास सम्बन्धी निगू लेख (नेपाल 
भाषा साहित्यय्‌ धर्मादित्य धर्माचायंया भूमिका व नेपाल भाषा साहित्यय्‌ महा- 
कवि सिद्धिदास) निम्ह साहित्यिक महारथीपिनि बारे पूवंक परिचय व विवेचना, 
आले छग्‌ कथं पूनर्मुल्यांकन थें यानाः सही धारणा न्ह्यब्वयेग्‌ प्रशंसनीय ज्या 
जूर ढु । 

_ थ्व संकलनय्‌ दृथ्याःग्‌ प्यपु कृति- समालोचना लेख ब्वनेबले नं “खुपु 
बाखंचा बारे छु खं” व “पथिक जूया बाख ब्वने धुका” धयागु निपु लेखय 
क्रमशः चित्तधर हृदय व पूर्ण पथिकया बाखं संग्रहया विवेचना जक मज्से न्हूबाखं' 
(पश्चिमी साहित्यय्‌ ''शट-स्टोरी' धाइगु) वास्तवय्‌ गुजोगु बाखं खः, भरले 
नेपाल भाषा साहित्यय्‌ शटे-स्टोरीया प्रवेश व विकास गथे जुल धयाग सम्बन्धय्‌ 
लेखक बांलाक विवेचना याना दीगु दु। उकथ हे ''ता:चाप्वाँय्‌ प्याखं स्थये धूंका” 
व “आल: तनी मख्‌” जि थू कथं” निपु लेखय क्रमशः विश्व-साहित्यय्‌ वःगु 
ग्राधुनिक कविता ग्रान्दोलनया छोटकरी हे बालाक परिचय बिया त:गूलि लेखया 
सम्पूर्ण सफूया हे महत्व थहाँ वंग्‌ दु । 


लेखक-मूर्ल्यांकन यायेत व कृति-विवेचना यायेत समालोचकयाके दये 
माःगु दकले तःधंगू गुण 'सन्तुलन' तयातयेग्‌ (ग्र्थात थः योल धायेव जिक्व 
च्वछायेगु मयोल धायेव फक्व क्वफायेगु प्रवृतिइ मवनेगु) गुण सम्पूर्ण सफू 
ब्वने ब्यले छथाय्‌ निथाय्‌ त्वःता सारभूत रूपय्‌ पूर्णकाजीजुं क्वातुक्क काये फुग्‌ 
खने दु, थ्व सफूया छगू त:धंगु गुण थ्व खः । 


च्वय्‌ धयारथे छथाय्‌ निथाय्‌ पूर्णकाजी याना दीगु टिप्पणी लिसे धाःसा 
जि सहमत मदु । “योग सुधाय्‌ कवि योगवीर सिंह” नांया लेखय्‌ पूर्णकाजीजूं 
“वेचारिक दरिद्रता” धका: छगू अलग प्रकरण तया कवि योगवीर सिंह वेचारिक 
पक्षय्‌ दरिद्र धका: क्यनेत स्वया दीगु दु । कवि सिद्धिदासया तुलनाय्‌ योगवीर 
सिंह्या कविताय्‌ वैचारिक पक्ष क्वातु मज खः, तर वेचारिक पक्षय “दरिद्र” 
थ्यंक मखु । योगवीर सिंह छम्ह सुधारक कवि खः, धार्मिक, नेतिक सामाजिक, 
ग्रांथिक फुकक खय्‌ सुधारया स: कवि बियाच्वंगु खँ स्वयम पूर्णकाजीज हे 
उल्लेख याना दीगु दु । थ्व खात कया: कविया विचारयात सुधारवादी खः, 
क्रान्तिकारी मख्‌, धाये दइ, तर वेचारिक रूपय्‌ दरिद्र धायेगु कविप्रति अन्याय 
जइ थे ताया। 

प्रथे हे 'पथिक'जूया बाखं ब्वने धुंका” धयागु लेखय्‌ पथिकज यात 
श्रन्धविश्वास व जातया भेदभावया धारणायात समर्थन याइम्ह धका: दोष बिया 
दिल । पथिकया पात्रपिके अन्धविश्वास दु, अशिक्षित व गरीब वर्गयापिके ग्रन्ध- 
विश्वास व्याप्त रूपं दु, उकिया यथार्थं चित्रण पथिकज्‌, याना दीगु ख: । स्थिति 
जंक यथार्थं रूपं ब्वया दिल, उकिया विरोध याना कयना मदी धका: 'पथिक'जुयात 
सुयां धाये मन दुसा धाये फु, तर उकियात हे समथन याइम्ह धका: 'पथिक'जुयात 
धाये मछि। भ्रथे हे “अन्धकार” बाखनयू जातीय भेदभावया समर्थन मख्‌ । 
बाखंया अन्तय वेद्यराजज्‌ं पोहिया छेँय्‌ वनेत तयार मज गु ब्वने ब्यले पाठकया 
मनय्‌ जातीय भेदभावया समर्थन लेखक या:गु ताइ ला कि थुकिया विरूद्ध 
पाठकयात थनेगु ज्या जुइ ? सम्पूणं लेख ब्वने बले पाठकपित लाइगु समग्र प्रभाव 
हे बाखंया सार खः । थूकथं स्वयेबले ला “अन्धकार' बाखं ब्वनी बले पाठकपिनि 
मनय्‌ जातीय भेदभाव पिदंगु ग्रमानवीय व्यवहारया विरोधया भावना जक 
पिदं । लेखक बाखया नां “अन्धकार'' छना तःगुलि हे थ्व भेदभावया समर्थन 
मख्‌ विरोध खः धयागु सिइ दु । बरू थूकि नेराश्य हइ, जनतायात परिवर्त नप्रति 
आस्था मबिउ ग्रादी धाये फु । 


थ्वजोगु छता निता खे छखे तया: “साहित्य लच॑'' सफ्‌ सम्पूण ब्वना 
स्त्रयेबले समग्र रूपं थ्व सफू नेपाल भाषा साहित्या समालोचना क्षेत्रय्‌ छगू 
महत्वपूर्ण कृति ज गु दु, थुकी सन्देह मदु । (ने. सं. १११२ बछलाथ्व २) 


पिकाः पाखे 


ह्वायक साहित्य पालाया पाख छिकपिनि न्ह्यःने 'ह्वायुक' दं पौया 
न्यागृगु ल्या: न्ह्यब्वये धुन । पालाया न्हृधाः (१११२) लिपा थुगु पिथनायात 
हानं हानं धिसिलाक्क पिथना यंकेगु जिमिगु आज्जु ख: । मन तुने भ्राज्जुइ ध्यंकेगु 
जिमिगु कुतः सुथां लाइ । 


'ह्वायूक' द॑ पौया पिथनाया लिसे नेपाल भाषाया थी थी सफूत पिथना 
यंकेगु जिमिगु कुतः खः । थुगु इवलय्‌ दकले ह्लापां 'साहित्य लच’ समालोचना 
सफ पिथना च्वना । छिकपिनिगु दुग्यंगु ग्वाहालि दया च्वनी धेंगु मनं तुस नेपाल 
भाषाया साहित्य धुकुतिइ ग्यसु ग्यंगु सफूत देछाया तुं वने । थ्वहे पालाया मन्तुना 
खः, लसता खः । 


पालायात थुगु सफू लःह्लाना बियादीम्हं च्वमि भाजु पूर्ण ताम्राकार, 
द्यवः च्वया ग्वांहालि याना द्यूम्ह भाजु केदार जोशीया लिस सफू पिथनेतं 
निर्ब्याजी त्यासा कथं, दां तका ५,०००।- (न्याद्ठः) बिया: ग्वाहालि यांना यूम्ह 
भाजु नजरमान महर्जन, (बीरगञ्ज) व दां तका १,०००।- (द्वःछि) बिया: 
ग्वाहालि याना यूम्ह भाजु रमेशमान ज्वाला (ये) यात यक्वं यक्वं सुभाय्‌ 
देछाया । 

लिस सफू छगू छगू न्यानाः ग्वाहालि याना दीप छिर्काप सकलसित 
सुभाय्‌ देछाये । 


सुभाय्‌ ! 
१११२ बछला १५ ह्वाय्‌क साहित्य पाला 
स्वांयापुह्ली सरस्वती ब. क्याम्पस 


धलः 


[] नेपाल भाषा साहित्यय्‌ धर्मादित्य धर्माचायंया भूमिका 


“योगसुधा'य्‌ कवि योगविर सिह 
'खपु बाखंचा बारे छु खं 
“पथिक' जया बाख ब्वने धुं का 
'ता:चाप्वाँय्‌' प्याख स्वये धका 


आल तनि मख्‌ जि थू कथं 

[] नेपाल भाषा साहित्यय्‌ महाकवि सिद्धिदास 


oe 








नेपाल भाषा साहित्यय्‌ 
धर्मादित्य धर्माचार्यया भूमिका 





नेपाल भाषा व थ्वया वाङमय मल्ल शासनया इलय्‌ गुलि च्वन्ह्यागु खः; 
उलि मल्ल शासनया न्ह्यो किरातकालिन व लिच्छविकालिन इलय्‌ न॑ जुगु मदु । 
मल्ल शासनया इलय्‌ हे नेपाल भाषा साहित्यया थी थी विधाया रचनाया नापं 
धर्मशास्त्र, नीति शास्त्र, हितोपदेश, ्रमरकोष थंयागु विधिशास्त्र, मानव न्याय 
शास्त्र, ज्योतिषि विधिशास्त्र थंयागु अनेक विषयया रचना नं यक्वं -जुगु खनेदु । 
तर मल्ल वंशया पतन लिपा गद्यगुरु निष्ठानन्द बज्त्राचार्यंया ने. सं. १०२९ स 
“प्रज्ञा पारमिता एक विशंति, स्त्रोत” कृति पिदने न्ह्यो तक्कया दूनेया इलय्‌ नेपाल 
भाषा साहित्यया क्रियाकलाप थपायूसकं सिथिल जुयावन कि 'गुकियाना सलंसः द 
तक्क च्वयेगु ज्याय्‌, ब्वंनेगु ज्याय्‌ व ब्वंकेगु ज्याय्‌ प्रयोग मजुगुलि साहित्यिक 
दृष्टिकोणं नेपाल भाषा झण्डै ल्याटिन वा संस्कृत थें मृत भाषा ज्वी धुंकुगु खः" 
धका तक्क नं मधासें मगाना . वन । ग्रले नेपाल भाषा साहित्य लिकुना च्वंगु 
क्रियाकलाप व्ह्याकावं यंकेया निति “मल्ल वंशया पतन - लिपा शाह कालय्‌ छगू 
इलय्‌ नेपाल भाषा व थ्वया साहित्यया उत्थान, सम्बर्धन व प्रगतिया निरति हानं 
छगू जागरणया खुसी बा न्ह्याइ। थ्व ईयात झीसं पुनर्जारण कालया नसंचा ई 
धका धयाच्वना । 

थ्व इलय्‌ नेपाल. भाषा व थ्वया साहित्यया जिर्णोद्वारया नापं पुनर- 
उत्थानया निति जागरण हापि उबलेया भाषा महारथित मध्ये छम्ह भाषाजवाः 
धर्मादित्य धमाचार्य नं ख: वय्‌कयात बांलाक. म्हसीकेगु खःसा नेपाल भाषा 
साहित्यया नापं ह्वनावं वनाच्वंगु “बुद्ध धमं’ या अस्तित्व म्वाकेया निति व समाज 
सुधारया निति वयूकलं थःगु जीवन पानादीगु खेँयात नं लुमंके मा: । धांत्ये 
नेपाल भाषा साहित्यया उत्थानया निति बयूकलं थःगु जीवन गुलि फुकादीगु खः 





१) डा. कमल प्रकाश मल्ल: 'नःलि स्बना' सफूया भूमिका 


(१) 








उलि हे बुद्ध धर्म व समाज सुधारया निति नं वयूकलं थःगु जीवन पाना वंगु खे. 
मर्स्यांप बौद्ध धर्माबलम्बित सायद हे जक दइ। थ्व हे झोलय बुद्ध धर्मया प्रचार 
प्रसार यायेगु तातुना नेपाल भाषां दकले ह्लापां ने. सं. १०४५ स “बुद्ध धर्म 
पत्रिका पिकया दिल धासा बुद्ध धर्मया उत्थानया निति संस्थागत रूपं बुद्ध धर्मया 
क्रियाकलाप न्ह्याकावं यंकेत ने. सं. १०४४ दिल्ला पृह्रि खुन्हु ' बुद्ध धर्म उद्धार 
संघ', ने. सं. १०४४ स 'बुद्धो पासिका संघ' ने. सं. १०४८ स कालिपोङ्गय्‌ 
नेपाली बुद्धिस्ट ईन्स्टिच्यूट नी स्वनेत प्रस्ताव तया नी स्वनेगु ज्या, कलकत्ताय्‌ 
- नें. सं. १०५७ स “नेपाली बुद्धमार्गी संघ! नांगु थी थी संस्था नी स्वना दिल । 
ने. सं. १०४४ स किन्दो विहार हवनेगु ज्या व ने. सं. १०४८ पाखे धर्माकुर . 
विहारया छयाँजय्‌ जुया 'अखिल भारत बुद्धिस्त सम्मेलन' यायेगु ग्वसा ग्वया 
दिल । ग्रथेहे ने. सं. १०४८ स नेपाली “हिमालय बौद्ध' व अंग्रेजी भाषां 'बुद्धिस्त 
इण्डिया पत्रिकाया सम्पादन याना दिल धासा समाज सुधारया निति नं ने. सं. 
१०४९ स “नेपाल गुठी' व दाजिलिङ्गय्‌ “महिला संगठन' नं नी स्वना दिल। 
थूकथं बौद्ध धर्मे ख्यलय्‌ थे ह्वनावनाच्वंगु नेपाल भाषाया अस्तित्व धघिसिमिस्रि 
धायेक म्वाकेगु व नेपाल भाषा ख्य: चककेगु ज्याय्‌ वयूकया तःधंगु भूमिका दु । 
थ्व झोलय्‌ वय्‌कलं यानादोगु म्‌ योगदान थथे खः। 


१) प्रवासय्‌ नेपाल भाषाया आन्दोलनय्‌ ह्वापाह्वा आन्दोलन 
कर्ता:- ने. सं. १०२२ बछला थ्व १४ खुन्हु यलया चिकं बहिली जन्म जूम्ह 
धर्मा:त्य धर्माचायं (जगतमान वैद्य) थःगु ग्रध्ययन॑या ऋमय कलकत्ताय्‌ झा:गु 
जुयाच्वन । कलङत्ताय्‌ हे म्याल्रिकुलेसन पास याना कलकत्ता यूनिभसिटि भर्ना 
लुया अध्ययन यानाच्चना दीगु इलय्‌ 'सर आशुतोष मुखर्जी कलकत्ता विश्वविद्या- 
लयया भाइस चान्सलर जुइवं हे बंगालया छे'खा पतिक स्तातकत दयेका बिइ धैगु 
दृढ संकल्पयाना मातृभाषायात प्रथम स्थान विया मेट्रिक निसेहे थः थः 
मातृभाषाया छगू मुख्य विषय अनिवार्य याना पाठ्यत्रमय्‌ दुथ्याका बिल 12 
“सन्‌ १६१८ या जुलाइ महिनाय्‌ कलकत्ता विश्वविद्यालयं छग्‌ विज्ञप्ति 
प्रकाशितयाना नेपाली भाषायात मान्यता ब्युगु खः' धयागु खँ पारसमणि 
प्रधानया धापुयात न्ह्यथना भाजु दरसा नेवामि च्वया दीगु दु ॥ थुकथं 
कलकत्ता विश्वविद्यालयं नेपाली (पवतिया) भायूयात मान्यता बिया नं नेपाल 
भाषायात दुमथ्याकुसेलि न्ह्याम्हं मां भाय्‌ प्रेमीतथ्‌गु तुगलय्‌ नं घाः जुइगु खं 





२) बैकुण्ठ प्रसाद लाकौल- 'लाइब्रोरि पर्व, “ह्वायक' ल्या: १ 
३) दरशा नेवामीः 'भारतय्‌ नेवाः भाय्‌ छगू सर्वेक्षण’, 'धर्मोदय' दं ५ ल्या; ४१ 


(२) 


स्वाभाविक खः । अले व हे घाःया स्या चायेका धर्मादित्य दकलय्‌ ह्लापां प्रवासय्‌ 
नेपाल भाषाया आन्दोलनय्‌ न्ह्यचिला दिल । थ्व खे वय्‌कया . हे क्वय्‌ न्ह्यथनागु 
खँ ध्वाथ्‌इका च्वंगु दु । 

“नेपाल संबत्‌ १०४० स धर्म ग्रादित्य धर्माचा्य थो नेपाल भाषा 
भ्रान्दोलत पिकाल । थुगु दें कलकत्ता विश्वविद्यालय पर्वेतिया भाय्‌ दुकाल परं 
थःगु हे नेपाल भाषा दुमकाया निति श्रन सूचना बिया ग्रंग्रेजी भाषा हे मातृभाषा 
पास बिल । १०४४ संवते कलकत्ताय्‌ ब्याक्क नेपाली मस्तसे विश्‍वविद्यालयया 
लागी बिन्तिपत्र तल । छम्ह बङ्गालि नेपालीतसे थःगु भाय्‌ लोमंकल राख: थःगु 
मस्यु धका विश्व विद्यालये चोगु खँ धर्माचाय प्रमाण बिया वयागु खण्डन यात ।* 

थुलि नं कलकत्ता विश्वविद्यालयं नेपाल भाषायात मान्यता मब्युगुलि 
कवि योग विरसिहया भाषा श्रनुरागया भावार्थं बिलिबिलि जागु “नेपाल भाषा' 
चिनाखँ धर्मादित्यं थम्ह सम्पादन यागु 'बुद्ध धमं व नेपाल भाषा’ पत्तिकाय्‌ ने. सं. 
१०४७ स पिकया नेपाल भाषायात “भारतीय शास्त्र भवनं' मान बोकेत सकल 
नेपाल भाषा भाषी जनतायात आह्वान यागु खनेदु । 


कलकत्ता विश्वविद्यालयं नेपाल भाषायात मान्यता मब्युगुलि तसक 
नुगलय्‌ स्याना धर्मादित्य धर्माचायं ने. सं. १०४६ स “नापाल भाषा साहित्य 
मण्डल? नी स्वंगु व 'नेपाल भाषा व थ्वया साहित्य चांगु श्रनुसन्धानात्मक च्वसु 
च्वया भारतया पण्डित महासभा अलाहावादय्‌ ब्वना न्यंकुगु धयागु खें नं वयूकया 
आ बि. ए. तक पास बीपिन्त मा:गु सफ्‌ नेपाल भाषा साहित्य मण्डलं प्रकाश 
याना च्वंगु दु । प्रकाश जुयेव थुकियात मागु प्रबन्ध याना बी माल । थःगु भाषा 
नापं थमं प्रचार व अभ्यास मयातसा विदेशीतसे ग्रवश्य झीत हेस्यायी श्रकि 
प्रत्येक नेपाल बासि थ:गु- मातृभाषा नेपाल भाषायात प्रचार प्रकाश व पठन पाठन 
याये मागु मुख्य कतव्य ख:5 धयागु झोले कनाच्चंगु दु । विदेशय्‌ च्वंगु कलकत्ता 
विश्वविद्यालय जक मखु मेमेगु विश्वविद्यालय न॑ नेपाल भाषायात मान्यता बीकेत 
धर्मादित्य धर्माचायं थःगु कुतःयात न्ह्मज्याकाँ वन । व हे झोलय्‌ ने. सं. १०५२ 
चिल्लाथ्व ८ कुन्हु जुगु नेपाली गुठी ब नेपाल भाषा साहित्य मण्डलया मंका 
म्‌ ज्यां कलकत्ता विश्वविद्यालय जक मखु नेपाल भाषायात पटना, बनारस, 
इलाहावाद आदि विश्वविद्यालय्‌ दुथ्याकेत नं पौ छूवल । नेपाल भाषायातं 





४) “बुद्ध धमं व नेपाल भाषा पत्निका' दे ५, ल्या: ३ ने. सं. १०४९ 
४) “बुद्ध धमं व नेपाल भाषा पत्रिका! दें ४, ल्या: १-२, ने, सं, १०४७ 


(३) 


मान्यता बिइत इनापयाना अंग्र जी बिश्वविद्यालयय्‌ नेपाली भाषा साहित्य मण्डल 
पाखे धर्मादित्यजं एम. ए: तक दुथ्याके. ज्युगु ब्वनेज्वलंया धल: नापं ने, सं. 
१०५२ स पिदिंगु 'नेपाली नागरिक' बाछि पौ पतिकाय्‌ पिदंगु कथं भाजु काशी- 
नाथ तमोटजुं न्ह्यथना दीगु दु ।५ थुकथं विदेशी विश्वविद्यालयं नेपाल भाषायातं 
मान्यता बीकेत धर्मादित्यं याना दीगु भाषा व साहित्य सेवाया नेपाल भाषाया 
श्रान्दोलनया इतिहासय्‌ छगू ऐतिहासिक महत्व दु । 

२) बुद्ध धर्म’ व. बुद्ध धमं व नेपाल भाषा’ पत्रिकाया 
प्रकाशन:- धर्मादित्य धर्माचायंया सम्पादनय्‌ नेपाल भाषां “बुद्ध धर्म’ या 
ह्वापांगु ल्या: ने. सं. १०४५ वेशाषपुह्धी खुन्हु पिदन । गुगु ई जनता व देशया 
निति ख्युंगु अध्याय खः । मेकथं धायेगु खःसा उबलेया सत्तासिन निरंकुश राणा 
तयूसं जनताया ह्वातुति स्वताक्क चिनातःगु व जनताया म्हुत्‌ छसः सःहे 
पिह्लवय्‌ मजिक तालं ग्वयातःगु ईलय्‌ हे “बुद्ध धम्मे’ पत्रिकाया ह्वापांगु ल्या: 
कलकतां पिदन । खला धर्मादित्यं थःगु अ्ध्ययनया क्रमय्‌ कलकत्ताय्‌ च्वना 
अध्ययन याना दी बलय हे (बुद्ध धम्मं’ पत्रिका पिकया दीगु खः। धयां थन व 
पत्रिका गिकायेके बिइ धयागु खय्‌ नं संगु हाक: हे विश्वांस याये थाय्‌ मदु । 
छायूधासा कवि योगतिरसिहजु “संसार सागर बिचे' नांगु छपू कविता च्वया 
प्रकाशन यागुलि याना च्वमि व प्रकाशक भवानि विर सिहयात ज्वना यंका म्हति 
झीतका दां बे पुइका हःगु, 'लाइब्रोरि पर्व जुगु, जुद्ध शम्शेर नेपाल भाषां सफू 
व बुद्ध धम्मं पत्तिकाय्‌ लेख च्वक्व धयाथें नेवाःतयूतः ज्यावलाख्यलय्‌ सःता नेवाः 
भाषं च्वयेमते च्वसा ह्लापा भिमशम्शेर महाराजं थें सजाय्‌ याय्‌ मालि’ धका 
ख्याच्व: बिया हःगु, चन्द्र शम्शेर दकसिबे ह्वापां भिक्षु महाप्रज्ञा नापं मेपि भिक्ष्‌- 
पिन्त नेपालं पितिना छव:गु, बौद्ध धर्म प्रचारक ज्ञानमाला भजन खलः लय्‌ 
दुथ्याक्व दुजःतय्‌त तारिखय्‌ तयाः दुःख ब्युगु आदि घटनां याना “बुद्ध धमं’ 
पतिका थनं पिकायेके बिइ धका गुगु -कथं नं विश्वास याये थाय्‌ मदु । थृकथं 
स्वयूबलय्‌ उगु इलयूया शासक राणातय्‌ न्यने तक मयःगु बुद्ध धर्म व नेपाल 
भाषाया उत्थान, सम्बर्धन यायेगु तातुना धर्मादित्यं दकले ह्वापां नेपाल भाषां 
“बुद्ध धम्म पत्रिका पिकया दीगु अवश्य नं ख्या: खे मख्‌ । 


६) काशीनाथ तमोट- 'धर्मादित्यया नेपाली नागरीक म्हसीके', 'धर्मोदय' 
ल्या: ३७ ॥ | 
७) चित्तधर हृदय- 'योग सुधा या भूमिका 


(४) 


ने. सं. १०४५ स धर्मादित्यया सम्पादनय्‌ पिदंगु “बुद्ध धॅम्म' पत्रिकाया 
निगुलि ल्याखय्‌ नं मृक्क बौद्ध धमं सम्बन्धी लेख, बुद्ध बन्दना, बौद्ध स्तुति, बौद्ध 
शिक्षा ब समाचार जागुलियाना व पत्रिकाया द्यबलय्‌ “नेपाल बुद्ध धम्म उद्धार 
संघया धम्मं प्रचारपत्न' धका न्द्यथनातगु व सम्बत नं बुद्ध सम्वत्‌ २४६६ तया 
नेपाल सम्बत तया मतगुलियाना मुक्क बौद्ध धमं प्रेरित जुया बौद्ध धर्मया प्रचार 
यायेगु उद्देश्य जक “बुद्ध धम्मं’ पत्रिका पिदंगु धयार्थ अप्वसियां थुइका च्वंगु दु । 
तर ने. सं. १०४० स धर्मादित्यया नेतृत्वय्‌ कलकत्ताय्‌ जुगु नेपाल भाषाया 
आन्दोलन धाःसा वयूकया नुगः बुद्ध धमंय्‌ स्वया ह्लापा हे नेपाल भाषाय्‌ क्वसागु 
खें प्रष्ट याना च्वंगु दु। सायद उकि हें जुइ मुक्क बौद्ध धर्मया मुखपत्र कथं 
“बुद्धः धमं ' पत्रिका धर्मादित्यं पिकासां पत्तिकांया माध्यम नेपाल भाषा हे याना 
पिकया दिल । अ्रनंलि बुद्ध सम्वत्‌ २४७० स पत्रिकाया ख्वा: पाः “बुद्ध धमं? यात 
हिइका “बुद्ध धम व नेपाल भाषा' नासं छगू जक ल्या: पिदन। तर पलिकाया 
उहेश्यय्‌ छु हिउपा मव: । “बुद्ध धमं व नेपाल भाषा' या नामं पत्रिका पिदसां व 
ल्या: नं ह्वापांगु व निगूगु ल्याखय्‌ थे मृक्क बौद्ध धमं सम्बन्धी च्वसुं जक जाय्‌- 
का पत्रिका पिदन । थुथाय्‌ तक नेपाल भाषाया प्रचार प्रसार यायेगु ज्या 
पत्रिकाया माध्यमय्‌ जक लिकुना च्वन । 

ने. सं. १०४७ स 'बुद्ध धर्मं व नेपाल भाषा' पत्रिकाया ख्वाःपाः जक 
हिउगु मखुसे पत्रिकाया उद्देश्य नं हिल । थ्व दम्‌ पिदंगु उगु पत्रिकाया प्यंगूगु 
ल्याखय्‌ नेपालया ग्रादि धम बुद्ध धर्मया व नेपाल. भाषा व॒ नेपाल भाषा 
साहित्या मुखपत्र धका घोषणा यात । थ्व हे ल्य़ाखय्‌ कविं योगविरसिहया नां 
दंशु चिनाखँ “नेपाल भाषा”, “संसारे नर योगविर जुव”, “धर्म्मोद्वार', अहिसा' व 
नां दंगु खण्ड काब्य “रानि मन्दिराया विलाप? व कवि वेकुण्ठ प्रसाद लाकोलया 
“धर्म आदित्यया धर्म सेवा”, 'बसन्त’ नांगु चिनाख व दिवंगत रत्नमान भिक्षाचाये 
व इन्दुनादया चिनाखेँ व धर्मादित्य धर्माचार्यया “नेपाल भाषा व थ्वया साहित्य 
नांगु अनुसन्धानात्मक कृति नं प्रकाशित जुल । थुकथं पत्रिकां धर्मया नापं 
साहित्य नं कय्‌च्याना निगू उद्देश्य ज्वन । अले ख्वा: पौलय्‌ नं बुद्ध सम्बत्‌या 
नापं नेपाल सम्बत्‌ नं दुथ्याकल । मृक्कं धार्मिक पत्िकायात “नेपाल भाषा- 
साहित्यया मुख पत्र” कथं पिकाये मागुलि थी थी कारण दयेफु । उकि मध्य्‌ मू 
कारणला उगु इलयया राजनेतिक जागरण व भाषिक ग्रान्दोलन हे जुइमा: । 
छायूधाःसा पत्रिका पिदने छु दं सह्यो नेपाल भाषाया आन्दोलन वा पुनरुत्थान 
कथं गद्यगुरू निष्ठानन्द ने. सं. १०३४ स “ललित विस्तर”, मास्तर जगत सुन्दर 


(9) 


शहल ने. सं. १०३५ स “इसपं दयेकातःगु बाखं', महाकवि सिद्धिदासं ने. सं. 
१०४० स “सज्जन हृदयाभरण' पिकया दीगु व ने. सं. १०४० पाखे हे भारतया 
बंगालय वःगु मां भाय्या जागरण अले बहे दंय्‌ कलकत्ता विश्वविद्यालय नेपाल 
भाषायात मान्यता बीकेत धर्मादित्यया नेतृत्वय्‌ जुगु आन्दोलन प्रेरित जुयान 
पत्रिकाय नेपाल भाषा साहित्य नं दुथ्याकुगु जुइफु । मेगु कारण मां भाय्‌ प्रेमि 
पाठक व साहित्यिकतयगु सुझाव नं जुइफु । थ्व बारे 'मुक्कै धामिक पत्रिका थथे 
धर्म व साहित्यया पत्रिका यायेगु सुझाव प्रकाशकयात कवि वकुण्ठ प्रसाद 
लाकौलजुँ नं ब्युगु खः धयागु न्यने दु 19 थुकथं पत्रिकाय्‌ नेपाल भाषा नं 
दुथ्याकुगुलि न्ह्यागु हे कारण जुसां व पत्रिका पिदनेवं नेपाल भाषाया साहित्यिक 
कृति कोथा प्वालं पितहयेत लुखा चाल धाःसा मेगु ग्राधुनिक साहित्य ब्वलंकेया 
निति माःगु लँपु नं चायेका बिल। उकि “बुद्ध धर्म व॒ नेपाल भाषा पत्रिका 
पुनर्जागरण कालया मू ख्वा:पौ थ जू वन । 


“बुद्ध धर्मं व नेपाल भाषा' पत्चिकाय्‌ नेपाल भाषा साहित्य दुथ्याका खुग्‌ 
ल्या: जक पिदंसां थौं झीसं पुनर्जागरण कालया भाषा महारथि धया च्वनापि 
कवि योगविर्रासह व भाषाजवा: धर्मादित्य धर्माचार्य नं व हे पत्रिकां नेपाल भाषा 
साहित्य ख्यलय्‌ थ्यंपि प्रतिभात खः । छायूधा:सा कवि योगविरसिहया गुलिखे नां 
दंगु चिनाखेँ व भाषाजवा: धर्मादित्य धर्माचायंया साहित्यिक व अनुदित कृति 
नं व हे पत्रिकाय्‌ पिदंगु ख: । अथे हे पुनर्जागरण काल व आधुनिक कालया 
संक्रमणकालय्‌ योगविरसिह लिपा नेपाल भाषा काव्य ख्यलय्‌ न्हु शैलि हःम्ह कवि 
बैकुण्ठ प्रसाद लाकोल, कवि फत्ते बहादुर सिह व ग्राधुनिक कालया छम्ह महान 
साहित्यकार चित्तधर “हृदय पिन्त नं व हें पत्रिकां साहित्य ख्यलय्‌ ताय्‌तिति 
याकुगु खः । वेकुण्ठप्रसाद लाकौलया 'ह्वयेत्यंगु स्वांयात', 'वसन्त' व कवि फत्ते 
बहादुर सिहया 'बामलागु चाल” थे यागु नां दगु चिनाखे व चित्तधर हृदयया 
ह्लापा ह्लापांया गुलिखे चिनाखे व हे पतिकाय्‌ पिदन । श्रथे हे व पत्रिका हरि- 
कृष्ण, तुल्सीमेहर श्रेष्ठ, सिद्धिरत्न उपासक ब मेपि उपासक-उपासिका थे यापि 
गुलिखे न्ह प्रतिभातयूत नेपाल भाषा साहित्य ख्यलय्‌ पिब्वय्‌ हल । थुकथं 
योगविर सिह, वैकुण्ठ प्रसाद लाकौल, फत्तेबहादुर सिह, चित्तधर 'हृदय' थें 
यापि नेपाल भाषा साहित्य ख्यलय्‌ जहाँ थिपि साहित्यिक प्रतिभातय्‌गु सृष्टियाना 


हचिला 


८) माणिक लाल श्रेष्ठ- 'बुद्ध धर्म व नेपाल भाषाया स्थान- नेपाल भाषा 
साहित्यया इतिहासय्‌'- “बु. ध. ने, भा. प. 


(६) 





नेपाल भाषा साहित्य ख्य:यात चंकंक ह्वयेका थकेगु ज्याय्‌ व पत्रिकाया ऐति- 
हासिक कथं विशेष योगदान दु । 


नेपाल भाषा साहित्य ख्यः झ: झ: धायेकेगु झोलय्‌ धर्मादित्यं नेगु तं 
यक्वं सेवायाना मदीगु मखु । अयसां वयूकलं भाषा व साहित्यया उत्थानया 
निति यानादीगु ज्याय्‌ पत्रिकाया सम्पादन व प्रकाशन हे दकलय्‌ दुग्यंगु योगदान 
धायेमा: । छायूधा:सा दकलय्‌ क्वापां ला वयूकलं पत्रिका पिथना नेपाल भाषा 
पत्रकारिताया इतिहासया लुखा चायेका बिल धा:सा मेखे व हे पत्रिकां भाषागत 
अधिकार तक्क नं वञ्चित जुइका क्वतेका च्वनेमा पि नेपाल भाषा भाषी जनता- 
यात भाषिक चेतना व जागरणं थनेत नं त:धंगु ग्वहालि याना बिल | अथेहे 
पत्रिका पिथना गुलिखे न्हपि साहित्यिक प्रतिभातयूत नं पिब्वय हल । थुकथं 
“बुद्ध धर्म व नेपाल भाषा' पत्रिका न्ह्याग्गु दृष्टि नं महत्वपूर्ण जू वन । अले थःगु 
भाषागत अधिकारया निति न्ह्यज्याना च्वंपि नेपाल भाषा भाषी जनताया निर्ति 
नं पत्रिकाया सम्पादक व. प्रकाशक धर्मादित्य छम्ह प्रेरणाया स्रोत थें जुल । 


३) नेपाल भाषा साहित्य मण्डलया संस्थापक:- छुँ नं ज्या 
संस्थागत रूपं मयातलय्‌ ता मलाइगु जुगुलि थुकिया श्रावश्यकता वाचायेका 
धर्मादित्यं ने. सं. १०४६ (सन्‌ १६२६) स श्रीपञ्चमी खुन्हु कलकत्ताय्‌ धम- 
राजिक चेत्य यिहारे नेपाल भाषा साहित्य मण्डल' नी स्वंगु खः। नेपाल 
भाषाया दकलय्‌ ह्वापांगु साहित्यिक संस्था जुर्गालि “बुद्ध धम व नेपाल भाषा' 
पत्तिकाया थं थ्व मण्डलया नं भाषा व साहित्य ख्यलय्‌ एतिहासिक महत्व दु । 
आले ने. सं. १०४६ व बुद्ध सम्वत्‌ २४७२ निसं “बुद्ध धरम व नेपाल,भाषा पत्तिका’ 
व मण्डलया ख्वा:पौ कथं पिदन । 'नेपाल भाषा साहित्य मण्डल' नां च्वंगुलि हे 
थ्व मण्डलया उद्देश्य नेपाल भाषा साहित्यया फक्व प्रचार, प्रसार व उत्थान 
यायेगु खः धयागु खें उला क्यं । थ्वया नापं उगु इलय्‌ कलकत्ता विश्‍वविद्यालबं 
नेपाल भाषायात मान्यता बीकेया निति नेपाल भाषाया थी थी सफ्‌ पिथनेगु 
तातुना हे व मण्डल नीस्वंगु खँ स्वदेश नं विदेश नं विद्यालय पाठशाला पत्तिक 
नेपाल भाषाया लागी उद्योग याये मागु जुल । व्याक्क देशे थथगु भाषा ज्याखं 
चले यायेगु नेम जुया नीति स्वदेशे विदेशे सकभन नेपाल भाषा प्रचार प्रकाश व 
रक्षा यायेमागु निश्चय खने दत | उकि थःगु भाषा उद्धार याये लागी नेपाल 
भाषा साहित्य मण्डल स्थापना जुगु'* धापुति झीत कनाच्वंगु दु । थ्व संस्थां 


९) 'बु. ध. ने. भा. पत्रिका' दं ४, ल्या १-२, पौ- १६ 


(०) 


लिपा म्यात्रिक, आई. ए., बी. ए. तक्कयात ब्वने ज्वलं कथं मा:गु क्वय्‌ न्ह्यभ- 
नागु सफूत पिदनिगु खँया घोषणायात । 


१) संक्षिप्त नेपाल भाषा ब्याकरण 
२) नेपाल भाषा गद्य संग्रह 

३) नेपाल भाषा पद्य संग्रह 

४) नेपाल भाषा वर्णमाला 

५) सौन्दर नन्द महाकाब्य सार 


तर थाप छुं हे सफूत झीसं न्ह्यच्याये मखंगुलियाना झा तक्‍्क नंव 
सफूत पिमदंनि धका धायेत झीत बाध्ययानाच्वन । 


४) साहित्यकार धर्मादित्य धर्माचार्य:- धर्मादित्य धर्माचायंया 
नामं मुक्कं छगू साहित्यिक बिधा कःघाना कृति पिदंगु मदुनि | अयूसां धर्मा- 
दित्यया सम्पादनय्‌ पिदंगु 'बुद्ध धर्मं व नेपाल भाषा” पत्रिकायू जक भाषा 
साहित्य, धामिक व संस्कृतिथा विषय गद्य, पद्य व ग्रनुवाद कृति नापंयाना ३८ 
पु मयाक॑ वयकया च्वसु पिदंगु दु । उकथं स्वयूबले वयूक्रया हे सम्पादनय्‌ ने. सं. 
१०५२ स्‌ पिदंगु “नेपाली नागरिक” बाछि पौ पत्रिकाय्‌ नं वयूकया गुलिखे रचना 
अवश्य न॑ पिदंगु दइ धका विश्वास याये मायेका ब्युगु दु । तर थ्य अन्वेषणया हे 
विषय तिति । वय्‌कलं च्वया पिकयादीगु गद्य लेख मध्यय्‌ दकले ताःहाकःगु व 
तसक हे ग्यसुलागु लेख हे “नेपाल भाषा व थ्वया साहित्य खः । थ्व लेख नं 
नेपाल भाषायात विदेशया युनिभसिटि उकि नं विशेषयाना कलकत्ता युनिर्भासटिइ 
मान्यता बीकेगु व विदेशय्‌ नेपाल भाषाया प्रचार यायेगु तातुना है वयूकलं 
च्वयादीगु खं ने. सं. १०४६ सालय्‌ भारतया ग्रलाहावादे जगु भारतया समस्त 
हिन्दुस्थानया प्राच्य (पण्डित) महासभाय्‌ नं “नेपाल भाषा व थ्वया साहित्य” 
धयागु लेख बोन हनं प्रकाश जुल । कलकत्ताया पत्तं नं थ्वया प्रचार जुल । कल- 
कत्ता, जर्मनि, होलाण्ड, व फ्रान्सया पण्डितपिसं नं झीगु नेपाल भाषा सयेकेगुलि 
तत्पर जुया थ्व पत्र नं बोना च्वन।' धापुर्ति ध्वाथुइका च्वंगु दु । वास्तवय्‌ 
गद्य साहित्य विधाय्‌ वयूकया च्वसा गुलि जो व स्तरीय ज्‌ धयागुया दसि प्रमाण 
हे व लेख खः । खः नं वय्‌कलं व लेखय्‌ नेवा: जाति, नेपाल भाषा व साहित्यया 
इतिहास गुलि ताहोक धयागु खं क्वात्त गु व सेल्लागु तक न्ह्यब्वया दिगु दु । 
उकथं स्वय्‌बलय्‌ वयूकया व श्रनुसन्धानात्मक लेख उगु इलयया निति विशेष 





१०) (बु. ध, ने. भा. पत्रिका, दें ३, ल्या ३-४ 


(ऽ). ` 


महत्व दुगु खःसा थौं कन्हेया निति नं उकिया महत्व म्ह मजूनि। सायूद कलकत्ता 
नेपाल भाषा साहित्य गोष्ठी ने. सं. १०८४ स वयूकया व लेखया नापं जीवनी 
न॑ दुथ्याका 'धर्मादित्य धर्माचार्य ब नेपाल भाषा व ध्वया साहित्य' नामं सफू 
पिकागु नं उकि हे जुइमा: । थकथं विदेशय्‌ नेपाल भाषाया प्रचार प्रसार यायेगु 
ज्याय्‌ नं ह्वापां धर्मादित्यं न्ह्यलुवा जुया न्ह्यचिला दिल । 


नेपाल भाषा हे थ्व भाषाया नाम ख: नेवारी मखू'- साम्प्रदायिक 
राजनीति व विचारं झुचापि कथित साम्प्रदायिक राजनेतिक नेतात व 
च्वमितसं नेपाल भाषायात 'नेवारी' धया हिस्याना जुगुलियाना धर्मादित्यं “नेपाल 
भाषा व थ्वया साहित्य! लेखय्‌ कवातुगु दसि प्रमाणया लिधंसाय्‌ “नेपाल भाषा हे 
थ्व भाषाया नाम खः, नेवारी मखु, धका “नेपाल भाषा आखल सम्वत्‌' नांगु लेख 
पिकया प्रचार प्रसार याना दीगु खे झीसं लोमके मज्यू । वयूकलं उगु इलय्‌ 
साम्प्रदायिक भावनाया विरोधय्‌ थ्वयेकुगु उगु नारा थौं नं ततः सलं चिल्लाय्‌ 
दना थ्वया हे च्वनतिनि । थौं जक मखु, गुबले तक्क साम्प्रदायिक भावनां झुचापि 
साम्प्रदायिकतसं झीगु भायूयात नेवारी धायेकेया निति दुष्प्रयास याना ्च्वान 
उबलय तक्क वयकलं थ्वयेका थकुगु नेपाल भाषा हे थ्व भाषाया नाम खः, 
नेवारी मखु' धयागु नारा देया कूं क्‌लामय्‌ थ्यंक ततःसलं थ्वया च्वनि । 


५) संक्षिप्त नेपाल भाषा ब्याकरणया रचयिताः- लिपिवद्ध रूपं 
छु नं भाषाया विकासया निति व्याकरण मदयेकं मगा: । थ्व हे खें वाचायेका खः 
वा मेगु कारणं प्रभावित जुयाः, धर्मादित्यं . ने. सं. १०४६ स संक्षिप्त नेपाल 
भाषा व्याकरण' च्वगु खने दु । तर व व्याकरण सफू 'समयं मलाना प्रकाश याये 
मफु'! धका वयूकलं हे न्ह्यथना तःगुदु। अ्रले व हे देय शहिद शुक्रराज 
शार्त्रीजु, “नेपाल भाषा ब्याकरण' च्वया ने. सं. १०४८ स पिकया दीगु सफूया 
बारे कया वथूकलं थःगु विचा: थुकथं प्वंका दिइ- 


नेपाल भाषा साहित्य मण्डलया पाख पाणिनी व्याकरणया नकल याना 
शुक्रराज शास्त्रीया व्याकरण शुद्धयाना प्रकाश याके बिया थुगु व्याकरण बि. ए. 
परीक्षायित भ्रत्यन्त लो । झाकि थ्व संस्कृत व्याकरण नं अग्र जीया नं व्याकरण 
सोया देकुगु संस्कृत भाषा थूपिन्त जक ज्याये खेल दुगु हनं शुद्ध व पुलांगु नेपाल 
भाषा सोया मयासे थौं कन्हेया ल्वाकज्यागु भाषा सोया देकुगु जुया नीति बन्दन 
धर्माचायेजु यागु २ दें न्ह्य निसं दयका तःगु संक्षिप्त आदि नेपाल भाषा आदि 


११) “बृ. घ. ने. भा. प.' दें ४ त्याः ३ 





(९) 


व्याकरण ३ दे दुम्ह मचा निसें बि, ए. तकयित ज्यूगुकथं प्रकाश जुयी । २० थ्व 
खें वयूक शहिद शुक्रराज शास्त्रीया ब्याकरकं लुमधं वा सन्तोष मजु धयागु खे 
उला क्यं । थुकि व्याकरण सम्बन्धी वय्‌कया थःगु हे श्रलग्ग बिचाः दु धयागु खं 
प्रस्ट याः | उकि वयूकया व्याकरण सम्बन्धी बिचाःया बारे पूवक अध्ययन याये 
मालाच्वंगु दु । 


६) “नेपाली नागरीक' बाछि प्रौय।-प्रकाशन:- धर्मादित्य धर्मा- 
चायना नां कायूव॑ हे ग्रा तक्कनं अप्वसियां 'बुद्ध धर्म व नेपाल भाषा 
पत्रिकाया सम्पादक व प्रकाशक कथं जक लुमंका वयाच्वंगु धासां छुं पाइमखु । 
ने. सं. ११०० स पिदंगु ल्या; २१ या 'धर्मोदय' पत्रिकाया १% पौलय “नेपाल 
भाषा” (नेपाली) या सम्पादक धर्मादित्यया विचार व 'नेपाल भाषा साहित्य 
धका पिदंगु लेखंयाना धर्मादित्य “नेपाली नागरिक' बाछि पोयां न॑ सम्पादक व 
प्रकाशक खः धयागु खें सकसितं काबिल । “नेपाली नागरिक' या द॑ १ ल्या: १ 
या थ्व पौ ने: सं. १०५२ चेतकृष्ण पक्षस पिदंगु खः ।"23 थ्व पत्रिका गोगु ल्या: 
तक्क पिदंगु दु धया:गु अआतक्क प्रकाशनय्‌ मवगुलि याना थ्व नं झन्वेषणया हे 
विषय जुया च्वंगु दु । 

नेपाल भाषा साहित्य ख्यलय्‌ धर्मादित्य धर्माचायं मेमेगु नं यक्वं क्रिया- 
कलाप यानावंगु दु । उकि मध्यय्‌ वयूकलं स्वनादीगु 'कालिम्पोङ नेपाली बौद्ध 
शिक्षालय' या दुजःतय्‌त शिक्षा बिइगुया त्रमय्‌ अंग्रेजी, संस्कृतया नापं “नेपाल 
भाषा ब्वंकेत भीमराज श्रेष्ठ या व्यवस्थायागु, 'नेषाली बुद्धमागि संघ' या 
ज्याखंय्‌ च्वइगु पौ नेपाल भाषां जुइमा:गु नियम दयेवृगु, 'नेपाल राष्ट्रिय विद्या- 
पीठ' धयागु संस्थां नेपाल भाषायात स्वीकृति विइवं वयूकया मू सह्ला कथं 
मिडिल निसं प्रवेशिका, विशारद्‌ व रत्न थ्यंकया नेपाल भाषाया पाठयक्रम 
दयेकेगु ज्या जुगु व “नेपाल भाषां साहित्य रत्न परीक्षा बिइपि दुगुलि वसपोलं 
नेपाल भाषा व नेपाल भाषा साहित्यया इतिहास सम्बन्धी ८/१० गू लेक्चर बिया 
परीक्षार्थीपिन्त सहायता" यागु खे नं रह्मथने वह ज्‌ | थथे हे वयूकलं मेमेगु नं 





१२) “बु. ध. ने. भा. प.' दे ४ ल्या: १ व २ | 

१३) काशीनाथ तमोट: 'धर्मादित्यया नेपाली नागरिक म्हसिके', धर्मोदय ल्या: 
३४-३६ 

१४) ज्योतिशाक्य: 'कालिम्पोङ्गय्‌ नेवातय्‌ ह्वापांगु बौद्ध संस्था व विहार' 
'धर्मोदय' दे ५ ल्या ३८ | 

१५) चित्तधर हृदयं- 'झीगु साहित्य' निको खुशी पो: १७५ 


(१०) 


यक्वं कार्यकलाप याना वंगु दइ । तर उकिया तिति वयूकया बारे पूवंक अध्ययन 
याना झापालं खें सीका कायेगु ल्यं दनि । थुकथं स्वयूबलय वय्‌कया भाषा व 
साहित्य सेवाया बारे न्ह्याक्व हे चर्चा यासां म्ह हे जक जू वनी । खः नं वय्‌कलं 
नेपाल भाषा व साहित्य उत्थानया निति याना वंगु क्रियाकलापया खे न्ह्यमर्थसे 
झीगु नेपाल भाषा साहित्यया इतिहास हे पूमवनिगु जक मखु, पूवंके नं फइ मखुं । 
उक नेपाल भाषा साहित्य इतिहासय्‌ वय्‌कया भूमिकाया बारे न्ह्याक्व हे चर्चा 
यासां म्ह हे जुइ । धात्थेंला वयूकलं थःगु ज्यूतारकाछि धयाथं नेपाल भाषा व 
साहित्य सेवायाना झागुलि उकिया सम्मानकथं ने. सं. १०७६ वछलागा ४ खुन्हु 
च्वसापासां वयूकयात “भाषा जवाः’ उपाधि द्यछाल । अयूसां पुनर्जागरण कालय्‌ 
नेपाल भाषा व थ्वया साहित्यया पुनरउत्थात व सम्बर्धनया निति योगदानयाना 
चपि निष्ठानन्द, सिद्धिदास, जगत सुन्दर मल्ल, योगविरसिहपिन्त थें धर्मादित्य- 
थात झीसं हना मच्वना थें वा वथूकया भाषा व साहित्य सेवायात उलि सम्मान 
व सत्कार कथं झीसं नाला मच्वना थें ग्रनूभव जू । छायुधाःसा पुनर्जागरण 
कालय्‌ नेपाल भाषा व साहित्यया सम्बर्धन व॒प्रगतिया निति जीवन हे फुका 
योगदानयाना वपि धका निष्ठानन्द, सिद्धिदास, जगत सुन्दर मल्ल, योगविर सिह- 
पिन्त जक छग सम्मान व सत्कार कथ नेपाल भाषा साहित्या 'प्यंग थां लय्‌ 
दुथ्याका धर्मादित्ययात दुमथ्याकु । थात्थे धायेगु खःसा नेपाल भाषा साहित्य ख्यः 
चकंक्क ह्लयेका थकेगुलि निष्ठानन्द, सिद्धिदास, योगवीर व जगत सुन्दर मल्लया 
गुलि देन दु उलि हे देन धर्मादित्यया नं दु धका मधासें मगा: अथे हे 'शुक्रराजया 
जीवनयात झीसं क्वथिईक स्वत धाःसा व भाषांया निति हे शहिद जूम्ह धाःसा 
ज्यु 116 थथे हे उबलय्‌ नेपाल भाषा व साहित्य सेवायात न्ह्यज्याकेगुलि माधव- 
राज जोशी, महाप्रज्ञा व धर्मालोक भिक्षुपि व मेमेपि भाषा सेबी व तपषीतयूगु 
योगदान नं म्ह मज्‌ । 'थुकथं स्वयूबलय्‌ धर्मादित्य धर्माचार्यं व शुक्रराज शास्त्री- 
पिन्त “प्यंगः थां' खय्‌ दुमथ्याकुगु अन्याय तक मञ्रुसां वयूकपिनिगु भाषा व 
साहित्य सेवाप्रति कदर मत :गु 'अझला भ्रपमान याःगु तक्क ला खः हे खत । 7 
म्हुत्‌ मधासां व्यवहार ग्रथे हे धायी । खः नं 'भाषायागु क्षत्रय्‌ थज्यागु महत्वपूर्ण 
भूमिका दुपि ब्यक्ति शुक्रराज व धर्माचार्य हे दुमथ्यागु कथं भाषायागु प्यंगः थां 





१६) सिद्धिचरण श्रेष्ठः “बु. ध. ने: भा. पत्विका' या भूमिका 
१७) च्वमि: नेपाल भाषाया पुनर्जागरण कालय्‌ 'प्यंग थां' युग छगू वादविवाद" 
या विषय, धर्मोदय' द॑ ५, ल्या: ४४ 


(११) 


धका हाला च्वनेगु झीगु स्वतन्वताया चि मखु ।२० कि त मख्‌सा थां नियेगु ज्या 
हे दिका छवयेमा: । थां नियेगु ज्यां याना “प्यंग थां' नं 'न्याग थां' खात । अले 
“त्याग: थां' या मंका दिवसय्‌ समालोचक भाजु माधवलाल कर्माचायंजुं 'न्याग: 
थां या मंका. दिवसया उपलक्ष्य” धका न्वचु नं बिया दिल। अले “नेपाल 
भाषा व साहित्यया न्याग: थां मध्ये छग:, नां दम्ह भाषासेवी, वयोवृद्ध भाषा- 
जवा: तथा प्रकाण्ड विद्वान स्व० धर्माचार्य प्रति श्रद्धाञजली छायाच्वना । २० 
र्क 'धायेमफु अझ नं थां नियेगु ज्या मदिकल धा:सा न्याग: जक मखु, च्यागः, 
झीग:, नीग: स्वीगः न्ह्याक्व नं थेना वने फु । थ्व हे खयात वाचायेका थां नियेगु 
ज्या फच्छि फक्व याकनं दिकेमा:। 'प्यंगः थां युग” वा 'प्यंगः थां’ धका हाला. 
च्वने मज्यु ।' थथे नं मखुसा 'प्यंग थां' जक भधासे वयूकपि सकसितं भाषाया थां 
धका झीसं नालेगु उचित जू वनी ।'2 थथे यासा हे जक पुनर्जागरण कालय 
नेपाल भाषा व साहित्या जागरण हःपि फुक्क भाषा महारथीतय्‌गु मातृभाषा 
सेवाया उचित मूल्यांकन नापं वयूकपिन्त खः कथं सम्मान व हनावना नं तःगु थें 
ज्‌-वनि । 


१८) सिद्धिचरण श्रेष्ठः “बु. ध. ने. भा. पत्रिकाया भूमिका 

१६) 'जः', ल्याः ७ ने. सं. १०६७ 

२०) हितकर वीर सिह कंसाकार: 'वयूकया लुमन्ति', 'सितु' ल्या: ३ 
२१) सिद्धिचरण श्रेष्ठः “बुद्ध धर्म व नेपाल भाषा पत्रिका'या भूमिका 


'योगसुधा' य कवि योगवोर सिह 





नेपाल भाषाया सम्बर्धन, समून्नति व प्रगतिया निति साहित्यिक 
विधाया नापं मेमेगु विधाया ग्यसुला:गु थीथी सफूया प्रकाशन व ग्रले पिदंगु 
- सफूया मूल्यांकन व ग्रन्वेषण मदिक्क यानाव च्वनेमा: थ त्‌ झीगु भाषाया पुलां 
पुलांगु सफूया प्रकाशन व पिदने ध्‌कुगु कृतिया संरक्षण व महत्वया बारेनं 
मूल्यांकन जुयावं च्वनेमाः । थ्व हे झवलय्‌ “बुद्ध धम व नेपाल भाषा” पत्तिकां 
चिर परिचितम्ह पुनर्जागरण कालया तां दंम्ह कवि योगवीर सिहया काव्यय्‌ 
खनेदुगु छं विशेषतात संक्षेपं न्ह्यब्वयेगु हे थ्व च्वसुया कुतः खः । 


कवि योगवीरसिहया साहित्यिक कृति कथं नीगुपु चिनाखँ दुगु 
'योगसुधा' सफू छग जक झीगु न्ह्मःने दु । वयूकलं 'योगसुधा' कृति बाहेक मेगु 
नं यक्व साहित्य साधना या:गु दइ धका: अनुमान याना: धायेत ज्ञीत थाकु 
मजू । छायूधाःसा ह्वापांला 'शकुन्तला' नांगु नाटक हे च्वयादीगु दु, गुगु नाटक 
थौं तक्कं अप्रकाशित हे तिनि । ग्रथेहे काव साहित्य ख्यलय्‌ पता: जक तया 
दीबलय्‌ वय्‌कलं थःगु कापः कोठी हे छगूकथं साहित्यिक गोष्ठी थे यायां व इलय्‌ 
च्वया दीगु गुलिखय्‌ चिनाखें नं उबलयूया बडा गुरूजुं लाका यंकुगु चिनाखेँ प्वलय्‌ 
ला:गु दइ धका: यक्वं विश्वास याय्‌ थाये दु। थुकियानाः हे कवि पीदं दये 
धकाः चिनाद्युगु चिनाखे जक थौं झीसं न्ह्यच्याये खनाच्वन । पीदँया उमेर फुइ 
धूंकाःतिनि कविजु साहित्य ख्यलय्‌ दुहाँ झाया: चिनाखं च्वया दीगु खे गुयु कथं 
नं पायूछि मजूगु जक मख्‌से विश्वास याये वह नं मजू । छायूधाःसा वयूकः ने. 
सं. १०३७/३८ पाखे कलकत्ता झा:गु व वहे दंयू कलकत्तां लिहां झायूवं हे महा- 
कवि सिद्धिदासया नापं कवि लेखनाथ, शम्भू प्रसाद, चक्रपाणी चालिसेपि नापं 
कविया स्वापू दुगु व वय्‌कःपि ह्ि हि धयारथे कापः कोठीइ वना च्वनिगुलि 
याना: हे कविया काप: कोठी छगू कथं साहित्यिक कवि गोष्ठीइ हिलावंगु खः । 
थ्व हे वातावरणय्‌ कविजुं काप: कोठीइ च्वॅच्व चिनाखें च्वयेगुली च्वसा न्ह्याकुम्ह 
कवि ने. सं. १०३८/३६ निसं ने सं. १०४७ तक्क थःगु च्वसा मन्ह्याकुगु :वश्ब 


। १२) 


नं खइमखु । उकि उबलय्‌या घडा गुरूणुं लाका यंकुगु कापः कोठौइ मुनातःगु 
निमा प्वलय्‌ कविया यक्व चिनाखँ लाःगु दइ धका: विश्वास याये मायेका 
च्यंगु खः। थुकि यानाः नं कविया साहित्यिक कृतिया ल्या: म्ह जुयाच्वंगु दु, 
झीसं कविया मुक्कं साहित्यिक कृति न्ह्यच्याये मखना च्वंगु दु । 


पुनर्जागरण कालया इलय्‌ कवि योगवीर सिहजुया साहित्यिक कृति 
ह्वनावं वनाच्वंगु नेपाल भाषाया संरक्षण व॒ सम्बर्धनया निति जनमानसय्‌ 
जागरण थनाबीगु साधन हे धा:सा छ्‌ पाइमख्‌ । कविया कृति उगु इलय्‌ समाजय्‌ 
तःधंगु प्रभाव लाकुगु दु धयागु खे ला ''योगवीर सिहंया कविता 'संसार सागर 
बिचय गुलि प्राणिपि दु', “मन्दिरा विलाप', जिमि त्वाःयापि व मेमेपिन्सं कण्ठ 
याना: ब्वना जुइगु जित: लुमनि” धयागु कवि सिद्धिचरणजुया धापुति (खेलुइता: 
दें ५) हे स्पष्ट या: । थूकथं उगु इलय्‌ तसक लोक ह्वाःम्ह व र्चाचतम्ह कविया 
चिनाखं मध्ये झीगु न्ह्यने दुगु 'योगसुधा' चिनाखें मुनाय्‌ च्वंगु थौंया इलय्‌ नं 
विशेषकथं चाचतगु चिनाखं ब्वने बलय्‌ बयकःया काव्यय्‌ संक्षेपकथं क्वय्‌ 
न्ह्मथनागु विशेषता खने दु । 


१) मां भायूया उत्थानया भावना:- कवि योगवीर सिंहजु नेपाल 
भाषाया नापं खयू व हिन्दी भासं न॑ चिनाखें च्वया दीगु या: । अ्रयूसां वयूकलं 
साहित्य ख्यलय्‌ पला: तया दीगु हे भाषा अनुरागं प्रेरित जुया: खः । उगु इलय्‌ 
तत्कालिन शासकतसे नेपाल भाषायात गःकिया यंकाच्चंगु इलय्‌ नं. राणाशासक- 
तयेत हे छगू कथं हाथ्या बिया: नेपाल भाषां चिनाखँ च्वया दीगु कविजुयाके 
भाषा अनुरागया मि च्या:गुया दसि खः । थ्वया बाहेक नं कविया दुनुगलय्‌ च्वंगु 
मां भाय्‌ प्रतिया अगाध स्नेह, ममता व ग्रनुरागया भावना हे थौं स्वया: ६४ द 
न्ह्य : च्वया: पिकया दीगु चिनाखं “नेपाल भाषा” खः । थ्व कृति उगु इलय्‌ जक 
मखुसे थौंया इलय्‌ नं भाषिक चेतना थना बिया निति उलि हे सशक्त तिनि। उगु 
इलय्‌ नेपाल भाषाया तसक कन्नाचायापुगु अवस्था खना: नेपाल भाषा भाषी 
जनतायात काव भ्राह्मान याना दीगु- 


'नेपाल भाषा जीण जुगु ग्रलसि मचासे भिके न्‌ । 

भारतीय शास्त्र भवनं मान थ्वेत बीके न्‌ ॥' 

धयागु ग्राह्वानया सः थौं नं नेपाःया कुं- कुलामय्‌ थ्वया हे च्वनतिनि । 
गवलय्‌ तक्क नेपाल भाषाया पूवंक जिर्णोद्वार व पुनरउत्थान जुइमख्‌,, उबलय्‌ 


(१४) 


तक्क कविया च्वय्‌ न्ह्यथनागु आह्वानया सलं झीत थना हे च्वनी | थ: मां 
भायया उत्थान यायेगु तातुना: हे कविज्‌ नेपाल भाषां चिनाखं चिनादीगु दसि हे 
थ्व खः । 


२) बौद्ध धमय तःघंगु आस्था व अश्रद्धा:- कवि योगवीर सिंह 
३६।४० दे ति दुबलय्‌ नेपालय्‌ बौद्ध धमंय्‌ छगू न्हगु जागरण वल । उबलय्‌ 
खामं निसें दण्डवत याना वःम्ह क्यांछे धयाम्ह लामां कंगु बौद्ध धर्म सम्बन्धी 
बाखनं यक्व बौद्ध धर्मावलम्बीत प्रभावित जुल | बुद्ध धर्मया ख्वाःपौ कथं भाषा 
जवा: धर्मादित्य धर्माचार्य थःगु हे सम्पादनय्‌ “बुद्ध धर्म व नेपाल भाषा' पत्रिका 
नं उवलय्‌ हे ने. सं. १०४% स पिकया दिल । ग्रनंलि छं दे लिपा नेपा: गालं 
पितिना छव:पि भिक्षूपि, भारतय्‌ च्वंपि नेपाली बौद्धत व भारतीय भिक्षुपि मुना: 
बौद्ध धर्मया व्यापक प्रचार प्रसार यायेगु तातुना: ने. सं. १०६५ कछलाय्‌ 
'धर्मोदय सभा स्वन । थुकथं उगु ईया वातावरणं याना: कवि नेपाल भाषाया 
नापं बौद्ध धमंया लँपुइ नं पला: तया दिल । अले बौद्ध धमया छम्ह उपासक 
जुया दिल । थ्व हे कारणं याना: योगवीर सिह छम्ह बोद्ध धम ह्यःमि कवि जुयाः 
साहित्य ख्यलय्‌ पिदन । योगसुधा दुनेया बच्छि धयार्थ चिनाखं बौद्ध धर्म व बौद्ध 
दर्शनंया बारे कया: च्वयात :गु दु । उकी मध्यय्‌ तसकं ग्यसुलाःगु व थौं तक्क नं 
उलि हे चर्चित जुयाच्वंगु कृति मध्यय्‌ “रानी मन्दिराया विलाप”, “'धमेसार' ब 
'धर्मौद्दार' खः । 


“रानी मन्दिराया विलाप” बौद्ध बाखं “विश्वन्तर राजकुमारया मचात 
दान नांगु जातक बाखंया लिधंसाय्‌ च्वयात:गु जुगुलि थ्वकि काब्यात्मक गुणया 
नापं बाखं तत्वं नं थाय्‌ कयाच्वगु दु। अझला रानी मन्दिराया विलाप छगू कथं 
बाखं म्ये धा:सां छुं पाइमख्‌ । थ्व चिनाखेय्‌ विश्वन्तर राजकुमारया मचात दान 
जातक बाखंया मृक्क अंश मदुसां मचात दान त्रिया,छवइबलय्‌ बनय्‌ पूजा ज्वलं 
का: वनाच्वंम्ह 'रावीयात जुइगु मभिगु घटना व छे थ्यने धुका: रानीयात जुइगु 
शोक, जातक वाखंया हे अंशत खः । जातक बाखया हे मेगु भ्रंश योगसुधाय्‌ दुने 
च्वंगु छपु चिनाखें “विश्वन्तर” खः । | 

रानी मन्दिराया विलापया न्ह्यःनेया ब्व ब्वने बलय्‌ नुःग हे याउँसे 
च्वंसा, लिउनेया ब्व ब्वने बलय नुग: हे खुल्ल मिना: नुग: माछ से च्वना व: । 
थुकथं ब्वमितय्‌गु नुग:चुद हे थं दिक्क शान्त व करूण रसं निथ्‌ क प्याका: छन्द, 
मात्रा व ग्रनुप्रासयात कःघाना: चिनाखँ चिनादी फुगु हे कविया दकलय्‌ त:धंगु 

सफलता धायेमा: । थूकी कविया मेगु सफलता शोकाकुल रानि याइगु मनो- 
विश्ञ्ञेषणया सजिव चित्रण व प्रकृतिया वर्णनय्‌ यथार्थयाया नापं स्वाभाविकता 
नं ख! । श्रले थ्व चिनाखे भौतिक सुख सयलय्‌ जक दुनाः पथभ्रष्ट, नेतिकहीन 
जुया वनाच्वंगु समाजयात विश्‍वन्तर थें दानी जुइमा: धका: श्रादर्शया सन्देश नं 
मचाबैक हे कनाच्वंगु दु । 

बौद्ध धर्म प्रभावित जुयाः च्वयातःगु मेगु कृति खः 'धमंसार' । थ्व 
चिनाखेँ “बुद्ध धम व नेपाल भाषा” पतिकाय्‌ 'संसार सागर बिचय' नामं पिदंगु 
खः । थ्वहे जिनाखँ च्वया: पिका गु दृपनय प्रकाशक भवानिवीर सिंहयात व कवि 
योगवीर सिहयात म्हति झितका दां बं पुइकुगु ख: । 


'धर्मंसार! य्‌ पूवं जन्म कथं संसारया मेपि यक्व प्राणिया रूपय्‌ जन्म 
काये धुंका: तिनि मनूया जन्म जुइगुलि थ्व जन्मय्‌ धर्मं कर्म मयासे मात्र भौतिक 
संसारय्‌ जक दुनेवं पुनरजन्मय नरक वने मालिगु खे, अंसत्य खे ह्वाना: करपिन्त 
स्यंकेगु करपिन्सं उन्नति यागुलि दाहयाना: उन्नतिशील मनूयात स्यकेत स्वयेगु 
ग्रनैतिक ज्या याना जुइगु फुक्क पाप खः धयागु बिचाः प्वंका ब्याक्क मनूतयगु 
ग्राचरणय्‌ व समाजय्‌ सुधार हयेगु तातुना: च्वया दीगु कृति हे 'धमसार' खः । 
उकि थ्व कृतिइ गर्न गर्ने उपादेशात्मक कथं कविजूं थःगु नुगः खे प्वंका दीगु दु । 
संसारया प्राणी मात्रया निति भिगु व बांलागु ज्या यायेमाःगु व मन शान्ति 
याना: जगत निर्वाण यायेया निति लिपतय्‌ कविज्‌ भ्राह्मान याना दी- 


तंता फुका जगतया निरबाण लायूसा 
त्रिरत्नया शरण हुँ मय शान्ति यायूसा । 
कविया उत्कृष्ट कृति मध्ये छपु 'धमंसार' नं ख: । थ्व चिनाख नं उगु 
इलय्‌ समाजय्‌ तसकं तःधंगु प्रभाव लाकुगु दु । 'धमंसार' थें हे जवः लाःगु मेग्‌ 
शां आग कृति 'धर्मोद्वार' ख: । थ्व चिनाखँय्‌ नं 'मेती', 'करूणा' थें याग बौद्ध 
दर्शनया खत कवितात्मक भासं कवि प्वंका दीगु दु । धात्थला 'धमंसार' व 
धर्मोद्दार' दथृइ कविजं कवितात्मक भासं यानादीग व्याख्याय भिन्नता बाहेक 
मेग कवि ज्वनादीगु विषयबस्तु, दर्शन व कनेत्यंग सन्देश फुककसं ज्वःला: । थाप 
निग जक कृति ब्वना: नं धमं व अझला धाये जीवन दर्शंनया बारे कविया छ्‌ 
बिचाः दु धयाग्‌ थुइकेत थाकु मज्‌ । थथे हे कविया 'ग्रहिसा' “गीत” “श्री भगवान 
निमाण’, 'बिहार”, “बुद्ध गन दु', 'चत्य बन्दना”, 'धम्मपद', 'विशवन्तर', 
'कीतिया ले” नांगु कृतित मुक्क.बौद्ध धम व दशन उत्प्रेरित कृति धाःसां छु पाइ 

मख्‌. । छायूधा:सा उगु फुक्क धयाथें चिनाखँय्‌ कविजुं बौद्ध धम व दर्शन है 
चिनाखँया म्‌ बिषय बस्तु कथं नालाः चिनाखें चिना दीगु दु। उकि हे कवि 
फगवी र सिहजु बौद्ध धम ह्यःम्ह कवि जवंगु खः । 


३) सुधारात्मक. भावना:- समाजय्‌ ह्यपाः हयेया निम्ति ह्वापा 
मनूतय्‌त नेतिकताया ज्ञां बिइमा: । नेतिकताया महत्व थुइका बीइमा: । नेतिक 
ज्ञांया म्हात याना: हे मन्‌तय्‌सं थःगु व्यक्तिगत इच्छा व स्वार्थं पूतिया निति 
न्ह्यात्थेयागु घोर अनेतिक गतिविधि व क्रियाकलाप नं लिफः मस्वसे न्ह्याका च्वंगु 
खः, याना च्वंगु खः । उकिया लिच्वल हे समाजय्‌ उच्छुङ्कलता, विकृति, तडक 
भडक, अराजकता, ग्रशान्ति, हिसा थे यागु ग्रनेक मानव कल्याण विरोधी काय- 
कलाप जुड; जुयाच्वंगु दु । थुकियाना: समाजयात जक मखु देयात हे भज्यंक 
स्थंको । उकि हे समाजय्‌ देशय्‌ छ सुधार वा ह्य पा: ह्ययेया निति मनूतय्‌त 
नैतिकताया ज्ञां बिइगु तसंक आवश्यक जू । थ्व खँय्‌ कविजु तसंक सचेत खने 
दु । धात्थंला कविया कृतिइ खनेदुगु तःजिगु विशेषता मध्यय्‌ छता समाज 
सुधारया भावनां बिलिबिलि जाःगु आह्वान खः । 

'योगसुधा' क्वचायेक ब्वनेबलय्‌ नैतिक शिक्षा बिया' स्यनावना च्वंगु 
समाजयात भिगु लंपुइ मंकेगु तातुनाः हे कवि च्वसा न्ह्याकुगु थं ताया व: । 
बौद्ध धमं व दर्शनय्‌ थें हे समाज सुधारयू नं उलि हे कविया नुग: क्वसाःगुया दसि 
हे 'अहिसा', धर्मसार', धर्मोद्रार', 'कीतिया ले, 'सार वचन”, 'मनया उद्गार', 
“प्रवासि पत्निया वसन्त’ कृतित खः। थ्व कृतित व्यक्तिगत स्वार्थय्‌ दुनाः 
भोगविलासय्‌ जक जीवन फुके मज्थू, ब्यक्तिगत - स्वार्थयात त्व:ता: सामूहिक 
स्वार्थया निति नं मनतस ज्या-खे यायेमा: धयाग कविजुया बिचा: केन्द्रित 
जुयाच्वंगु खने दु । रजक हे कविजूं त:थाय्‌ मछि थःगु बिचाः थुकथं प्वंका दिइ- 

यो वीरया सन्तति झी जुया नं 
सुबुद्धि झीगु नल सो अज्ञानं । 

+ न ह 
नाना भ्रनित्य विषये सुख भोग याम्ह 
चाचा उला षडगति दुख भोग याम्ह । 
न नार ल कु 
ग्रेयासी चाल निश्चय मजिल 

ज्या याना झीसं नयेमाल । 


र्न- न ता 

यायग थम जप तपादिक धमं कीत 

प्राणि गुलिदत उलि फुकसिगु निति 

थो हे मति जक तया शुभ कम यायेगु 

इच्छा मयायेग॒ फल थःत कायग । 

धात्थं ला कवि योगवीर सिहजु नेपाल भाषाया पुनर्जागरण कालया नां 

दंम्ह कवि जक मखुसे समाज सुधारक नं खः । समाज सुधारया लंय्‌ ब्वाँय्‌ ब्वॉय 
जुया दीगुलि हे वयूकलं तक्वः मछि जेल यातना व सास्ना नं फया दी माल । 
थृक्थ समाज सुधारक जुइत व अथे यायेगु भावनां कृति च्वयेत कविजुयात 
' छगला इल हे घ्वात्तघ्वात जुइ धा:सा मेगु ने.सं. १०३५ स पिदंगु मास्टर जगत 
सुन्दर मल्लया 'इसपं दयेका त:गु बाखं' व ने. सं. १०४० स पिदंगु महाकवि 
सिद्धिदासया “सज्जन हृदया भरण” कृतिनं तःधंगु प्रभाव लाकल जुइ धकाः 
अनुमान यानाः धायेफु । 


४) राष्ट्रिय भावना:- कवि योगवीर सिंह बौद्ध धर्म ह्यःमि कवि 
समाज सुधारक जक मखुसे छम्ह युग सचेत कवि नं खः । थ्व खें वयूकलं साधना 
यानादीगु 'मनया उद्गार” व मेमेगु कृति धया च्वंगु दु। तत्कालिन राणा 
सरकारया राजनैतिक क्रूर दमनं यानाः थःगु नां तक तयाः नं कविता प्रकाशन 
याये मजियावंलिसे कविजुं 'ग्रशान्त हृदय! या नामं प्रकाशन याना दीगु कविता 
हे “मनया उद्गार' खः । मनया उद्गार कविताय्‌ कविजुं प्वंकादीग्‌ विदेशी 
ग्रोपनिवेसिक विरोधी व राष्ट्रिय भावनां बिलिबिलि जाःगु बिचाः उगु इलय्‌ 
जक मखुमे थौंया इलय्‌ नं उलि हे महत्व दनि । कविजुं धया दीथ थौं नं झीथाय्‌ 
यक्व मू वंगु सामान व तसक थिकेगु बिलासिताय़ा सामानत थन हयाः नेपाः 
मितय्‌ग्‌ हि चःतिया कमाई फुक्क मुना: विदेशीतसं यंकाच्वंगु दु । गुकियाना: 
ह्विया ह्लिथं धयाथ नेपाःमित नांगा जुज्‌ वनाच्वंग्‌ दु । उकि हे वयूकलं “प्राचिन 
चाल ्रायात मजिल', 'आयात होस याये माल”, 'उन्नतिशिल विदेशया जाल 
चःफुना वान्छ्वये माल , “विद्या ब्वना सुख सिइ माल", धका: हाला दिइ । 

कविजुं राजनीतिया बारे कया मृक्क छ्‌ छग कृति च्वया मदीसां लेनिन 
व गार्धिपिन्त महान गुरू धका: माने यायेगु व उगु जहानिया शासनया 
तिहिनय्‌ नं प्रजातन्त्रया पक्षपाति जुयाः थःगु बिचाः न्ह्यव्वःगुलि नं वयूकः 
राजनीतिक खाँय्‌ नं तसक सचेत धथागु शँ उला क्यं । थ्व खाँ क्वय्‌ न्ह्यथनागु 
कविया इव:लं अझ प्रस्ट याना बिइ- | १ 

मेमेगु न्यूनाधिक कार्य जुसां 
राज्य प्रजातन्त्र प्रणाली खासा । 


सायद थ्व इवः दुर्गाल हे वय्‌कलं “श्री भगवान निर्वाण' चिनाखें नं 
थेःगु नाम पिकायेत ग्यानाः “वीर भक्त' नाम प्रकाशन याना दिल जुइ । थुकर्थ 
प्योगसुधा' कृतिइ कविजुया राजनेतिक बिचा: दुसुना च्वंगु बांलाक हे खने दु । 

थथेहे थी थी विषय वस्तुया वर्णन याना: च्वयातःगु मेगु न॑ त:पु मछि 
चिनाखँ 'योगसुधा'य्‌ दु । थ्वहे झ्वलय्‌ नेपाःया प्राचिन इतिहासया वर्णन याना 
च्वयात:गु चिनाख महामञ्जुश्री खः । थ्व चिनाखंय्‌ प्राचिन इतिहासया वर्णन दु 
धयागु खं ला कविजु प्राचिन इतिहास थाय्‌ वरणन्‌ नेपालयागु भति’ धकाः 
ह्लापां धयादीगुलि प्रस्ट याना च्वंगु दु । थ्व कि सत्य युगय्‌ विपश्वी मुनि व अन 
यक्व लिपा सिखि व विश्व भ्‌ नांम्ह तथागत वया: महामञ्जुश्री लिपा वइतिनिगु 
खे इमिस वर्णन याना वंगु खं न्ह्ययना दीगु दु । ग्रनलि स्वयम्भूया दर्शन यायेत 
नेपालय्‌ मध्य शहरय्‌ (ये य) महाचीन वःम्ह महामज्जुश्रीजू लख जायाच्वगु 
नागदह्या लः चायेका; मञ्जुपतन नांया छगू शहर दयेका: धर्म्माकर धाःम्ह 
मनूयात व शहरया जुजु याना वंगु व वया लिपा चिनियात यक्व नेपाःगालयू दुहाँ 
वःगुलि यानाः चीननापं नेपाःया स्वापू बांलाना वंगु, कृषि व वाणिज्यय्‌ नं 
विकास जुया वंगु खँया वर्णन हे थ्व चिनाखँया सार खः । ऐतिहासिक वणेन नं 
हिसि छायूपिया: कवितात्मक भासं बर्णनयाना दी फुगु हे कविया सफलताया 
प्रतिक ख: । अथेहे मतिना सम्बन्धी न प्रेमिका चरित्र! चिनाख चिना दीगु दु । 
यौन प्या:चाम्ह प्रेमिकाया मन:स्थितिया वर्णन थुकी दु । वैचारिक पक्षयात छखे 
तया: धायेगु खःसा उलि चिहाकःगु चिनाखंय्‌ नं यौन प्याःचाम्ह प्रेमिकाया 
चित्रण पूवंक धयार्थे याये फुगु हे कविया सफलता धायेमा: । थथेहे कविया 
“सिह्लाज्याया ब्वी' चितां ब्वने -बलय्‌ नं ज्यापुदाजुपिन्सं सिल्वाज्या याना 
च्वंगुया किपा हे स्वयाच्वना थे यागु अनुभूति ज्‌ । धात्थेंला सिह्वाज्या बलय्‌ 
जुइगु यथार्थ चित्रण हे 'सिह्वाज्याया ब्वी' चिनाखँ खः: । अथेहे मृत्युया बारे 
वर्णात्मक कथं च्वयात:गु मेगु कृति 'मृत्यु' खः । थ्व मृत्युया पक्ष विपक्षयात कया: 
कविजु थःगु बिचा: कवितात्मक भासं विस्तृत रूपं प्वंकादीगु दु । 'मृल्यु' चिनाखँ 
ब्वने बलय्‌ मृत्युया अपार महिमा व शक्ति खनाः ग्रज्‌ चार्येमा:गु अनुभूति ज्‌ 
धा:सा मेखे मृत्यू संसारयात हे विनास याना यंकाच्वंगु ख लुमंसे वइ बलय्‌ 
संसारय्‌ दकसिबय्‌ निर्दयी हे मृत्यु थे च्चना व: । थ्व चिनाखंयू नं कविया मेगु 
चिनाखंय्‌ थं कलात्मक लालित्य उलि हे दु । खयतला थ्व कृति स्व» महाकवि 

चित्तधर हृदय तसक म्ह मफया च्बं बलय्‌ नुग; मछिगु अभिव्यक्ति कविजु प्वंकां 
च्वयादीगु धयागु ख चित्तधरजूं सफूया भूमिकाय्‌ नह्यथना दीसां योगवीर सिह- 
जुयागु 'मृत्यु' कक्ति भारतया (राष्ट्र कवि मेथिलि शरण गुप्तया “मृत्यु' धेगु हे 
“सरस्वति' पत्रिका डिसेम्बर १६१० अ्रकयागु छायाँनुबाद खः******” (बु. धः व 
ने. भा. पत्रिकाया भूमिकाय्‌ प्रकाशकया न्द्यखं) धयागु खे याना: कविया मौलि- 
कताय्‌ शंका याये मायेका च्वंगु दु । व्ह्यागुसां थी थी विषयवस्तुया बारे कया: 
थी थी चिनाख साधना याना दी फुगु हे कवियाके सुला च्वगु कवित्वयां प्रतिभा 
खः । 


५) बैचारिक दरिद्रताः- कवि योगवीर सिहजुया कृति उगु इलय्‌ 
लोक ह्वाःगु खला च्वय्‌ हे न्द्यथने धुन । बैचारिक पक्षय्‌ न्ह्याकव हे सशक्तसां 
कलापक्षय्‌ दयेमाःगु सशक्त शैलि, शिल्प, कल्पना ब अभिब्यञ्जनां दरिद्रगु 
साहित्यिक कृति उलि लोक ह्वाइमख्‌ गुलि उत्कृष्ट कलात्मक अभिब्यञ्जनां 
बिलिबिलि जाया च्वंगु कृति लोक हाइ । छाय्‌धाःसा साहित्यय्‌ कलां हे ब्वमि 
वर्गयात ह्िइका बिइ, ख्वयेका बिइ । वास्तवय्‌ कविया काव्य कलात्मक दृष्टि 
उत्कृष्ट जुगुलि हें उगु इलय्‌ तसक लोक ह्वाःगु खय्‌ शका याये थाय्‌ मदु। 
कलात्मक दृष्टि कविया काब्य गुलि सशक्त खः उलि हे वंचारिक सशक्त जूगु जसा 
कृतिया बारे कया: सायद हे जक क्‌ खिनेथाय्‌ दइगु जुइ । 

कविया ग्रप्वः धयाथे कृतिइ बौद्ध धर्म दर्शनया सन्देश दु । बौद्ध धमं व 
दर्शनय छुं हद तक जातिय भेदभाव व धामिक श्रन्ध परम्पराया विरोध दुसां 
श्रादर्शवादं मृक्तगु प्रगतिवादी विचार धाःसा अवश्य नं मख्‌ । सायद कविया श्रप्वः 
धैथे कृति श्रादर्शवादं मुक्त जुइमफुगु उकि न खयेमाः। खः नं श्र 1दशेवाद मुक्क 
कचि कल्पताय्‌ आधारित दर्शन हे जक ख । थ्वया वैज्ञानिक तथ्य व भौतिक 
वस्तुगत तथ्यनाप छुं स्वापू मदु । उर्कि ग्रादशंवादी विचार मुक्त मजूतलय्‌ 
्ह्यात्थेयाम्ह युग सचेत व चेतनशील धयाच्वपि बुद्धिजिवि वर्गया न्ह्यपू, धामिक 
मूल्य, मान्यता व क्वँपुलागु ग्रन्धविश्वासय्‌ विश्वास यानां तु च्वनी । थ्व खे थःत 
युग सचेत व चेतनशील धयाच्वंपि थौंया बुद्धिजिबितय्‌गु धामिक मान्यता, अन्ध 
परम्परा व ग्रन्धवादी क्रियाकलापं अझ ध्वाथुइका च्वगु हे दु । थुकथ स्वयेबलय्‌ 
उगु इलय्‌ कवि योगवीर सिह धम वे अन्धवादय्‌ विशवास यानाः च्वसा न्ह्याकल 
धकाः अजू चायेमाःगु ला मदु । धंयां समाजय्‌ देशय्‌ ह्य पा: हृषि राजनेतिक 
नेतात जक मख्‌ से युग सचेत, चेतनशील बुद्धिजिवी वर्ग साहित्यकारत न॑ खः। 
थ्वपि वर्ग हे शदियौं क्वएलांगु धामिरु मान्यता, अ्रन्धपरम्परा व ग्रन्धवादया 

पक्षय्‌ वकालत याना च्वंतलय्‌ समाजय्‌ हा पा: वइगू धयाग्‌ हे गबलय्‌ः? थुद्धि- 
जिवी वगेय्‌ दुथ्या:पि मनतस व थःत बुद्धिजिवी धयाजुपिन्सं दकलय्‌ बिचाः याये 
माःग्‌ खे थ्व खः। थुकथं स्वयेबलय्‌ सैद्धान्तिक विचारधारां परिपक्वगु साहित्यिक 
कृति थें कविया 'योगसुधा' कृति नं मनूतय्‌त उलि हे सचेत याइ, जागरण याइ 
धकाः धाय फइमखुः। छाय्‌धाःसा योगसुधाय्‌ 'सीक सीक' नरके व लायी' 
(धमसार) 'दकय्‌ भिगु दान प्रतिदिन मुना धमं बियेगु' (धम्मंपद ) स्वगं वने 
दइ थुकि नर जन्म ध्‌ंका’ (चेत्य बन्दना) थं जागु धामिक मूल्य, मान्यता व 
ग्रन्धविश्वासं जायाच्वंगु अभिव्यक्ति व भावनात लुइकेत मात्त, मा: जुइ म्वा: । 
ग्रथ हे कविज्‌ं “प्रेमिका चरित्र” 'हृदय सलि’ थे जागु मतिना व यौनं झुचा:गु कृति 
चिना दीगुली नं वैचारिक स्पष्टताय्‌ कविज्‌ लिउने लाना च्वंगु खें उला क्यं । 

कविया रचनाकालय्‌ ने. सं. १०४० स पिदंगु महाकवि सिद्धिदासया 
“सज्जन हृदयाभरण' या झवलय्‌ 'योगसुधा' झ्व :छ्के बलय्‌ नं बेचारिक सचेतताय्‌ 
'योगसुधा' स्वया: सज्जन हृदयाभरण' कृति छतं च्वयूया तगिनय्‌ लाः धकाः 
मधास मगा: । ग्रथे धका महाकवि सिद्धिदासया फुक्क कृतिइ वेचारिक स्पष्टता 
दु वा प्रगतिवादी धका: धाये त्यनागु अवश्य हे मख्‌ । ई सापेक्षतायात नं छक: 
बिचा: याना: धायेगु खःसा 'सञ्जन हृदयाभरण' कृति कनाच्वंगु नेतिक शिक्षाया 
सन्देशया न्ह्यःने थौंया चेतनशिल धयाच्वंपि ग्रझला साहित्य जीवनया निति 
धयाजुपि च्वमिपिनिगु कृति कनाच्वंगु सन्देश नं उलि क्वातु मजूगु अनुभव याये 
मायेका च्वंगु दु । थूकथं स्वयूबलय्‌ 'सज्जन हृदयाभरण’ कृति पिदंने धुंकाःतिनि 
बांलॉक च्वसा न्ह्याकूम्ह.कविया 'योगसुधा' कृतिया सन्देशय्‌ 'सज्जन हुदयाभरणं' 
कंगु सन्देशय्‌ थे प्रौढता व परिपक्वता खंके थाकुगुनं उकिहे खः। थ्वहे 
प्राधारयू कवि योगवीरसिहया कृतिइ छु कथं वैचारिक दरिद्रतां थाय्‌ कयाच्वंगु 
अनुभव याये मायेका व्यु । धयां उगु इलय्‌ रचना जूगु भाषा ग्रनुरागया मि 
च्याना च्वंगु “नेपाल भाषा”, देशभक्ति भावनां जायाच्वंगु 'मनया उदगार! समाजे 
सुधारय्‌ तिब्रता हयेगु तातुनाः रचना जूगु “प्रवासी पत्निया बसन्त’, निस्वार्थी 
भावनां बिलिबिलि जायाच्वंगु 'सारबचन” थें यागु कृतिया विषयवस्तु धाःसा 
उगु इलय्‌ जक मखूसे थौंया इलय्‌ नं उलि है धिसिलोःनि। थपि कृतिया 
वेचारिक स्तरयात कया: धायेगु खःसाला कवि योगवीरसिहया बोद्ध धर्म ह्य:मि 
कवि, समाज सुधारक, युगसचेतया नापं देशभक्ति राष्ट्रवादी व ई सापेक्षकथं 
'प्रगतिवादी कत्रि नं मधास मगा: । 

६) वर्णानात्मक अ्रभिव्यक्ति:- योगसुधा कृतिइ खंनेदुगु मेगु विशेषता 
वर्णनात्मक अभिव्यक्ति खः । वर्णनात्मक अभिव्यक्ति कविता रचना यायेगु पुलांगु 
परम्परा ख: । थुकिया दसि कथं नेपाल भाषाया पुलां पुलांगु म्ये व बाख म्येत 
झीगु न्ह्यःने दु। भ्रले कवि योगवीरसिहज्‌ं नं वर्णनात्मक प्रभिष्यक्तियात 
कयच्याना: रचनायाना दीगु कृति मध्यय्‌ 'महामञ्जुश्री' लय्‌ प्राचिन नेपा:या 
ऐतिहासिक वर्णन, 'मृत्यु' इ मृत्युया बारेया वर्णन, बुद्धया संक्षिप्त परिचयया 
नन 'गीत'य्‌ व बुद्ध निर्वाण जूगु बारेया वर्णन “श्री भगवान निर्वाण' कविताय्‌ 
दु धा:सा “रानी मन्दिराया विलाप”, “प्रवासी वसन्त' व “विश्वन्तर' कृतिइ बाखं 
(कथानक) या सार दु । 


सरल व सल्ल न्ह्याना च्वंगु भावाभिब्यक्ति हे कविया शैलि धायूमा: । 
कविज्‌ं सुक्ष्माति सुक्ष्मकथं काब्यय्‌ याना च्वंगु वणंनय्‌ स्वाभाविकता व सौन्दयं 
युक्त अलंकारंयाना: कविया काव्यं ब्वमितय्‌ नुग:यात थौं नं आकर्षित याना हे 
च्वंगु दनि । तर उगु ईया साहित्यिक प्रवृत्ति व परम्पराँ पिहाँ वये मफुगुलि कविया 
काब्यय्‌ न्ह शैलि खनेमदु थे झ्यातुगु झ्यातुगु संस्कृत खँग्वया नं यक्व प्रयोग जूवंगु 
दु । गुकियाना: काब्यय्‌ दयेमागु सरलता व स्पष्टताया म्हतियानां क्लिष्ट ज्‌ 
वंगु दु । 

लिखं:- कवि योगवीर्रासहया इलय्‌ नेपाल भाषाया उत्थान व विकासया 
निति छुं यायेगु, छु च्वयेगु व छ्‌ छगू सफ्‌ वा पत्रिका पिकायेगु थें यागु रचना- 
त्मक ज्या तक्क तत्कालिन शासनकतयूत तसक मनी । उगु इलय्‌ अयागु 
रचनात्मक ज्याय्‌ थःत पाना च्वाप मां भाय्‌ प्रेमिपिन्सं नं व्यवस्था विरोधी व 
देशद्रोही अपराधीतयसं थं कठोर दण्द सजाय फयेमाला वंग्‌ नं डाक हे ख: । 
राजनैतिक दमनया तिव्रता याना: हे उगु इलय्‌ नेपाल भाषा नं संस्कृत भाषा थ 
लुक विना वंगु खः । थुकथ राजनैतिक तिव्र दमनं याना उगु इलय्‌ मां भाय्‌या 
विकास व सम्बधंनया खे तक्क ह्वायेत व कनेत नं तसक ग्यानापुसे च्वंगु इलय्‌ 
सं जीर्ण जुयावंगु नेपाल भाषाया जीर्णोद्रारया निति कवि काब्य साधनायाना 
दीगु अवश्य नं साहसिलो पला: खः । उकि हे उबलय्‌ न्ह्यागु विषयवस्तुया. बारे 
कयाः नेपाल भाषां साहित्य रचनाया:सां व ईया साहित्यिकतयत प्रगतिशील जक 
मधासे क्रान्तिकारी नं धाये मालावन । थूकथं स्वयेबलय्‌ कविया कृति क्वःदले 
धंकुगु नेपाल भाषाया स्तम्भयात हानं .धिसिलाक्क धस्वाकेगु निति मदयेक 
शगा:ग्‌ साधन हे जुयाब्यूगु दु । धात्थंला पुनर्जागरण कालया मेपि भाषा महा- 

रथितय्‌गया नापं कविजुया मां भाय व साहित्य सेवां च्या:गु भाषिक जागरणं है 
थौं तक झीगु भाषा व साहित्य धिसिमिसि धायेक म्वानाच्वन धा:सां छुं पाइ- 
मख्‌ । पुनर्जागरण कालया मेपि भाषा महारथीत थे हे कवि योगवीरसिह नं 
भाषागत समान ग्रधिकारया निति सःतया वयाच्वंपि फुक्क मां भाय्‌ प्रेमिपिनिग्‌ 
निति तःधंग्‌ प्रेरणाया स्रोत जुयाच्वंगु दु । 

खुपु बाखंचाया बार छं खं 








झी कवि चित्तधर “हृदय जुया 'खुपु बाखंचा' नेपाल भाषा बाखं 
साहित्यया इतिहासय्‌ ऐतिहासिक महत्व दुगुलि याना: उगु बाखं सफूया विवेचना 
यायेगु थ्व च्वसुया कुतः खः । 'खुपु बाखंचा'य्‌ दुवाले न्ह्यः चित्तधरजु नेपाल 
भाषा साहित्य ख्यलय्‌ पला: छिना दीगु खे नि छक्व: न्ह्यथने । 

पुनर्जागरणकालया दकलय्‌ क्वकालिम्ह॒ भाषा महारथी धम आदित्य 
धर्मांचायया ल्यु नेपाल भाषा साहित्य ख्यलय्‌ जहां थीगु तारा जुया: साहित्य 
शिरोमणि चित्तधर “हृदय' न्ह्यल्‌ वइ । झी कवि चित्तधर 'हृदय' जुयात नेपाल 
भाषा साहित्य ख्यलय्‌ पला: छिइत ह:पा: ब्यूगुया खय्‌ वयूकं:या धापुकर्थ ला 
'कृवि शिरोमणि लेखनाथ गुरुया गोर्खाभाषां संक्षिप्त रामायण, संक्षिप्त महा- 
भारतय्‌ च्वंगु कविता, ग्रथेहे गोर्खा शिक्षा १,२,३,४,५ भागय्‌ च्वंगु न भचा भचा 
ब्वँब्वं च्यये मास्तिवःगु खः । ग्रले गुरु योगवीरसिहजूं मात्रा, छन्द मिलययाना: 
च्वयेगु स्यनाबिल अले च्वच्वं याना? (“लबु' पत्रिका द॑ ३ ल्या: ४) धका: झीत 
कना झा:गु दु । वहे प्रेरणां 'हृदय' जुयात ह्वापां पद्यात्मक साहित्य ख्यलय्‌ पला: 
छिकगु ख: । थ्व खं नं वयूकःया हे भाषं 'च्वयेगु छु धंगरंग मदुसां न्ह्यागु जूसा 
च्वय्‌ न्ह्या: ।'*'थ्व हे स्वभावानुसांर जित: पद्य च्वयेगु इच्छा जुया: छगू पद्य जि 
च्वया, गुगु पाप देशनाया नामं (बुद्धोपासकया पाप देशना) 'बुद्ध धर्म' या बुद्ध 
सम्बश्व २४७० (ने. सं. १०४६-४७) बछला-तछला अङ्क प्रकाशित जुल ।' 
( 'नेपाल' क्रतुपौ, चित्तधर “हृदय लुमन्ति ल्याः) धका: वय्‌कलं थःगु ह्वा:तं 
च्वयातयादीगु अप्रकाशित 'जिगु जात: लय्‌ च्वयाझाःगु दु । थथे ने. सं. 
१०४६-४७ पाखे बौद्ध भावनां प्रेरित जुया: 'बुद्धोपासकया पाप देशना' निसें 
च्वसा न्ह्याकादीह्म झी कवि चित्तधर 'हृदय' जूं ने. सं. १०५३ स वंयूक:या 
दकलय्‌ ह्वापांगु . कृति कथं 'पद्य निकुञ्ज' व “हृदय कुसुम” नांगु बःचाधंगु कृति 
निगु कविता मुना कलकत्ता पिकयादिल । अनंलिपा ने. सं. १०६६-६७ 
तक धयार्थे काव्य ख्यलय हे वय्‌कलं थःगु च्वसा अप्व: न्ह्याकादिल । थुकथं 

'हुदय' जुं साहित्य ख्यलय्‌ पेला: तया: झन्दै नीदं तक्क धयार्थ काव्यगत साहित्य ` 
विधाय्‌ च्वसा छच्चलादीगुलि यानाः वय्‌क:यात 'झी कवि’, “महाकवि, “कवि 
केशरी! कथं नेपाल भाषा साहित्य ख्यलय्‌ हुनावना त:गु खः। ग्रथे धका: “हृदय जुं 
काव्यगत विधायू जक च्वसा न्ह्याकादीगु मख्‌ से नेपाल भाषा साहित्यया 
उन्नति व विकासया निम्ति दकव धयाथें बिधाय वय्‌कलं थःगु च्वसा न्ह्याकाझा:गु 
दु, दक्व धयाथें विंधाया कृतित पिकया झाःगु दु। बरु काव्य विधाय्‌ मुक्तक 
कविता मुना कृतिनिसे कया: खण्डकाव्य, महाकाव्य व ८९ पु मछि अप्रकाशित 
रचना हे साहित्यया मेमेगु विधाय्‌ स्वया: काव्य विधाय्‌ 'हृदय' जुया च्वसा च्व: 
धयागुया दसि खः। थथे खःसां चित्तधर “हृदय' जुया काव्य ख्यलय्‌ थें बाखं 
क्ष्य नं तःधंगु भूमिका दु धकाः मधासे मगा: | थौंया न्हू बाखं वा 
पश्चिमी साहित्यं शुरुआत जूगु व च्वन्ह्याःगु 'शर्ट स्टोरी’ धाःगु बाखं च्वयेंगु 
परम्परा हे 'हुदय' ज्‌ नीस्वना .थकादीगु खः । थौंया न्हूबाख मृक्क काल्पनिक 
जुया: नं मानव जीवननाप तप्यंक स्त्रापू दुगु व मानव जीवनय्‌ धात्थें हे जुइगु थे 
ज्या:गु बाखं च्वयेगु परम्परा हे “हृदय जु व्ह्याकादीगु खः थ्व खय्‌ विवाद मदु । 
थ्वहे आधारय्‌ ने. सं. १०६७ स कालिम्पोङ पिढंगु 'धर्मोदय' या ह्लापांगु ग्रङ्कय्‌ 
पिदंगु चित्तधरजुया 'पौ बाखंयात नेपाल भाषा साहित्यया दकलय्‌ ह्वापांगु 
बाखंकर्थं तालाच्वंगु दु धाःसा वहे दय्‌ पिदंगु वय्‌कःया 'ख्‌ पु बाखंचा' बाखंमुना 
(रचनाकाल ने. सं. १०६१-६७) यात बाख साहित्य इतिहासय्‌ दकलय्‌ ह्वापांगु 
कृतिकथं नालाच्वंगु खः । 

ईसाया न्यागूगु शताब्दिपाखे-भारतय्‌ संस्कृतभाषां रचना जगु 'पश्वतन्त' 
यात नं बांखंकथं नालेबलय्‌ नेपाल भाषाय्‌ 'स्वस्थांनी' बाख थें ज्याःगु धार्मिक 
बाखं, “विश्वन्तर राजकुमार! थें ज्याःगु बौद्ध जातक बाखं, स्व. करुणाकर वेद्यज 
च्वयादीगु 'पुलां बाखं' व मेमेगु 'न्येकं बाख' व “नीति बाख’ थं ज्याःगु अनेक 
काल्पनिक व धामिक रंगं छिनात:गु बाखंया नापं नेपा:या प्राचीन बाहाः 
बहिलिइ, चैत्य व देगलय्‌ कलाकारतय्‌सं कियातःगु जातक बाखंया खें, चित्र 
बाखंयात न॑ बाखकथं नाले मालेफु । थुगु अवस्थाय नेपाल भाषाया बाखं 
साहित्यया इतिहास गुलि तःहाकः धयागु खे गहन अनुसन्धान, अन्वेषण लिपा 
तिनि त्याजिक क्वःछिइ् फइ । थ्वहे झवलय्‌ इतिहासविज्ञ भाजु धनवज्ञ बज्रचायंजुं 
च्वयादीगु 'लिच्छविकालिन अभिलेख या पौ २स च्वंगु चाबहिलया छगू 
अभिलेखय्‌ च्वयातःगु खे 'किन्नरी जातकया खे कियात:गु, श्रनेनेगु चित्र छायूपि- 
यातःगु थ्व चेत्य यक्व दं तक्क कष्ट याना: दयेक्‌गु खः ।' धयागु लिधंसाय्‌ भाजु 

काशीनाथ तमोटज्‌ थौं स्वया: झिदे न्ह्यः “नेपालय्‌ जातक बाखं थौं स्वयां १५७३ 
दे ह्वापांनिसे प्रचलित जुया: बया च्वंगु दु ।' ('कुलां' दे २ ने. सं. १०९७)धका: 
घयादीगु दु । झले साहित्य ख्यलय ने. सं. १०५० नहा: हे महाकवि सिद्धिदास 
अमात्यं (ने. सं. ९८५७-१०५०) रचना यानादीगु नीति उपदेशात्मक बाखं 'शिव 
विलासया बाखं' हे नेपाल भाषाय्‌ दकलय्‌ ह्वापांगु मौलिक बाखं धाममा: । 
थौंकह्वय्‌या नह बाखंया शेली, कथानक, पात्र-चित्रण, अभिव्यक्ति, टेकतिककथं नं 
मानव जीवनसम्बन्धी स्वाभाविक बाखं मजूगुलि याना: 'शिव विलासया बाखं' 
थौंया न्हू बाखंया झवलय्‌ मलात, मात गद्यात्मक शैलि नीति उपदेश कनेत च्वया 
त:गु पुलां बाख जुयाबिल । थूकथं धार्मिक, पौराणिक, जातक बाख, नीति बाखं 
थं ज्याःगु फुक्क पुलां बाखंत साहित्यिक मूल्य माच्यताया दृष्टि न्हू बाखं मजगुलि 
ने. सं. १०६४ स चित्तधरजुं रचना यानादीगु “पौ? बाखं हे नेपाल भाषाया बाख 
साहित्य ख्यलय्‌ दकलय्‌ ह्वापांगु बाखं ज॒वंगु खः । 


बाखं साहित्यया ख्यलय्‌ अमेरिकाया बाखच्चवमि नेशनियल हशंन 
(१८०४-१८६४), एडगार एलन पो (१८०६-१८४६) पिसं न्ह्याक्गु न्ह बाखं 
प्रवाह पश्चिमी देशं बंगालि व हिन्दी भाषाय्‌ दुहां बये धुका नेपालि साहित्यय्‌ 
दुहां वःगु खः । नेपाली भाषाय्‌ वि. सं. १९६२ स नह बाख प्रवाह दुहां वयेधूंकाः 
झन्दे झिदं लिपा नेपाल भाषा साहित्यय्‌ दुहां वःगु खः । नेपाल भाषाया दकलय्‌ 
ह्लापांम्ह बाखच्वमि चित्तधर “हृदय” जुयात कहानी च्वयेगु प्रेरणा हे 
वय्‌क:याके 'मेमेगु भाषाय्‌ कहानी दु, जिगु भाषाय्‌ न॑ कहानी दयेके माल' 
धयागु भावनां वःगु खनेदु।' धयागु समालोचक भाजु माणिकलालजुया 
ख ('मिमलः' पत्रिका पौ १३०) यक्वं पत्याः याये बह: जू । तर नेपाली 
भाषाया दकलय्‌ ह्वापांम्ह धयातःम्ह बाखंच्वमि गुरुप्रसाद मेनालीया 'नासों? बाखं 
मुनाय्‌ दुनेच्वंगु बाखंया किचःतक्क नं चित्तधरजुया 'खूपु बाखंचा' दुनेया छु हे 
'बाखंनय्‌ खनेमदु । 'ख्‌पु बाखंचा' बाखंया विषयवस्तु, पात्र वातावरण चित्रण, 
कथानक, बाखंया शैली 'नासो' बाखं मुना दुनेया बाखंया तुलनाय्‌ यक्वं भिन्नता 
दुगु जक मखुसे छं छग विषयूलय्‌ समानता नं सायद हे जक खंके फइ । ग्रथेहे 
नेपाली भाषाया बाख साहित्यया छम्ह ग्रग्रज बाखच्वमि विश्वेश्वर प्रसाद 
कोइराला ज्बनाव:गु नग्नता व यौनवृत्तिया मनोविशलेषणात्मक बाखंनं नं 'खुपु 
बाखंचा' बाखंयात गाजलं दाये मफुगु लुदने बहःगु खे धायेमाः । नेवा: समाज, 
नेवा: संस्कार व संस्कृतिया मौलिक विषयवस्तु हे चित्तधरजुया बाखंया विषय- 
बस्तु धाःसां छु पाइमखु । उकि हे भाजु नमंदेश्वर प्रधानजुं 'चित्तधर 'हृदय' 

जुया बाखंयात कयां: छता निता झॉय्‌' नांगु लेखय्‌ 'वयुंकःया बाखांनय्‌ खनेदइगु 
“थःत्व' या मूलभूतकथं थःगुहे दु ।' (जिगु बिचा: जिगु धापू- पौ- ४०) धका: 
धयादिल धा:सा भाजु पुष्प चित्रकारजुं “छपुलु चित्तधर “हृदय या बाखनय्‌” 
नांगु लेखय्‌ “हृदय' जुया बाडांया थःगुहे कथंयागु क्यानभास दु, गुके बाखाँया 
विषयवस्तु, चरित्रया निर्माण, शेलीया पहः, वातावरणया ग्वसा: आदिइ थःगुहे 
रूपं कियाच्वंगु दु ।' ( 'नेपाल” ऋतुपो 'चित्तधर लुमन्ति ल्याः')धकाः धया दिल । 
थ्वहे झ्वलय्‌ थौं झीगु न्ह्यःने मदयेधुकुम्ह चित्तधर 'हृदय' या ह्वापांगु बाख “खपु 
बाखचा' दुनेया बाखत छक्वः: अध्ययन यानास्वये । 

ने. सं. १०६१ निस १०६७ दुने रचना जूगु खपु बाखया संग्रह हे 'खपु 
बाखंचा' खः । थ्व बाखं मुनाया दकलय्‌ ह्वापांगु ने. स. १०६१ स रचना जूगु, 
चित्तधर 'हृदय' जुया बाख साहित्य ख्यलय्‌ दकलय्‌ ह्वापांगु पला: हे 'अन्धकार' 
बाख खः । घटनाविहीन संवाद प्रधान बाख हे थ्व ख: | कलाःम्हय्स्यां थः मफुम्ह 
भातःयात माया व मतिनां सुसा:कुसाः यानाच्चंगु व कला:-भा:तया दथुइ जुइगु 
खेह्वाबह्वा हे थ्व बाखंया विषयवस्तु धायेमा: । बाखंया पावत सुमन व केशरया 
खंल्लाबह्वाय्‌ गनं कवितात्मक अभिव्यक्ति दुसा गनं ग्रतीतया अनुभूति थाय्‌ कया- 
`च्वनी । बाखंया भ्रन्तय्‌ केशर सी । थुकथं बाखया अन्त वियोगान्त क्वचाइ । 
साहित्य सामान्य जीवनया प्रतिविम्ब जक खसा अन्धकार बाखंनं न मानव 
जीवनया प्रतिनिधित्व छं कथं या:गुहे दु धायेमा: । तर साहित्य सामान्य जीवनया 
प्रतिविम्ब जक मखसे समाजयात खःगु व बांलागु लँपुइ नं यंके फयेमा: धाइपिनिगु 
मिखाय्‌ धा:सा थ्व बाख सन्देशहीन बाख खया: नं बाखं च्वमिया ह्वापांगु बाखं 
धकाः विश्वास हे याये मफइकथ बाखंया कलात्मक अभिव्यक्ति व चित्रण कलाय्‌ 
गाक्कं प्रौढता दुगु हें बाखंच्वमिया दकलय्‌ सफलता खः । स्वाभाविकताया दृष्टि 
नं थ्व बाखं सफल हें धायेमा: । 

नेवा: समाजय्‌ परम्परागतकथं जुइगु इहिपाःया निम्ति जुइगु ख्ला- 
बह्ला व मिजंतयूपाख कल्या छवयाहइगु दिकुन्हु मिसातय्गु छे य्‌ भ्वयूया निति 
जुइगु वातावरणयात कया: चित्तधरज्‌ च्वयादीगु मेगु बाख हे 'कल्या है मख्‌ त! 
खः । थ्व बाखनय्‌ इहिपाःया निम्ति पूर्णप्रभायात निथासं धा: वइ; ग्रसनं व 
मखनं । बाखंया कथानककथं मखन धायेके ह:म्ह मिजं स्वयां असनं धायेके ह:म्ह 
मिजं बांलाम्हया नापं 'कलकत्ताय्‌ कोठीइ आख: ब्वनाच्वंम्ह, धयागु वाक्य ध्यबा 
नं दुपि व ग्राखः नं सःम्ह धयागु क्यं।. उकि पूर्णप्रभाया दाजुम्हयूसिया सनम्‌ 
बियाछवये मास्तिवःसां मांम्हसिया धाःसा मखनय्‌ हे थः म्हयाय्‌ पूणप्रभायात 
बियाछवये मास्तिवः। अन्तय्‌ मांम्हसिया जिदि मखनय्‌ बियाछ्वयेगु क्वःछी धुंका: 

इहिंपा:या कल्या हइगु न॑ क्वःछी । तर ग्रन्तृय्‌ “व ग्वाज्य:म्ह मिजं भ्राचकलि 
गाया: तच्व: हू, उकि “कल्या हं मखुत' धयागु वाक्यं बाखं वियोगं क्वचाइ । 
'ग्रन्धकार? थें घटनाविहीन व छु कथं संवाद प्रधान बाखंया झ्वलय्‌ थ्व बाख नं 
ला: । बाखां सल्ल वना: बाला | कल्या हइकुन्हु मिसाया छे यू भ्वय्‌या निम्ति 
जुइगु वर्णनय्‌ गाक्कं सजीवता खने दुसा मेखे बिया छवइम्ह मिसाया मनोविश्लेष- 
णया व्याख्याय्‌ न॑ बाखंच्वाभ उलि हे सफल धायेमा:। अले इहिपा:यायेगु 
सिलसिलाय्‌ थीथी बाधा अडचन वया: इहिपा:या ज्याखं क्वःदलां: पिदनीगु 
सामाजिक समस्या नं मनुतय्‌ निम्ति छगू तःधंगु समस्या खः धकाः क्यनेगु हे 
बाखंच्चमिया कुत: खनेदु । बाखनं कुलाच्वंगु समस्या छुंकथं सामयिक जुया: नं 
बरायूधंगु समस्या धा:सा ग्रवश्यनं मखु । छु नं साहित्यिक कृति ब्वमितय्‌गु नुगलय्‌ 
उबलय्‌.जक थ्‌ दिके फइ, गुबलय्‌ ब्याक्क मनूतय्‌ ह्वि-ह्विया बराय्‌-ब'ायूधंगु 
मानव समस्यायात हें म्‌ विषयवस्तु याना: साहित्य रचना याइ । थुकथं स्वये- 
बलय्‌ थ्व बाखनं गुलितक्क ब्वमिवगयात प्रभाव लाकी धका: धाये थाकु । 
इहिपाः यानाः दछि निदं लिपा नःलिम्ह कला:यात छेंय्‌ वानाः मिजं 
ह्लासा वनीगु, गुकि याना इहिपा: जुइध्‌क्‌पि मिसातयूसं अबला भिसा थें जुया 
जीवन ह्वनाच्वने मालीगु, ह्वासा वंम्ह थः मिज मदयाः मुलि मिसात नच्चागु 
-बयूसंनिसे बिधवा जीवन ह्वना: ज्यूता:काछि दुःखसिया: म्वानाच्बने मालीगुया 
यथार्थता जाःगु हे 'पौ' बाखं खः। थ्व बाखं थौं स्वयां ४८ दं नहा: रचना जूगु बाखं 
ज्‌गुलि थौंया समाजय्‌ 'पौ' बाखंया विषयवस्तु उलि दुग्यंक प्रभाव मलायेफु । तर 
रचनाकालय्‌ धाःसा बाखंया विषयवस्तु ह्वासाय्‌ (तिब्बतय्‌) वंना: बनेज्या 
यानाः ह्वा:म्हुतु चलाकार्च्वाप असंख्य नेवाःतय्‌गु जीवनया प्रतिनिधित्व यानाच्वंगु 
दु धाःसां छ पाइमख्‌ । छायधा:सा “पौ बाखंया रचनाकालतक नं नेपा.या 
अधिकांश व्यापार ह्वासानाप जुयाच्वंगु जगुलि व्यापारीवग व लजगा: मदुपि 
गुलिखे नेवा:त ह्लासाय्‌ वना: बनेज्या याना: जीवन निर्वाह यानाच्वंगु खः । थ्व 
बाखनय्‌ इहिपा: याना: दछि निर्दे लिया व्यापारया निम्ति बाखंया पात्र शशि- 
सुन्दर ह्वासा वनी । ह्वासा वना: निदं प्यदं शशिसुन्दर मदुगुया सूचंकर्थ “कचिकां 
हिना पौ वइ । गकि याना: शशिसुत्दरया कला:म्ह कुमुदकुमारि जीवनका :छि 
बिधवा जीवन ह्वनेमाली धा:सा मेखे निद तिनि दुम्ह काययात ब्वलंकेगु दायित्व 
न॑ कुमृदकुमारीया ब्वंहलय्‌ ला:वनी । थुकर्थ थ्व बाख नं नेवा :त ह्वासा वनीगुया 
लिच्वलं नारीवर्गया बरायधंगु समस्या सृजना जुयाच्वंगु वस्तुस्थितिया बांलाक 
चित्रण यानाब्यूगु दु । थ्व विवरणात्मक “पौ' बाखं चित्रण कला व स्वाभाविक- 
ताया दृष्टि नं सफल ध.येमाः | आखया लिपा 'हुदय' जुं ह्वासायू वना 

जीवन हना वप ह्वासा नेवाःतय्‌गु जीवनयात पूवंक कयच्याना: ने. स॑. १०८८ 
स र्भम मन: पौ' सारगभित ताहाबाखं सफू झीगु न्ह्य:ने न्ह्यब्वये ध्‌ कुगु दु । 
थज्या:गु विषयवस्तुया बारे कया: नेपाल भाषा साहित्यय्‌ यक्वं साहित्य रचना 
जूगुलि हे उगु इलय्‌ थ्व विषय गुलि सम-सामयिक जू धयागु उला क्यं । उकिइ- 
मध्यय्‌ थोंतक्कःनं उलि हे- चचतगु “जि वया ला लाछि मदुनि' बाखं मे 
'नमस्तु श्री भीम राजा' 'मते मते भीमराज' पुलांगु म्येत व कवि योगवीर सिहजुँ 
वि. सं. १९८७ स च्वयादीगु “प्रवासी पत्नीया वसन्त' नांगु कविता विशेषकथं 
' लुमंके बह: ज्‌ । ग्रले थूपि रचनाया हे प्रभावय्‌ वि. सं. १९६२ पाखे नेपाली 
भाषाया महाकवि स्व. लक्ष्मीप्रसाद देवकोटाजुं नेपालिइ तसक लोकप्रिय जुयाच्वंगु 
'मुनामदन' खण्डकाव्य च्वयादीगु ख: । उकथं स्वयेबलय्‌ “मुनामदन” खण्डकाव्य- 
या म्‌ विषयवस्तुइ नं देवकोटाजुया मौलिकता दु धका: धाइबलय्‌ शंकाया मिखां 
स्वये मायेकाव्यू । 


सुलिमय्‌ वनाः थ्वँ, अयूला: त्वना: छे' बु स्वाहायाना: छेंय्‌ च्वंपि 
परिवारयात ख्वयेका: हायेका जूपि मनतयगु बाखं हे 'ग्राशायाबल्चा ख: । 
संवादया लिधंसाय्‌ न्ह्यानाच्वंगु छपु बाखं थ्व नं ख: । थ्व बाखनय्‌ सिनांदाजु 
खालि सुलिमय्‌. जक वना: थःगु छे बु छुं हे बिचा: याइमखू । गुकि थाना: 
त:सियात पुलेमा:गु बालि पुले फइमख्‌ । अले त:सिनं बु थ्वयेतं सनी । श्रन्तथ्‌ 
सिनांदाजुया कला:म्ह सिरिमायां तःसियात विन्तिभाव याना: जक हानं बुइ ज्या 
याये खनी । बाखंया अन्तय 'थुगुसी ला त:सियात पुला: नं साहुयात ब्याज व 
साँवाय्‌ न्येतका दां नि पुले फइ' धका: लयतानाच्वंम्ह सिनांदाजु वा वया: 
खुसिबा: वया: थःगु बुः हे खने मदयेक लःया लः जुयाच्वंगु खनी । बाखं थनंत्‌ 
च्वचाइ । उगु इलय्‌ थे हे थौं नं मस: मस्यूपिसं जक मख्‌, सःस्पूपि शिक्षित मनूत 
नं सुलिमय्‌ वनाः थ्व, अयूला: त्वनाः छेंय परिवारयात हायेकाः, ख्वयेका जापि 
मनत समाजय्‌ यक्वं दनि, अझ ला थौकलह्वय्‌ विदेशी नसालु पदाथया सेवन याना 
युवा पिढी गतिपति मदयेक स्यनावनाच्वंगु दु । उकथं स्वयेबलय्‌ थ्व बाखं उगु 
इलय्‌ रचना जगु खया: न थौंया समाजय्‌ नं बाखंया विषयवस्त्‌, उलि हे थ्यूनि । 
थ्व बाख नं गरीब किसान परिवारया दयनीय आथिक अ्रवस्थाया बालाक चित्रण 
यायेत गाक्क सफल ज्‌ धायेमा: । अले नसालु पदार्थया सेवन मधूतय्‌त झ्वाकलय्‌ 
थृनीगु बाहेक मेगु भि मयाइगुखे हे बाखनं कनेत्यंगु सन्देश धायेमा 
स्वाभाविकताया दृष्टि थ्व बाखनय्‌ कुंखिनेथाय्‌ मदुगु बाखंच्वमिया सफलता हे 
ख: | 

परम्परागत 'रीतिथिति व संस्कार नं मन्‌तय्‌त श्राथिक रूपं दरिद्र व 
नांगा यानाबी य: धयागु बिषयवस्तुइ ग्राधारित बाखं हे 'शिवसुन्दरीया स: 
खः । बाखंया कथानककथं इहिपा:या निम्ति काःगु त्यासा केशवं साहु श्याम- 
सुन्दरयात पुले फइमखु | दे द॑ तक नं त्यासा पुले महयेवं साहुतं केशवयात 
थ:थाय्‌ यका बनेज्या याके यंकी । ग्रले केशवया-मफुम्ह कला:या ल्वय्‌ झन तच्व: 
जुड । थगु ग्राथिक दरिद्रताया म्‌क्तिया निम्ति केशवया केह शिवसुन्दरीयात 
बुराम्ह साहु श्यामसुन्दरनाप इहिपा: याना बिइला धका: मांम्ह मोहनमायाया 
अन्त रद्वन्द्व जुया च्वनी । ग्रन्तय्‌ छे या ग्राथिक समस्या ज्यंकेया निम्ति शिवसुन्द'री 
ग्रज्याःम्ह बुराम्ह साहुयात हे इहिपा: कथं बियाछव:गु खनेदु । गुकि याना थःगु 
छे या छम्ह च्यः थं यानाः बनेज्या याकात:म्ह केशवयात साहु नं उदारभाव तया 
छेंय्‌ उसाँय्‌ मदुम्ह मज्यू धाल छ ग्रा: म्बाःल हुँ ।' धका: लित छूवयाहइ । थुकथं 
साहुया आकस्मिक उदारता खना: अजू चाःम्ह केशवं थःगु छे य्‌ वनेत बनेक्वथां 
जक छु पला: च्वयेकी श्रबलय्‌ तलयूपाखे शिवसुन्दरीया स: तायेदयाच्वनी । बाख 
थनं त्‌ क्वचाइ । बाखंया मू समस्या आथिक पक्ष खः । धात्थेला आथिक समस्या 
हैं मानव मात्रया बराय्‌धंगु समस्या खः | ग्राथिक समस्यां याना: मनूतयूसं त्य :गृं, 
मत्यःग्‌ं याये ज्यूगं मज्यूग्‌ व न्ह्यात्थं ज्याःगु नेतिकतहीन ज्या यायेत नं लिफः 
स्वइमख्‌' । आथिक समस्या ज्यंकेया निम्ति थः कला:या अस्तित्व हे ह्लनीगु 
ग्रनैतिक ज्या याकेत नं मनूत वाध्य जुइ । थज्या:गु विषयवस्तुइ रचना यानातःगु 
बाखंच्वमिपि रामशेखरया 'कलाः भाःत' ('सोतिप्वाँय्‌' सफूति) नांगु बाखं व 
मयजु सुवर्णकेशरीया 'निर्णय' ('गुच्च मूपूली' सफूति) नांगु बाख धात्थें सफल 
धायेमाः । खला 'शिवसुन्दरीया स:' बाखंया विषयवस्तु थे जवःलाःगु बाखंच्वमि 
भाजु पूर्ण 'पथिक' जुया “ग्रपराधी' बाखं खः । 'शिवसुन्दरीया स: बाखनय्‌ थं हे 
बौया काजक्रियाया निम्ति काःगु त्यासा पुले मफया: हे बाखंया पात्र भाइचादाजुं 
आर्थिक रूप दरिद्र जुजु ग्रन्तय्‌ नांगा जुयाः खु ज्या थें ज्याःगु झनेतिक व 
गैरकानूनी ज्या यायेमाल । थ्वहे कारणं यानाः ग्रन्तय्‌ भाइचादाजु अपराधी 
जुल । थुकथं अपराधी! बांखनं थें 'शिवसुन्दरीया सः’ बाखंया विषयवस्तु म्होचा 
आय दूपि आम निम्नवर्गया समस्याया प्रतिनिधित्व यानाच्वंगु दु । विषयवस्तुकथं 
स्वयेगु खःसा ला खुपु बाखंमध्यय्‌ दकलय्‌ सम-सामयिक बाख हे 'प्राशाया 
बल्चा' व 'शिवसुन्दरीया सः? बाब धायेमा: । तर स्वाभाविकताया मिखाकुलि 
स्वयेबलय्‌ 'आशाया बल्चा' बाख 'शिवसुन्दरीया सः' या तुलनाय्‌ यक्वं सफल 
धायेमाः । विषयवस्तुकथं ज्वःला:सां अपराधी' बाखनं थं थ्व बाखनं नं ब्वमि- 

तयूत उलि हे प्रभावित याइ धका: धाये थाकु। छायधा:सा “अपराधी' बाख 
ब्वनेबलयू नुगः हे खुल्ल मिकाब्यू, नुगःस्ये थ्यंक थृंदिकाब्यू । तर “शिवसुन्दरीया 
स:' बाखं व्वमेबलय्‌ प्रज्याःगु अनुभूति ज्‌ धाइपि सायद्‌ हे जक दइ । उकथं 
स्वयेबलय्‌ 'अ्पराधी' बाखंया तुलनाय्‌ 'शिवसुन्दरीया सः' बाखंया विषयवस्तु ब 
वातावरण चित्रणकलाय्‌ पुरिपक्वतां थाय्‌ काये मफुगु खयात अस्वीकार याये 
फइमखू । 


'खुपु बाखंचा' बाखं सफूया अन्तिम बाख 'थःगु हे मृति’ खः । नेपाली 
कलाकार जगतूया दयनीय स्थितिया बाखं थ्व ख: । थ्व बाखनय्‌ कलाकार पूर्ण- 
चन्द्रया तसकं दयनीय स्थिति स्वये मफया: उदारम्ह कलाप्रेमी पौभा: वय्‌ साहुनं 
थःगु नितंजा:गु छे छखा बियातइ। कलाकार थः यःम्ह छम्ह मिसाया चित्र 
च्वइ । ग्न्तय्‌ व चित्रय्‌ कलाप्रेमी साहुया म्ह्याय्‌ कलादेवीया ख्वा: बाँलुइ । 
बाखं ग्रनसं क्वचाइ । 'पो' बारां थे विवरणात्मककथ च्वयातःगु 'थःगु हे मृति’ 
बाझां ब्वनेबलय्‌ पूर्णं 'पथिक' जुया 'कलाकार' नांगु बाखां लुमंसे व: । 'कलाकार' 
बाखनय्‌ थें छंकथं॑ कलाकारया दयनीय आर्थिक अवस्थाया चित्रण थ्व बाखनय्‌ 
जूगु दु। तर निम्ह बाखं च्वमिपिनिगु निपु बाखंया नं सन्देश स्पष्ट मजू । विश्वय्‌ 
नेपा:यां ह्वाय्‌ म्वाकातःगु कलाकृतिया सृष्टिकर्ता कलाकारतय्‌त छुंकथं हे मू 
मदुगुया विरोध वा कलाकारतयूत हनाबना ब सम्मान यायेमा: धयागु खॉ निपु 
बाखंन ग्रभिव्यक्त याये फुगु मदु । थ्वया बाहेक 'थःगु हे मूति' बाखनय्‌ साहु 
उदारवादी जुया: थःगु छे छखां पूर्णचन्द्रयात सितिकं बिया:त:गु स्वाभाविर्केतां 
तापा: धायेमाः । बाखनय्‌ नितँजा गु छे ध्यबा कया: बालं ब्यूगु वा सितिकं तःगु 
छुं उल्लेख मजसां कलाकारया दयनीयतां याना: सितिकं त:गु धका: अनुमान 
यायेमा: । थुकथं स्वाभाविकताया मिखां छक्वः दुवाला स्वयेबलय्‌ 'थःगु हे मति’ 
स्वयां 'कलाकार' बाखं यक्वं सफल धायेमाः । 


चित्तधर “हृदय जुया 'ख्‌पु बाखंचा' दुनेया खपु बाखंत क्वथीक ब्वने- 
बलय्‌ “हृदय जुया बाखं विश्वया न्हू बाख साहित्यया शुरु ग्रवस्थाया बाखु प्रवाह 
दुने दुथ्या: धकाः धाये मायेकाब्यु । न्ह बाखंया शुरु शुरुइ घटना च्वन्ह्यान्ह्यां 
चरमसीमाय्‌ थ्यंकाः घटनाया रहस्य उद्घाटन जुइकथंयागु ग्रजूचायापुगु (सर- 
प्राइज प्लट) प्लट दुथ्याका: नाटकीय ढंग बाख अन्त यायेगु प्रवाह हे 'हृदय' 
जुया बाखंया स्वरूप धायेमा: । 'खुपु बाखंचा' दुनेया खुपु बाखनय्‌ नं ब्वमितयूगु 
नुगलय्‌ प्रभाव लाइकथं ग्राकस्मिक घटनां थाय्‌ का:सां बाखनय्‌ च्वोप पात्रतंयुप्रति 

ब्वमिपिनि दुग्यंगु सहानुभूति वंकाः बाख अन्त यायेगुलिइ चित्तधरजु तसकं सफल 
धायेमा: । न्ह बाखंया दकलय्‌ त:धंगु सफलता बाखंया शुरुइ स्वयां ग्रन्तय्‌ निभंर 
जुयाच्वनी धयागु धारणां साहित्यिक मान्यता कयाच्वंगु इलय्‌ चित्तधरजु सफल 
बाखंच्वमि धका: मधासे मगा: । बाखं अजूचायापुगु कथानकय्‌ श्राधारित जूगुलि 
'शिवसुन्दरीया स:' छपु बाखं त्व.ताः मेगु न्यापु बाखनय्‌ नं भ्राकस्मिकतां थाय्‌ 
कयाच्वंगु दु । 'अन्धकार' बाखनय्‌ं मफुम्ह केशर सीगु, 'कल्या हे मखत' बाखनय्‌ 
इहिपा: याइम्ह मिजं आचार्काल गाया: तच्व: जगुलि कल्या महइगु, 'पौ'. 
बाखनय्‌ ल्हासा वंम्ह मिजं॑ सीगु, 'आशाया बल्चा' वाखनय्‌ सिनांदाजुया बु 
खसिबा: वया: ल:या ल: जुइग व “थःगु हे मृति’ बाखंया ग्रन्तय नं कलाकारया 
चित्रय्‌ ग्रावाझाकां छे थुवा: साहुया म्ह्याय्‌ कलावतीया ख्वा:या बाँ लुइगु 
आकस्मिकता हे धायेमा: । आकस्मिकता व भवितव्यं जुइगु घटना धयागु छुंकथं 
वास्तविक हे जसां स्वाभाविक थ्यंक मख्‌ । ग्रथेला आाकस्मिकता व भवितव्य 
घटना दुथ्याःगु बाखं चित्तधरया लिपायापि बाखंच्वर्मापे केशव लाल, पूर्ण 
'पथिक', धूस्वां सायूमि, तीथेलाल नघ:भनीनिसे कया: थौंया नच्चापि न्ह बारां 
च्वमिपिनिगु बाखनय्‌ नं यक्वः पुलुपालु खनेदू । तर साहित्यय्‌ श्राकस्मिक व 
भवितव्य घटनायात ग्रप्व: थाय्‌ बियावं वनकि स्वाभाविकता तनावनाः मुक्कं 
नवाःकिपा (हिन्दी) प्याशँ थ जू वनीगुपारों नं बारांच्चमिपि सचेत जुइमा: । 


“खपु बाखंचा' दुनेया बाखनय्‌ खनेदुगु छग विशेषता सामान्य मनुष्य 
जीवनय्‌ जुइगु घटनाया यथार्थपरक चित्रण ख: । यथार्थताया मिखां स्वया: धायेगु 
खःसा 'खूपु बाखंचा' मनुयात यथार्थवादी कृति धाये ल्व: । श्रथेहे बाखनय्‌ च्वंपि 
पात्र नं छम्हं व्यक्तिया जक प्रतिनिधित्व मथासे बहुसंख्यक सामान्य मनूतयूगु 
प्रतिनिधित्व यानाच्चंगु दु धका: धायेमा: । 'पौ' बाखंया शशिसुन्दर ह्लासा वनाः 
जीवन निर्वाह याइपि ब्यापारीवगंया प्रतिनिधित्व यानाच्चंगु दुसा 'थःगु हे मरति’ 
या कलाकार पूर्णचन्द्र' नं कलाकार पेशां ह्वा: म्हतु तकं चूमलाका: म्वानाच्वंपि 
नेपा:या भ्रसंख्य कलाकारया प्रतिनिधित्व यानाच्वंगु दु । थथेहे 'ग्राशाया बल्चा' 

“शिवसुन्दरीया स:' बाखनय्‌ च्वंपि पात्नतयूसं नं श्राथक रूपं तसक विपन्नाप 
पसंख्य दलित व पीडित वगया प्रतिनिधित्व यानाच्वंगु स्वयेबलय्‌ चित्तधरजुया 
बाखंयात मृक्क यथाथंपरक जीवनवादी बाखं धका: धायेत ब्राध्य यानाब्यु । थथे 
खया: नं 'खुपु बाखंचा' बाखनय्‌ प्रस्तुत कथानकय्‌ मानव समस्या समाधान जूगु 
धाःसा मात्त, मा: जुइमा: । ग्रथेधकाः बुर्जुवा साहित्यकारतय्‌सं थ 'साहित्य वा 
कला कलाया निति' धकाः छपुचःचा शोषक वगंया हित जुइगु "स्तुत्य साहित्य”, 

'यौनबादी व पलायनवादी साहित्य रचता याना: शोषक वर्गेया सेवा धाःसा 
अवश्य नं या:गु मदु । | 

खृपु बाखंचा' लिपा चित्तधरजुया 'थायभु” व “डायरी' निगू वाखंमुना 
पिदंगु दु । “थायभु' (ने. सं. १०७८) व “डायरी” (ने. सं. १०६०) बाखं 
मुनाया दकलय्‌ अप्व:ः चचितगु बाखंत “द्योपा:ला:', “साहुनी', 'भ्वयपौ', 'देलमि', 
'श:या बरदान', 'छम्ह मिसाया डायरी' नांगु बाखंया झवलय्‌ 'खपु बाखंचा' झ्वः 
छुकेबलय्‌ नं “ग्राशाया बल्चा', 'शिवसुन्दरीया सः' व 'पौ' बाखंया विषयवस्तु, 
शेली, चित्रण कलाय्‌ गुग्‌ंकथं नं ल्यूने मलाः धकाः धायेमा:। वरु हिन्दी व 
नेपाली भाषं बाखं च्वयाः यक्वं च्वसा ज्ययेकेध्‌ूकम्ह तर चित्तधरजुया प्रेरणा 
नेपाल भाषा बाख साहित्य ख्यलय्‌ पला: छिनादीम्ह बाखं च्वमि पूर्णंदास श्रेष्ठजुं 
ने. सं. १०६८/६९ पाखे रचना यानादीगु 'मांयागु तुग: व 'द्योयात स्वां छाये' 
(न्हृधा: सफूर्ति) नांगु बाखंया झोलय्‌ 'खुपु बाखंचा' झोछ्केबलय्‌ धा:सा बिषय 
वस्तु, कथानक व प्रस्तुतिकरणकथं 'खुपु बारांचा' या बाखांत छुंकथं बुलुसे च्वंगु 
अनुभव याये मायेकाःब्यू । छायूधाःसा 'मांयागु तुग: व 'द्योयात स्वां छाये' बाज 
ब्वनेबलय्‌ नुगः खल्लमिनाः तुग: थुंदो उलि खपु बाखंचाया बाखं ब्वने 
बलय्‌ मजगु अनुभूति ज्‌ । श्रथेहे 'हृदय “जुया मेम्ह समकालिन बाराँच्वमि 
स्व. केशवलाल कर्माचार्यया “जि पिहां बने त्यल' बाखांमुनाया तुलनाय्‌ विषयवस्तु, 
बाखंया पात्र, स्वाभाविकताया दृष्टिकोण नं 'ख्‌ पु बाखंचा' यक्वं प्रभावकारी ज, 
यक्वं लुदनेथाय्‌ दु । छायधा:सा “जि पिहां वने त्यल' दुनेया 'मोटर साइकल" छपु 
बाखं त्वःता मेगु दक्वं बाखंया म्‌ विषयवस्तु हे नवाःकिपाय्‌ खनेदुगु थे ज्या:गु 
मिसामिज॑या दगु मतिना, उच्छुङ्खल कामुक विचार व यौन प्यायूचा:या विषय- 
वस्तु जुयाच्चंगु दु । गुकिया कारणं यानाः समाजय्‌ सुं छम्ह मनूया प्रतिनिधित्व 
मजूगु 'रजनिया साइनबोड' थें ज्यागु येंचा:गु. बाख नं बाखंमुनाय्‌ दुथ्याःगु खः । 
“जि पिहां वने त्यल' या उच्छुङ्कलतां 'ख्‌पु बाखंचा' मुक्कं मुक्तगु हे दकलय्‌ 
सन्तोषया ख॑ धायेमा: । ग्रझ मू खं ला छू धाःसा 'खुपु बाखांचा’ रचना जूगु 
ईयात छक्व: नं बांलाक मूल्याङ्कन याना: धायेगु ख:सा खपु बाखांचा' मनायात 
नेपाल भाषा बारां साहित्यय्‌ त:धंगु उपलब्धि धका: स्वीकार मयासे मगा: 


"र 

“spr 





'पथिक जया बाखं ब्वने धुकाः 


Sn) Frame NPP SRP 


नेपाल भाषा साहित्यय्‌ “साहित्यिक दृष्टि व आधुनिक कहानिया 
शेलि, टेकनिक, रचनां बिधानया ल्याखं धायेफु 'धर्मोदय'या प्रथम श्रद्धूय्‌ 
प्रकाशित झी कवि चित्तधरजुया 'पौ' बाखं हे झीगु साहित्या सर्वप्रथम कहानि 
खः।'' (झीगु साहित्यय्‌ बाखं- कृष्ण चन्द्रसिह प्रधान) स्व. महाकवि चित्तधर 
हृदयं निस्वंगु न्ह बाखं साहित्यय्‌ च्वन्ह्याका यंकेगु ज्याय्‌ न्ह्यलुवाजुपि मध्ये बाखं 
च्वमि भाजु पूर्ण 'पथिक' जुनं छम्ह खः । न्ह बाखंया छमा कथं स्व. महाकविः 
चित्तवरया ''खुपु बाखाँचा पिदना न्यादं लिपा भाजु 'पथिक' जुया 'अपराधी' 
बाझां सफू ने. सं. १०७२ सं पिदन । थुकथं न्ह बारां साहित्यया इतिहासय्‌ बाखझां 
च्वमि भाजु 'पथिक' जुया नां छसिकर्थ प्यंगूगु ल्याखय्‌ दु सां नेपाल भाषाया बारा 
साहित्यय्‌ वयूकया नां तसक॑ जा: । बरू वय्‌क:यात म्हसी मख, वयूकलं च्वया- 
दीगु “अपराधी” वाखां, व बाखनय्‌ च्वम्ह पात्र 'भाइचादाजु' या नां मन्यंपि शायद 
म्ह हे जुड । 'अपराधी' बारां सफूति नां दम्ह 'पथिक' जुं तःदं न्ह्यवंनिसे थःगु 
च्वसा त्वता दिइ धृंकल । ग्रयूसां साहित्यया ख्यलय्‌ थौं कह नं वयूकःया 
बाखंया बारे शिशेष चर्चा जू नि । थ्व च्वसुया उद्देश्य नं वयूकया बाखनय्‌ खने 
दुगु म्‌ विशेषता न्ह्यब्वयेगु खः। | 


नेपाल भाषाया नह बारां साहित्यं नकतिनि तायूतिति यानाच्वंगु 
इलयूया निति समाजय्‌ जुयाच्वंगु मार्मिक घटना व स्थितिया चित्रण कलां व 
शैलिगत दृष्टिकोण भाजु पूर्ण 'पथिक' जुया बाखां सफल मज्‌ धका: धाइपि शायद 
हें जक्क दइ। उकि नं हानं “ग्रपराधी' बारां नेपाल भाषाम्‌ दकलय्‌ प्रप्वः 
नांजागु व विशेष कथं चर्चित बारां झीगु साहित्यय्‌ ग्रातक्क मदुनि हे धाःसां 
ज्यू । भाजु 'पथिक' जुय्रा प्रकाशित शि स्वपु बाखां मध्ये ्रप्वः चचित बाखां 
क्वचाय्‌क ब्वने बलय संक्षेप कथ वयूकया बाखनय्‌ क्वय्‌ न्ह्यब्वयागु विशेषतात 
खने दु । | 
(२४) 





॥ ) पात्रतय के सजिवता:- भाजु “पथिक' जुया श्रप्व: धयाथें बाखांया 
पावत निम्न मध्यम वग, प्रधं-सवंहारा व समाज उपेक्षित व ग्रवहेलित वर्गया 
दुने च्वॉप मन्‌त हे ख: । उकि वयूकया बाखनय्‌ च्वाप पात्रत फुक्क छम्ह मन्‌ 
मजुसे झी म्वाना च्वनागु थौंया समाजया छग्‌ छग्‌ वगया प्रतिनिधित्व याना च्वंगु 
दु । अपराधी बाखनय्‌ च्वम्ह 'भाईचादाजु', आसाथक्‌ं बाखया 'बुलादाजु 
साहु महाजनतयगु त्यासां छयों लह्वने मफया च्वपि लखौ भ्रध-सवहारा व निम्न 
वर्गया प्रतिनिधित्व याना'च्वंगु दु । ग्रथे हे 'पःखा' बाखंया 'लुलुचा' व “अन्धकार' 
बाखंया ''बासिचा” समाजं उपेक्षित शोषित पिडितजुया म्वाना-च्वंपि लखी लख 
मचातयुगु प्रतिनिधित्व याना च्वंगु दु । इपि पात्रतय्‌त जुयाच्वंगु दरिद्रता, शोषण, 

दमन, ग्रन्या, अत्याचार बास्तवय्‌ लखौ लख मनूतयूत जुया च्वगु खः। डाक नं 

हानं बाखंया विषयवस्तु आशिक व सामाजिक विषमता जुबलय्‌ च्वमिया बाख 
झन सशक्त जू वन । गुकियाना अप्व: बाखंया पात्ततयूत सजिवतां थाय्‌ काल । 
इमिसं याइगु खँल्वाबह्वा यथार्थता व स्वाभाविकतां पिने ला मवत । अले इमिसं 
याइगु क्रियाय्‌ (80101) नं उलि हे ब्यावहारिक जुया न यथार्थोन्मुखि जू 
वन । थुलिया बाहेक नं सामाजिक स्थिति ब थःला क्वलागु ग्राथिक अ्रसमानताया 
किपा: किया तःगु 'अपराधी', आसाथकु', 'प:खा','अन्धकार , “कलाकार, 'छपा 
चित्र”, बाखनय्‌ च्वंपि पात्रतय्‌के जक्क मख्‌से मतिना सम्बन्धी विषय वस्तुया 
बाखं 'जिगु इहिपा', 'प्रेमया सवा: व अपरिचित”, थं यागु बाखनय्‌ च्वंपि पात्रत 
नं उलि हे नेतिकंवाण, सच्चरित्र व संयमी मधासे मगा: । थ्व हे च्वमिया छगू 
तःधंगु कलात्मक सफलताया दसि धाय्‌मा: । गुगु विशेषता झीगु' वाख  साहित्यय्‌ 
“पथिक” जु स्वया स्वद॑ न्ह्यो पिदम्ह बाख च्वमि भाजु केशवलाल कर्माचायंया 
बाखनय्‌ मात्त माः जुइमाः अथे जूगुया कारण भाजु कर्माचायंजु 'रजनि’ 
( “रजनिया साइनबोडे' बाखंया पात्र) थें याम्ह तसक पथभ्रस्तम्ह चरित्रहिनम्ह 
मिसायात नं बाखनय्‌ पात्रकथं -ह्यब्वयेगु त्वते मफुगुलि याना खः । 


) अभिव्यक्ति स्याच्‌ पहः- “कहानि धयागु मनूया हे जीवनया 
बाखं खः । बाखं सु धात्येयाम्हः मनूया बाखं मख्‌, लेखक सिजना याःम्ह काल्प- 
निक अथेसां कहानि (बाखनय्‌) चित्रण जूगु वातावरण धात्थंया समाज थं हे 
च्वनि” (माणिकलाल श्रेष्ठ- 'धाकि’ सफूया भूमिका) धयागु धापु 'पथिक' जुया 
बाखं नं प्रमाणित याना कयना च्वंगु दु। च्वमिया '्राक्सय्‌. इ:पात', 'जिगु 
इहिपा', “प्रेमया सवा: 'अपरिचतता', 'विजय' थपि बाखं त्वता मेगु बाखंया 
विषयवस्तु, पात्रयू सजिवता, चरित्र चित्रणय्‌ परिपक्वता याना कल्पनां पिज्वःगु 

बाखं जुया: नं उलि हे बास्तविकता, स्वाभाविकता व यथाथ ता थाय्‌ कया च्वंगु 
दु । बाख यात उकथंया सजिवता बिइ फुगुया कारण च्वमि खनाच्वंगु आथिक 
विषमता, सामाजिक दुव्यंबस्थायात ब्वमितयूगु तुग: हे खुल्ल मिक्क, ह्यपु हे थं 
दिक्क स्याच्चुक्क ग्रभिव्यक्त यायेफुगुलि हे धायेमा: । खः नं 'अपराधी', “श्रवोध' 
व “अन्धकार' बाखं ब्वना नुगः थुं मदिगु अनुभव ` याइपि ब्वमित सायूद कम हे 
जक्क दइ । ग्रझ तुग: साप हे क्यातुपिन्संला बाखं ब्वना: वा न्यना मिखां ख्वबि 
पिमका: जुइ धकाः नं विश्वास याये थाकु । थुकर्थ ब्वमितयगु नुगःसे' थ्यंक्क थं 
दिक अभिव्यक्त यानां: कल्पनां पिज्वगु बाखंयात नं मुकं सजिवतां.लसां बिइ 
फुगु हे च्वमिया दकसिबय्‌ त:धंगु सफलता धायेमा: । खः नं च्वमिया बाखनं ति 
'उगु इलय्‌या मेपि बाखं च्वमिपि स्व. महाकवि चित्तधर 'हृदय' या 'खुपु बाखंचा' 
केशवलालजुया “जि पिहाँ वने त्यल' धूस्वां सायूमिया 'न्याफो स्वा: प्रेमबहादुर 
जूया 'ती' आशाराम शाक्यया 'हिलाबुला सफुति च्वंगु बाखं नं ब्वमितयूत उलि 
प्रभाव लाके मफुगु खं धयाच्वने मा:गु मखु । 


३) अन्धविश्वासय्‌ क्वातुगु विशवासः~ च्वमिया च्वसां पिज्वगु 
“ग्रासथंकू' बाखंया पात “ग्रासथक्‌' यात व “अपराधी' थें यागु तसकं नां जाःगु 
बारांया पात्र 'भाइचादाज्‌' यात अन्धविश्वासय्‌ विश्वास याका तःगु खाँ बाखं 
च्वमिया नुगलय्‌ अन्धविश्वास प्रति क्वातुगु विश्वास दु धयागु क्यं । 

खया नयेगु च्या अवश्य नं असामाजिक व अनेतिक ज्या खः। धयां 
'अपराधी' बाखनय्‌ “बिष्णु साहु सीबलय्‌ ब्रम्पूजुं गरड पुराण कंबलय्‌ खूंतय्‌त 
यमलोकय्‌ याइगु सास्तिया बयान या:गु आदि छगू छगू ख” रुढीवादी परम्परां 
ग्रस्तम्ह प्रशिक्षित भाइचादाजुया नुगलय्‌ वाचायेका ब्यूगु ग्रस्वाभाविता मखुसां 
थूकि भाइचादाजु थे श्रसंख्य शोषित पिडित मनूतयूत मखूगु लँय्‌ यंका शोषणया 
चक्रम्‌ जक्क कुना तइगु नं निश्चित खः। अथे हे “आसथक्‌ं” बाखनय्‌ ''छसाल 
निसाल भचा बालि ब: लातकि जा फन्लागु धलं दने माल, धिस्काथाय्‌ मत 
छवयेके माल, ती सेवा वने माल धका: हाला जूइ धुंकी । मज्यूसां धर्म कर्मय्‌ नं 
गुलि मन वं ? श्रय्‌ स्वयेबलय्‌ थ्व विमस्तय्‌गु नुगः न॑ धिक्कार हे का | ने मदु- 
पिन्त छभ्वाः नकेगु मति दु-न धर्म कर्मया ।” धेगु धापू ग्रासथक्‌ थें रूढिवादी 
परम्परां ग्रस्त धमभिरू, प्रशिक्षित मिसाया ख श्रपायूसकं ग्रस्वाभाविक ला मज्‌ । 
तर थःगु परिश्रमया फल म्वा: मदुगुलि हन्ता यायेगु खय्‌ व ज्या मथासे नं कर- 
पिनिगु चःति तिसिनाः. त्वना च्वनिपिगु ज्याया समर्थनय्‌ च्वसा छ्यलेगु च्वमिया 
लागि उचितगु गब, । थ्व फुः ग्राःथक्‌ं पाके च्वंगु संस्कारगत धारणा जक्क 

मधासे ग्रज्वगु रूढिगत धारणायात म्वाकातेगु कुतः जुयाच्वन धायै थाय्‌ दु। 
धात्थंला सामन्त शोषकतसे थज्वःगु संस्कार जा: ग्वयाः जनतायात शोषणया 
गालय्‌ थुना तइगु खः। .('झी’ ल्या: १०१- 'श्रासथक्‌' बाखनय्‌ 'पथिक' जुया 
नुग: झँ-निभाः) वास्तवय्‌ “भाइचादाज्‌', 'बुलादाज्‌’, थं ज्यापि अति निम्न 
वगया जनताया हितया निति छम्ह सचेत च्वांम ब्याक्क अन्धविश्वास, ग्रन्ध- 
परम्पराया विरोधय्‌ च्वसा छयले फयेमाःगु खः । ग्रले भाइदोजु व झासथक्‌ं थ 
यापि पात्रतयूत बुलुहुं विस्तारं सचेत याना संस्कारगत श्रन्धपरंपरा व धार्मिक 
मान्यताया विरोध याका हाकु तिने फयेमा:गु खा: । तर आसथकु व अपराधी 
बाखानयू ठीक श्रः: जूया च्वंगु दु । 

४) -नारीवर्ग प्रति ग्रन्यायः- च्वमिया श्रप्वः धयार्थं बाखं यथार्थो- 
न्मुखीया नापं व्यावहारिक नं ज्‌ धयागु खं ला च्वय्‌ हे न्द्यथने धुन । साहित्यय्‌ 
मृक्क यथाथंता व स्वाभाविकता दुथ्यायेव हे उकि ब्याक्क जनताया सेवा वा भि 
हे याइ धका: धाये फइ मख्‌ । अया:गु साहित्य ब्याक्क जनतायात मनिनंफु 
धयागु खं च्वमिया 'बिजय' बाखं नं धया च्वंगु दु । थ्व बाखनय्‌ “ह्वापा ह्वापासा 
सुथय्‌ दने साथ भागियाना नम्हसिया म्हिग: निसं नये मत्येक भागि हेयाः मवं । 
थौं नं थुइले तिनि भागि या: बल ।”' धका:बाखया पात्रयात धायेकात:गु खपू 

- नारी बगयात मिजंतय्‌ दासी याना' तयेगुलिइ च्वमिया नुगः क्वसा धयागु खं उला 
क्यं । धाथ सदियौं पुलांगु संस्कारगत अन्धपरम्पराया वकालत याना च्वनेगुया 
ग्रथ थौं नं इहिपा जुइ धुंकृपि मिसात फुक्कसित मिजंतय्‌ च्यो भ्वाति व दासी 
याना तयेगु ज्‌ वनि । संक्षेपय्‌ धायगु सा नारी वर्ग प्रति श्रन्या: व शोषण यायेगु 
ज्‌ वनि । यथाथ हे जुसां समाजय्‌ बांमलाःगु आधात लाइगु घटना साहित्यय्‌ 
न्ह्यथने मज्यू धयागु उक हे ख: । 

५) जातिय भेदभावय्‌ समर्थ नः- च्वमिया 'अपराधी' व 'छपा:चित्र' 
निगूलि बाखं सफू २००७ साल लिपा हे पिदंगु खः । धायूबलय्‌ उगु इलय्‌ समा- 
जयू छु मात्रा सां सामाजिक सुधारया जागरण वये धुंकल | सचेत मनूयाके 
जातिय भेदभाव दयेमज्यू धाइगु बिचा: ब्वलने धुंकल । श्रयूसां च्बमि 'प:खा व 
'प्रन्धकार' बाख च्वया: जातिय भेदभावय्‌ मोन रूपं समर्थन यागु दुःखया खे 
धायेमाः । समाजय्‌ जातिय भेदभाव तसक हा कया च्वंगुलिइ उकिया बिरोध 
यायेगु तातुना: च्वाम प बाखं च्वगु खःसा व मेगु हें ख । तर निपू बांखं नं 
जातिय भेदभावया बिरोध याना च्वंगु दु, बरू समथन हे यानाच्वंगु दु धयागु खें 
क्वय्‌ न्ह्ययनागु झोल स्पष्ट या; । 


(३७) 


'प:खा' बाखनय्‌ 'लुलुचा' प्वरि नं थः मांयाके ्ह्यस:याइ- 

- “यमां ! झीसं थ्यूगु इम्सं नय्‌ मज्यूला ?” 

- “मज्यू ।" 

- “छाय्‌ ? 

“इपि स्योस्योत झीपि प्वःत का।'” 

- “अयूसा झीपि न स्यस्यःत ज्वी मज्यूला ?”?' 

““छाय्‌ माल छन्त अपाय्‌ हाकःगु तन्ता ? 

धैगु धापुति जातिय भेदभावय्‌ छुं कथं विरोध याःगु खने मदु । वरू खुल्ला 
समथन हे या:गु दु । अयसां मतिइ ल्‌ थे मूल्याङ्कन याना:समालोचनाया नामं 
च्वछाये जक्क स:पिसं “थ्व बाखनय्‌ नं विषम सामाजिक गठन प्रति लेखक बिद्रो- 
ह्या भावना व्यक्त या:गु दु ।? (“अपराधी' न्यापु बाख साहित्यया सुलचं) धकाः 
च्वछाया:कृतिया नामं जनतायात हे हानं छक: गालय्‌ क्वफायूगु कुतः यात । 
ग्रथे हे 'अ्रन्धकार' बाख या श्रन्तय्‌ “'ग्रन्याह्म फ्वागह्म पोरिचां थःत आग्रह याना 
धाःगुलि वद्यराज थःगु अपमानया ग्रनुभवयात खः नं समाजया दृष्टि इपि 
थी जक्क हे मत्यपि पो खः, पोरि खः- मानव मख । वद्यराज अन्याथाय्‌ गय्‌ 
बिज्याइ? ” धयागु खपु खद च्वमिया धापू खः, नुग: ख'खः। व धापूति न 
जातभातया बिरोध मयागु जक्क मख्‌ से जातिय शोषण व दमनयात तप्यंक हे 
समर्थन याना तःगु स्पष्ट जू । थूकर्थ स्वयवलय्‌ च्वमिजु पाख जातपातया 
भेदभावयात ह्वापा थ तु म्वाका त्‌ तयेगु कुत:जुगु खने दू । जातिय भेदभाव 
दतलय्‌ “लुलुचा' व “बासिचा थ यापि प्वत शोषित जुइगु निश्चय खः । 


६) पात्रतयके सचेतताया ह्यतिः- न्ह्यात्थे यापि ग्रशिक्षित, धामिक 
श्रन्धविश्वास, रूढिबादी परम्परा ग्रस्तह्म मनुयाके न थःत, अत्याचार जुइवं 
उकिया बिरोधी भावनात वयाके मचायूक ब्वलना वइ । गरीबी व दरिद्र जुया 
स्वाना च्यने मा:गुया म्‌ कारण छु खः धयागु भावनां इमिगु न्ह्यपु इन्न धाया 
क्वाना वइ । मनू स्वभाव हे चेतनशील प्राणी जुगुलि हे श्रथे जुइगु स्वाभाविक 
खः । तर छह्य सचेत बुद्धिजिवि 'पथिक' जुया च्वसां पिदंगु बाखनय्‌ च्वंपि पांत्रत 
शोषित पिडित वर्गेयापि जुया नं इमिके भ्या:हे सचेतता मदु । गरीबी व दरिद्रया 
चित्रण याना मनृतयूगु तुग: खुल्ल मिक बाख च्वय्‌ फुम्ह छम्ह च्वाम शोषित 
पिडित बर्गया मनत हे बाखंया पायाना न॑ च्वाम इमिके सचेतता थना शोषण, 
अन्या:, अत्याचार बिरोधी भाबना ब्वलंके मफु । गरीबी व दरिद्र जुजुं “अपराधी' 
बांखनय्‌ “भाइचादाजु” खइगु अपराधी ज्या याकुगु छखे समाजया क्वद्य गु 

परम्परांयानां खःसा मेखे ज्याया ज्याला बांलाक मदुग्‌ सामन्ति ब्यवस्थाय्‌ 
च्वना म्वाय्‌ माःगुलि ख: । थ्वहे खँ भाइचादाजुयात जुइगु घटनाक्रम धया 
च्वंगु दु । बाखंया कथानक कथं भाइचादाजु गरीवसां ह्वापा वयाछे' छखा सां 
दु । गुबलय्‌ “बोहा सित । काजकृया यायेत माल । साहुया थाय्‌ वना 
खर्च क॑ हल” धयागु बाखया खपु विद्यमान समाजय्‌ क्वपंगु परम्परांयाना 
भाइचादाजु गृहहीन जुल धयागु स्पष्ट या: । ग्रथेहे क प्यंग: ज्याला ची 
ल्ह्ययेगु व “हिग कलाहासिया लक्ष्मीनारां साहुतय्‌ कुतिवाथाय्‌ पासा च्वना 
बिया च्वकि निगःचा के हःगु दु। उकि म्हिग ह्विच्छितरे यात, थौं यात छु 
मदुनी--ज्या नं मदु ।” धयागु खपु ज्या या:कथं ज्याला बांलाक्क काये मखंगु 
खे व ज्या हे मदया ''भाइचादाजु' यात अपराधी याःगु ख स्पष्ट या: । ज्या 
या:कथं ज्याला काये मखनिगु वा ज्याला मदइगु व अझ ज्याहे मदया बेरोजगारी. 
जुइगु श्रर्ध- सामन्ति व पूंजिवादी व्यवस्थाया दुर्गृणं जुइगु खः। तर च्वाम 
'भाइचादाजु' यात न ला समाजया क्वह्य गु परम्पराप्रति बिद्रोह याकल । न ला 
ब्यवस्थाप्रति श्रसन्तोषया भावना हे ब्यक्त याकल । न ला शोषण जुगु हे चायेका 
बिल । अझ ला च्वमि 'भाइचादाजु' यात गरीबी व दरिद्र जुया म्वाय्‌ माःगुया म्‌ 
कारण थ्व थ्व खः धका: बिचा: तक्क हें नं मयाकु। अथे हे हृदयस्पर्षी मंगु छपु 
बाख' 'ग्रन्धकार' खः । थ्व बाखनय्‌ नं गरीबी व दरिद्रया कारणं याना बाख या 
पात्री 'विसंचा' .पोरि नं थः सवर्स्वं थें याना व्वलंका तह्य काय्‌ बासिचित वासः 
नके मख'क सीगु स्वयू माल । थ्व बाखनय्‌ 'बिसचां' थ: काययात वास; यायेगु 
तातुता थःगु तलब कथं छमो दां फ्वंवम्हेसित 'लालसाहु' ग्रपायूसक निष्ठूर 
ब्यवहार यात । हान अपायूसक ह्वा: ब्वब्वस्याना ख्वख्व “छाप हें छक: 
बिज्यासा ज्यु बाज्या कोटि बिन्ती ।” धका: धाल नं प्वार जुगुलि बिसंचिया छे 
वेद्यराज मवं बाखांया कथानक कथं वास:छफुति धकाः म्हुतुई तय्‌ मख क॑ बासिचा 
' सीगु या कारण छखे लालसाहु व वैद्यराज थें यापिनि निदंयी व्यवहार खःसा 
मेखे सामाजिक अन्ध परम्परा कथं म्वानाच्वंगु अन्यायपूर्ण जातिय भेदभावयात 
म्वाका तःगुलि याना खः धायूमाः । श्रयसां च्वांम बिसंचायाके न ला लालसाहु 
व वेद्यरार्जाप प्रति ब्वलासाया भावना ब्वलंकल, न ला ग्रन्यायपूर्ण जातिय 
भेदभाव प्रति हे छू कथं बिरोध वा बिद्रोह यायेमा:गु वाचायूका बिल । 'पःखा', 
“छपा: चित्र, 'कलाकार' बाखनय्‌ नं ग्रयागु तुति जुगु दु । थथे स्वयबलय्‌ 
“पथिकः, जुया ज्वलिज्वहा बाख च्वमि भाजु प्रेमबहादुर कसा: ज्‌ वयूकःया 
“ती' बाखं सफूती दुथ्यागु छुं बाखनय्‌ .च्वंपि पात्रतयत जक्क सां सचेत याना 
न्ह्यब्वया ब्युगु दु । दसिकथं 'ती' बाखं सफू दुनेया 'प्रजि' बाखंया पात्री लतचां 

“'नयैत मदु, मदुमदु नयेगु नं हि त्वना फुकीहासीत मस्याइला ले” ('ती' बाखं 
सफू-पौं ल्या: २) धका: शोषकया प्रतिक सीयात स्याना च्वंगु घटना व 'ज्यापू' 
बाखनय्‌ 'ग्रष्टनारां' यात ज्यापू धका: हिस्याहा “चन्द्र प्रभा' यात अन्तय्‌ वइत 
ग्रष्टनारां नं ब्वलासा कयां तोतुगु कथानक न्ह्यब्वय बह ज्‌ । धात्थ धायेगु ख:सा 
बाखंया पात्रतय्‌ सचेत याना रह्मव्वय्‌गुलि बाखं च्वमिपि मयजु सुवण केशरि व. 
भाजु रामशेखर गाककं च्वन्ह्याकुगु दू । दसिकथं मयजु सुवण केशरिजु “निर्णय 
'बाखनय्‌ थः कला:यात ब्यभिचारयाम्ह त:धी साहुयात सीम्ह मिसाया भा:तम्ह व 
'ज्ञज्यागु क्प्य्‌' बाखनय्‌ थः भाःतया हत्यारा चौकिदारयात सीम्ह मिजंया कला: 
हां सियां स्यागु घटना न्ह्यब्वया बाखंया पात्-पात्रीतय्‌त तसक॑ सचेत कथं जक्क 
न्ह्यब्वगु मखुसे शोषण-दमनया विरोधय्‌ संघर्ष यायेवं तिनि “तःधी साहु' थे यापि. 
शोषक व चौकिदार थे यापि दमनकारी ग्रन्यायीत ह्वनिनधका: क्यना बिल । अथे 
हे भाजु रामशेखर नं 'पासापि' बाखनय्‌ 'झी थथे करपिनि च्य:जुया च्वने मातले 
झीसं सुख सिइमखूनि ध्यबा ख पा: याक च्वने माला नं, ज्याला मखंका च्वने 
माला नं'सकल थासं द्याका थ्याका च्वने मालितिनि” (सिमात फफ स्व:- पो ल्या 
७४) धका: न्ववाका बाया पात्रतयत सचेतता कथं जक्क न्ह्यब्वगु जक्क मख्से 
निदे व खुलाया तलब मबिसे दां खू. पाःयाना रिखेयात होटेल पित्युह्ा साहिला 
साहुयात श्रन्तय्‌ रिख हे व्वलासा कयां तोतुगु घटना न्ह्यब्वया साहिला साहु थें 
यापिन्स याइगु शोषण अ्रन्या, श्रत्याचारया विरोधय्‌ संघर्ष यायेवं तिति रिखे थें 
यापि अध सर्वेहारा वर्गया भविष्य झः झः धाइ धका: क्यना बिल । 


तर 'पथिक' ज्‌ ब्राखंया पात्रतयत शोषित वर्गया प्रतिनिधियाका नं व 
पावतय्‌त शोषणया विरोधय्‌ मथंगु जक्क मख्‌से शोषण विरोधी भावना तक्क नं 
ब्वलंका मब्यु । थुकथं स्वय्‌बलय्‌ न्ह्याक्व हे ग्राथिक बिसंगतिया मार्मिक चित्रण- 
याना बाखं च्वसां 'पथिक' जु शोषक वगंया जक्क पंलिना च्वसा छ्यला च्वन ला 
धका: शंका वनिगु स्वभाविक ख: । मखसा 'भाइचादाजु', 'बिसंचा पोरी' 
'बुलादाजु थे यापिन्त सचेतयाना शोषण विरोधी भावना थना बिइ फयूमा:गु 
खः, शोषणया विरोधय संघर्षेयाका श्रन्तय्‌ . इमिगु हे बिजय जुगु कयना इमिगु 
भविष्य झः झः धा धका: क्यने_फयेमाःगु खः। तर च्वमि थःगु च्वसां पिदंगु 
बाखंया पात्रतयूत शोषण ज्‌ थं जुइका नं उकिया विरोधय्‌ छसः.तकक़ सःमतयूकु । 
थुकि शोषित बगंया उत्थानय्‌.च्वमिया नुगः क्वमसागु खं स्पष्ट हे या: । 


लिखं:- साहित्य छाय्‌ व सुया निति जुइमा धयागु खें देश, काल व 
परिस्थितिइ निर्भर जुइगु ख खः । ई ह्य, लिसे साहित्यिक परिभाषाय्‌ नं हिलासु 

वइ, ह्ये नं मा: । 'साहित्य समाजया ह्वायक' धयागु परिभाषा म्हीग व म्हिग:या 
इलय्‌ ल्व:सां थौंया परिवेसय्‌ मल्वय्‌ ध्‌कल, तसक श्रव्यावहारिक जुइ धुंकल । 
थौं नं साहित्ययात मात “समाजया ह्लायक' कथं जक्क तायेका साहित्य सृजना- 
यात धा:सा झीसं दवंका च्वनागु हे जुइ । छायूकि साहित्य समाजया ह्वायक 
जक्क धायूबलय्‌ समाजया यथार्थताया किपा ब्वया बिया बिइगु जक्क जुइ । तर 
थौंया साहित्यं मात्र यथार्थतायात ब्वया बिया वा चित्रण यानां मगाः, मूख्य 
ला शोषित व पिडित वर्गतयूत शोषण जुया च्वंगु चायेका बिइमा:गु खः। 
शोषण, अन्या:, अत्याचारं क्वत्येका सदियौ ह्यवंनिसं द्यनाच्वंपि मनूतंयूत 
थनेगु ज्या नं थौंया साहित्यं मयास मगा: । ग्रथे मजुसे साहित्य मात्र 'समाजया 
ह्लाय्‌कं’ कथं तायेका साहित्यया नामं मात्र यथाथताया जक्क चित्रणयात धा:सा 
व साहित्यं देश व जनताया निति छुं बिड नं मख, छुं याये फड नं मख्‌ । ग्रले 
ग्रथागु साहित्य मृक्क निस्क्रिय व शक्तिहिन थ जुइ। स्‌ नं साहित्यिक च्वाम 
मनृतय्‌गु थाःगाः मदुगु जीवनया चित्रण यायेवं वइगु कतव्य पूवंगु जुइमख्‌ । 
मुख्यला च्वाम मानव जीवन प्रति क्वातुगु आस्था कयना ब्याकक मनूतयूत जीवन 
न्ह्याकेगु लेंपु क्यना बिइ फयेमा: । ब्याकक शोषित-पिडित मनूतयूत शोषणं 
उन्म्क्त जुइगु लंपु क्यने फयेमा: । थ्व हे झवलय्‌ 'पथिक' जुया बाखंत इवछ्‌इ- 
क्यबलय्‌ वयकया बाखंनं समाजय्‌ च्वना कात्तकाक्क मछिमछ बलजफ्ती 
म्वानाच्वंपि मनूतय्‌गु थाःगा मदुगु जीवनया चित्रण जक्क यात, भविष्यय्‌ इमिगु 
जीवन व्ह्याकेगु लँपु धा:सा छु हे कयना मब्यु। । अले 'भाइचादाजु' थें यापि 
ब्याक्क शोषित पिडित मन्‌तय्‌त शोषणं उन्मुक्त जुइगु लपु केने मफइगु ला 
स्वाभाबिक हे जुल । थथे जुगुया म्‌ कारण साहित्य मात “साहित्य समाजया 
ह्वायकं' कथं जक्क तायेका वयाच्वंगु परम्परागत धारणां याना खः। थ्व हे 
धारणा “पथिक” जु याके नं दु धयागु खे वयूक:या बाख न धयाच्वंगु दु । थुकि 
याना “पथिक' जुं थःगु बाखनय्‌ लखौ-लख मनूतय्‌गु प्रतिनिधित्व याईपि पावत 
न्ह्यब्वया ब्वमितयगु तुग: हे खुल्ल मिक, न्ह्यपु हे थु दिक्क स्याच्चुक्क अभिव्यक्त 
यायेगुलि सफल जुसां भ्रन्धबिश्वासय्‌ बिश्वास, जातिय भेदभावय्‌ समर्थन, व 
` पात्रतयृके सचेतताया म्हि’ या त्रुटि याना च्वमिया बाखं वेचारिक कथ प्रगति- 
बादी साहित्यया झ्वलय्‌ मलासे मात्र यथार्थबादी साहित्यया इवलय्‌ जक्क इत्र छु 
वन । थौंया इलय्‌ माःगु वा थौं या ईलं फ्वनाच्वंगु धाःसा यथाथंवादी मखसे 
प्रगतिवादी साहित्य खः अथेला प्रगतिशिल साहित्य जुइत मा:गु विशेषता मध्ये 
छता यथार्थवादी खः । तर यथार्थवादी हे प्रगतिशिल धा:सा अवश्य नं मख, । 

मेकथं धायेगु खसा दक्व प्रगतिशिल साहित्य यथार्थवादी जुइ, वर दक्व यथार्थ- 

वादी साहित्य प्रगतिशिल जुइमख । अथे धाये फइ नं मख । उक कथानकया 

विषयवस्तु व.बाखया पावत सजिब जुगु अले बाखंया शैलि, ग्रभिव्यक्ति व चित्रण- 

कला कथं “पथिक' जुया बाखनय्‌ ग्रप्व क्‌ खिनेथायू मरूसां बाखं च्वमियाके 

घेचारिक दरिद्रतांयाता वयकया 'अपराधी?, 'अन्धकार', 'ग्रासथक्‌', 'पःखा', 

कलाकार, 'छपा:चित्र', थें यागु बहुर्चाचत बाखंत नं देश व जनताया निति 
स्त्रिय व शक्तिहिन थं ज्‌ वन । 

'ताःचाप्वाँय्‌' प्याखं स्वये धुंका 





''ता:चाप्वाँय्‌?' भाजु वासुशशीजुया सामाजिक पूधा प्याखं खः। 
“ता; चाप्बाँय्‌' सफू पिदने न्ह्यो वयूक:यात नेपाली साहित्यया छम्ह सशक्तम्ह 
आधुनिक कवि व नाटककार कथं जक म्हस्यू । ग्रझला नेपाली साहित्यय्‌ नाठदा- 
कार कथं स्वया न॑ तःगु मछ आधुनिक कविता सफ्‌ पिदने ध्‌कुगुलि कवि कथं हे 
यपोसियां म्हस्यू । उगु कथं स्वयूबले बासुशशी जुं- “मां [नेपाल भाषां] भातं 
च्वय्‌ बलय्‌ जित थःगु हे हि च्वया थं च्व, मेमेगु भासं च्वय्‌ बलय्‌ पाकर क्वीकं 
च्वया थं चवं” धकाः धयादीसां नेपालीया तुलनाय्‌ नेपाल भाषाय्‌ वय्‌क:र 
कृतित तसक म्ह हे जक । भ्रथेसां वासुशशीजुं ''ता:चाप्वाँय्‌'' प्याख च्वया नेपाल 
भाषाया साहित्य ख्यः तब्याः यायूगु ज्या जक याःगु मखसे नाटककार भाजु 
इश्वरानन्दं थें झिगु नाट्य ख्यःचकंका यकेगु कुतः नं जूगु दु । थ्व वयूकलं 
सफूया भूमिकाय्‌ च्वयादीगु “थ्व भाषाय्‌ ग्राधुनिक नाट्य साहित्ययागु सृजना न 
परम्परा बाँलाक तिप्यने धुंकुगु मदुनि । विषयवस्तु व शेलिगत दृष्टिकोण स्वयेव : 
झी हेनरिक इब्सन तक्क नं मथ्यंनि । विश्व साहित्या सन्दभंयू स्वयबले नाद्‌; 
साहित्य इन्सनया पखाः पुला न॑ तापाकक थेने धुकुगु दु। झीस पला जव 
च्वयूका मलाय्‌ धृंकल, तिन्हुइ माले धुंकल' धयागु खें स्पष्ट या: । 'ता:चाप्वांय 
प्याखं रचना थाना झण्ड स्वंगू दशक लिपा नाटककार वाशुशशीजुया सि 
यंम्ह मन्‌’ (२०४३) प्याखं पिदंगु दु। | 

“ता:चाप्वाँय्‌' थौं स्वया झण्डै ३३/३४ दं नह्मो सृजना जूगु पूषा प्यास 
खः । व इलय्‌ साक्षर मनूतयृगु ल्या: तसक म्ह । अझ शिक्षित मनूत ला पतिच। 
ल्याखाय्‌ फुगु ई । स्वःनिग दुने थीथी सुविधा दुगु थासय्‌ च्वोप नं निरक्षरता 
यानां सामाजिक अन्ध परम्परा व धर्मक अन्धविश्वास तसकं पिडित । गु 
याना थ्व समाजय्‌ नारी वर्ग थीथी कथंयागु दमन, श्रन्याः अत्याचार पिडित जुया 
च्वंगु चवमिजुं खनि । थ्वकि च्वमिया न्ह्यपु क्वाका बिइ । नारी वर्गया झअधिवार, 
स्वतन्त्रता व समानताया निति न्हापां नारी वर्ग न्ह्यचिला विरोध व विद्रोह 

निता याकैमांगु च्वाम तायेकि । ग्रले समाजया क्वन्हयंगु परम्परां वयकःयां 
दुनुगलय्‌ ह्वाना ह्वाना च्याना च्वंगु विद्रोहात्मक भावना अन्तय्‌ “ता:ःचाप्वाँय्‌' 
प्याखं जुया पिदंनि | 

'ता:चाप्वाँय्‌' नारी वर्गया स्वतन्त्रताया विषययात कया च्वयात:गु पूधा 
प्याखं ख: । उक थ्व छगू कथंया आधुनिक प्याखं मधासे गा: हे मगा: । ग्रले 
नारी वगया समस्या कयच्याना च्वयात:गुयात इब्सनेली प्याखं धका: धायेगु 
या: । छाय्‌ धाःसा नर्वेया हेनरिक इब्सनं (१८२८-१६०६) नारी वर्गया 
अधिकार व स्वतन्त्रताया समर्थनय्‌ ''कतामरिया छ” (१८७६) थे यागु यकव हे 
प्याखं च्वया दिल । अथेला हेनरिक इब्सन नारीवर्गया अधिकार व स्वतन्त्रताया 
महान समर्थक खः। सायद उकि हे नं वयूकलं नारीवगंया समर्थंनय्‌ प्याख च्वगु 
जुइमा: । वयकःया 'कताँमरिया छे' प्याखं उगु इलय्‌ नर्वेया निति नारीवरगया 
मृक्तिया निति अत्यावश्यक प्याखं खः । धात्थंला इब्सनं 'कतामरिया छ' पिकायूवं 
विश्व नाट्य साहित्यया ख्यलय्‌ ह्यपा वल । अथे धका इब्सनं लिपायापि प्याखं 
च्वमितस छु मया: वा याये मफुत धका: धाये तेनागु अवश्यनं मखु । वया 
[लिपाया प्याखं च्वमितय्‌सं इब्सनया ल्यूल्यू जक्क वना प्याखं मच्वसे वइके दुगु 
त्रुतित मदयूकेगु व वइके च्वंगु मगा: मचानिगु तत्व पूति यायाँ प्याखंया दबू 
तब्या यायाँ वया च्वंगु मदुगु मखु । थ्व हे झोलय्‌ नेपाल भाषायू मिसा समस्यायात 
थीथी कथं चित्रण याना अले वइत हे म्‌ विषयवस्तु कथं नाला च्वयात:गु प्याखं- 
नय्‌ नाटककार भाज्‌ इश्वरानन्द या ''थःगु छे” “'फसंपु लप्ते” पूधा प्याखं व 
“पसुका” छधाः प्याखं खः। ग्रथेहे 'दब्‌' छधाः ` प्याखं मुना सफूतिइ च्वंगु 
“मिलापु” “बसुन्धरा' “थुकलं” व वासुशशी जुया '“ताःचाप्वाँय्‌” पूधा प्याखं 
खः । झले नेपाली स्व. गोपाल प्रसाद रिमालया “मसान” “यो प्रेम' भाजु गोविन्द 
` बहादुर गोथालेया “च्यातिएको पर्दा” “भूसको रागो” ध्रादी प्याखंन इब्सनया 
नाट्य साहित्य प्रवाह दुने या प्याखं खः । च्वय्‌ न्ह्यथनागु पूधा प्याखं व छधा: 
प्याखंनय्‌ प्याखंया शिर्षक पा: । प्याखंम्वत पाः । शैलि पायेफु | खंह्लाब ह्वा 
पायेफु, प्याखंनय्‌ व्ह्मन्वयातःगु समस्याय्‌ मौलिक भिन्नता दयेफु। तर दकव 
प्याखंया विषयवस्तु व हे, समस्या वहे, शन्देश व हे खः । गुगु हेनरिक इन्सनं 
सृजना याना वन । 

थ्व समस्या प्रधान प्याखं . जुगुलियाना शताःचाप्वाँय्‌’ प्याखंया प्रत्येक 
पात्रतयेके थःथःगु हे समस्या दु । राधाया छेंया धुकया ताःचाप्वाँय्‌ थिइतक्क 
मखंगु, छेया धुकतिइ दुहाँ वनेगु श्रधिकार -दया नं दुहाँ वने मखंगु व छम्ह्‌ च्यो 
भ्वाति थे जुय। छं ज्या फूकः यायेग्ग:गु समस्या दु सामां (माजू) म्हेसितः 

धुकूया ता:चाप्वाँय्‌ राधा (भौ) यात लःह्लाये मालि धयागु समस्या । रेणुकाया 
छे ज्या याये मालि धयागु समस्या नं छग्‌ कथंया समस्या हे ख: । दकलय्‌ ला 
राधाया पसि काःगु खय्‌ राधां न्यंकिगु भाषणं रेणुकाया ह्लाय्‌पं हिइसे च्वनि । 
ग्रले ग्रानन्दयात नं समस्यां लित्त, लियेगु गुवले मत्वत्त, । ह्लिछि चच्छि कलाया 
ध्याचू घुकि व मांया ब्वःफया ह्लायूपं हिइसे च्वंका च्वनेमाःगु हे श्रानन्दया निति 
बरायूधंगु समस्या खः। धात्ये वः याये थ्व याये मदया बाम्ह्यकाइगु ला आनन्द 
यात खः । वं खं नेना सुइगु नि न्यनेगु; खे मन्यनां सुइगु नि मन्यनेगु। थुकथं 
ग्रानन्दया नं थ.गु हे समस्या दु । भले केशरया नं रेणुका थःम्ह जीवन पासा याये 
मखनि धयागु समस्या नं छगू कथंया समस्या हे जूल । समस्याया समस्यां स्वत्तुमत्तु 
स्वगु प्याखं जुगुलि हे थ्व ''ता:चाप्वांय्‌” समस्या प्रधान प्याडाँ ज्‌ वगु खः । 
प्याखंया मू समस्या ''ताःचाप्वाँय्‌” वा छया धुकूतिइ वनेगु अधिकारया 

समस्या ख: । ताःचाप्वाँय्‌ मदयूकं छेया धुक्‌तिई दुहाँ वने खनि मख, । ताःचा- 
प्वाँयू दुम्ह जक्क्र छ्या धुक्‌तिइ दुहाँ बने खनिइ । छेया धुकृतिइ दुहा वनेगु 
्रौपचारिक व सामाजिक मान्यता राधायात बिई धूंका नं छेंया ता:चाप्वाँय्‌ 
राधायात ल: हाइ मख्‌ गुकियाना राधा छोया धुकूतिइ दुहाँ वने खनि मखु । 
छगू कथं छ या धुकृतिइ दुहाँ वनेगु ग्रधिकारं राधा वञ्चित जुइ । थ्व खं छककलं 
पित हय्‌ मछिना व तप्यंक धाये मछिना झले व खें पितहयेया निति भूमिका 
ग्वयेत प्याखंया शुरूइ राधां कपा: स्यागु तोचिना जाथूवनि मखु । थुकथं प्याखंया 
धकि चासांनिसे समस्या नं झवाताहांदं वइ । थ्व छगू कथंया परम्परागत 
सामाजिक समस्या खः । क्वह्य गु व ध्वगिगु परम्परा यात समाजं नाला च्वगुलि 
हे समाजय्‌ ताःचाप्वाँयूया समस्या म्वाना च्वंगु खः। अले थ्व म्हिगः म्हीगया 
समस्या खया नं थ्व समस्या थौंया विद्यमान समाजय नं द: हे दनि । अले वहे 
समस्यां मां, रेणुका व राधाया दथुइ कचकच जुई । धयां ताःचाप्वाँय्या समस्या 
प्याखनय्‌ च्वंपि पात्र मां, रेणुका व राधाया जक समस्या मखुसे इपि थें यापि 
समाजया फुक्क मिसातयृगु सामुहिक समस्या ख:। वहे समस्यां यानां थौंयां विद्यमान 
समाजय्‌ नं माजु व भौया दथुइ शुरू शुरुइ कचकच जुइ । वहे कचकच संघषेयात 
वाकी । अन्त्ययू भाजु व भौया कचकच छग संघर्षय्‌ परिणत जुई । ''ता:चाप्वाँय्‌' 
प्याखनय्‌ नं राधा व मांया दथुइ ह्वापां संघषया शुरुवात कचकच जुई । उक 
ता:चाप्वाँय थी तक्क मखना हि चाम्ह राधा हाला च्वनि- 

“****** हानं भण्डारे दुहाँवनेबले भौमचात जक्क वा त्याइपि 

छुं तथ, म्ह्यायूमस्त चाहि लक्ष्मीका ।” [पौ ल्याः ७] 

:१०""""कृपिनिम्ह ज्वीम्ह म्ह्यायूमचायात धुकपिक सः हाय 
धैगु छु चलन थ्व ?” [पौ ल्या: २३] 
अथे हे “ता:चाप्वांय्‌! लः ह्वाय्‌ माला लागिमगि चाम्ह मांम्हं तमं 
हाला च्वनि- 
नां छगु तं, थ्व द्यंसाँ दंसाँ घूकि थ्व हे ता:चाप्वाँचय्‌ 
k  (पौल्याः ३४) 
थुकथं ताःचाप्वाँयूया विषय कया ह्वापाँ (मां) माजु भौ (राधा) या 
दथूइ कचकच जुई-। अ्रनंलि जासिकंसि ब्याग: जुई । ग्रन्तय्‌ डागाड्गु जुइक संघष 
जुइ । 'ताःचाप्वाँय्‌' लय्‌ संघर्ष॑या विकासक्रम उकथं हे जुया च्वंगु खनेदु । माजु व 
भौया दथुइ जूगु संघर्ष यात क्रमबद्ध कथं स्वांमाः हने थें ह्वनातःगु स्वाभाविकता 
दुने हे ला: । अले छखे राधा, श्रानन्द व मेखेमांव रेणुकाया दथुई या:का तःगु 
संघष नं यथार्थता पिने मला 
ता:चाप्वाँय्‌ नं हे माजु व भौया दथुइ जुइगु संघर्ष यात ग्वाकुगु खया नं 
व ताःचाप्वाँयया बारेया ल्वापु छगूकथं सैद्धान्तिक वा विचारधारात्मक संघर्ष 
खः। छाय्‌धाःसा माजुम्हेसिगु बिचा व भौया बिचा: पायूछि जगु जुसा इमि 
दथुइ कचवं धयागु हे दइमखु । कचवं मदु थाय्‌ शान्ति जक्क.ज्‌इ। ल्वाफु 
जुइमख्‌ । तर 'ताःचाप्वाँय्‌'लय्‌ राधा व मां या बिचाः आकाश व पाताल धयाथें 
पाः । थःगु अधिकार कायेगुलि राधा गुलि दृढ उलि हे मांम्हं ताःचाप्वाँयया 
अधिकार मविसे, छे ज्याय्‌ जक्क तःतमत क्यंका राधायात च्यो भ्वाति यायेगुलि 
दृढ खने दु । धयां राधां जक्क थःगु अधिकार छाय्‌ तोति । थुकथं निम्हसिया 
बिचाः पायेछि मजुगुलि हे माजु व भोया दथुइ अधिकार (ताःचाप्वाँयू) या खँय्‌ 
मतभेद जइ । लिपा कचकच जुइ । श्रनं लिपा ल्वापु जुइ । थुकथं निगू विचार- 
धाराया दथुइ जुइगु संघर्षयात 'ताःचाप्वाँय्‌' प्याखनय्‌ बालाक चित्रण याना 
तःगु दु। 
चरित्र प्रधान मजुसे समस्या प्रधान प्याखं जुगुलि "ता:चाप्वाँय्‌'या 
प्याखम्वत राधा, ग्रानन्द, मां, रेणुका, केशर व ककापिन्सं अति साधारण मन्‌- 
तयूगु प्रतिनिधित्व याना च्वंगु दु । प्राचिन व ऐतिहासिक चरित्र प्रधान प्याखंनय्‌ 
वपि पात्रतयूसं थें छम्ह्‌ निम्ह मनूया सः जक्क मथ्वयूकुसे “ता :चाप्वाँय्‌' प्याख॑या 
पात्रतयूसं द्वलद्व, लखौं--लख निम्न मध्यम वर्गिय मनूतयेगु स: थ्वयेका च्वंगु दु । 
लखौ-लख नारी वर्गया समस्यायात न्ह्यब्वया च्वंगु दु । मुख्यला नारी वगंया 

अधिकार व स्वतन्त्रताया निति राधायात संघर्ष याका तःगु बांला जू । ह्लापां 
कलाया पं मल्यूम्ह श्रानन्दयात नं लिपा कलाया पंलिका थः मां व केहे' नाप संघर्ष 
याका तःगु घटनां प्याख झन सशक्त जूगु दु । तर प्याख॑या प्यद्याय्‌ ककाम्हेसिया 
न्हानय्‌ राधायात “'मल्ता नयातःम्ह मिसा” थ यानः केनातगुलि याना राधा 
चेतनशिल मिसा मख से घोर व्यक्तिवादी थें जक च्वनावई । थ्वाक ''थःछे तक नं 
वने मखंक नह्यलं चातलय्‌ भ्वाति थें जुया ज्या यायूमा: ध्रयागु राधाया खय्‌ नं 
आशंका याये माला वइ । राधा व वया ककाम्हेसित राधाया क्वस:या अभिमान 
याका तःगु नं ल्व थ्यंक मजू । खः इहिपा जुई धुंकुपि मिसातय्‌ थःगु क्वसःया 
अभिमान दया च्वनि । अथे धयां राधाया थें क्वसः दपि मिसात समाजय्‌ म्ह 
हे जक दइ । ग्रले माजूम्ह नाप राधा ल्वाना च्वंगु नं वइगु अधिकार व स्वतन्त- 
ताया निति मख्‌ से क्वसं: यक्व दुगुलि व सम्पन्न परिवारया म्ह्याय्‌ जुगुलि थःगु 
व्यक्तित्व व ग्रहंता केनेत जक्क राधा माजुम्ह लिसे संघर्ष याना च्वंगु थें च्वना-. 
वइ । थ्वकिला राधाया चरित्रय्‌ हाकलं इके थें जक्क ज्‌ वन । 


साहित्य धयागु . मुक्क कल्पनां पिज्वईगु खया नं साहित्यय्‌ न्ह्यथना 
तईगु विषयवस्तु, कथानक व घटनाय्‌ यथार्थता दयेमाः, वास्तविकता दयेमाः । 
'ताःचाप्वाँय्‌' प्याखंया मू विषयवस्तु मुकं यथार्थता दया नं वास्तविकतां तापागु 
घटनात नं प्याखनय्‌ दु । प्याखंनय्‌ खने दु कथं राधा छम्ह मां-बौ, त: केहे मदुम्ह 
नःलिल्ल भौमचा खः। आानन्दया पासा केशर थे याम्हं सःत वनं नं राधां तमं 
छक्वल हे मि जुया “जि वय्‌ मख्‌” धका: धायेका भातया छे मवंगु केना लिपा 
ककानाप वयेकात:गु स्वाभाविकतां पिनेला । छायूधाःसा थः धयागु स्‌ मदुम्ह, 
वनं नःलिम्ह भौमचां छक्वलं अथे श्रावेशय्‌ वया धाइमख्‌ं । मां, काय व भौ तलय्‌ 
ततःसल हाला घारर घुरर जुईक ल्वागुलि “तलय्‌ छ जुल थें धकाः” ल्वापु ख्यूं वने 
त्यंम्ह॒ रेणुकायात छम्ह शिक्षित पातर केशर थे याम्ह लं पंवंका तयेगु नं उलि 
स्व मजू । छम्ह शिक्षित मनुखं ला थ हे न्ह्यनय्‌ वता ल्वापु ख्य जुइ। तर 
'ताःचाप्वाय्‌ प्याखनय्‌ उकिया ठीक श्रखः जुवा च्वंगु दु । प्याखनय्‌ च्वमिजं 
श्रान्तरिक संघर्षेयात ब्वलंक्‌ं ब्वलंक्‌ं प्याया पाततयूत ' बाह्य संघर्ष याका संघर्ष 
यात चरम सिमाय्‌ थ्यंका प्याखंयात ग्रझ सजिव याना ब्युगु दु। तर मां, काय व 
भौ स्वम्हसिया ल्वापुई आनन्द छस्ह जक्क हिफ: द्य: थे च्वंक घा:पा जुइगु 
मेपिन्त ससि पायूकुगु घाः छक हे मजुगु नं वास्तविकता तापागु हे घटना 
धायूमाः । 

प्याखनय्‌ खंह्वाबह्वाया त:धंगु महत्व दु । खँह्वबह्वां हे प्याखंम्वतयगु 
चरित्र चित्रण, बाखंचुया विकास व प्याखंनं कनेत्यंगु म्‌ सन्देश ध्वाथुइका बिई । 
प्याखंया सफलताया निति प्याखंया विषयवस्तु, पातया अभिनय, क्रियाकलाप व 
आयक्सनया नापं खंह्वाबल्ला नं उलि हे चट्टक च्वना हिसि भय बिइमा: । 
प्याखंया मेमेगु तत्व थे खह्नाबह्लों नं स्वकुमितयेगु नुगलय्‌ थु दिका बिई, स्वकुमि- 
तयूगु नुगःचु सालाकया बिई। भाषण, उपदेश व सन्देश थें यागु खेह्वाबह्वा जुलकि 
स्वकुमितय्‌गु नुग:चु उलि साला काय्‌ फड मख्‌ । थौंया इलय्‌ मनूतय्‌सं पुलांगु 
प्राचिन व ऐतिहासिक प्याखं उलि यो मतायेकुगुया कारण मध्ये छता खं ल्लाब ह्ला 
नं खः । श्रप्पोः याना गुग्‌ं गुलांगु प्याखंया खह्नाबह्वा दर्शनं समाः याना छायूपा 
त:गु (ग्रलंकृत) भाषण, उपदेश व सन्देश थें यागु जुया च्वनिगु । गुगुं पुलांगु 
'प्याखंया खँह्वाबह्वा छन्दबद्ध पद्यात्मक भाय्‌ जुया च्वनिगु । थ्व शैलि तसकं 
ग्रस्वाभाविक जुगुलि याना आधुनिक प्याखंया खँह्वाबह्वाय्‌ सवंसाधारणं थुईगु 
ह्वि हिया बोलिचालि सरल भाय्‌ जक छेलेगु चलन दु । 'ताःचाप्वाँय्‌' या खंह्वा- 
बह्वा नं ग्रति सरल जुया कलात्मक ज्‌ । प्याखंया शैलियात कया धायेगु खःसा 
(ता :चाप्वाँय्‌' प्याखंया च्वाम सफल हे धायेमा: । छायूधा:सा-. 
(“कति कियागु मखु मंसाहेब, छन्त जि अझ थःगु चःति म्वाका तंगु दु । 
जिगु कपालय्‌ चःति गनकि छिगु नं ख्वा: सुखुचिनि” [पौ ल्याः ११] 
“४, अरहा गुलि बांलाःगु ! कलाः व मां छपु तरवारया निधा । छधा: रक्षा 
याइम्ह। छधाः हत्या याइम्ह। तर मस्यु गुम्ह पालिम्ह, गुम्ह 


रक्षा याइम्ह ।” [पौ ल्या: ५६] 
(.-थ:गु जीवनया ल्या हे मिलय्‌ याये मफु, छं सफूति च्वंगु हिसाब 
स्येनां छु याये ।” | [पौ ल्या: २९] 


थें यागु. प्रतिकात्मक भाय्‌ छेला नुग: हे हिइसे च्वंक ब्यंग नका तय फगुहे 
च्वमिजुया सफलताया प्रतिक खः । खँह्नाबह्लां 'ता:चाप्वांय्‌' प्याखंयात सशक्त 
याना ब्यूगु दु। मा:थाय्‌ माःकर्थ गर्न प्रतिकात्मक, गर्न ब्यङ्गात्मक, गन भावावेश, 
गनं खे त्वा खें भाय्‌ थं यागु भाषा छेलां 'ता:चाप्वाँय' प्याख ग्रह सविज व 
सशक्त जुगु दु । थ्वकि वाशुशशीजुया थःगु हे मौलिक विशेषता खने दु । 

संस्कृति जक्क झीपि कट्टर जूया च्वने मज्यू । संस्कृति नई कथं 
जुइमा:। म्हीगया झीगु संस्कृति म्हिग: जुबलय्‌ झीत मनिल । अथे हे म्हिगया 
संस्कृति नं थौंया ईयात मल्वय्‌ धृंकल | उकि ई, परिस्थिति कथं संस्कृति नं 
न्ह्धाः यायेमाः। थौंया ईयात मल्वगु क्वपुं नवये धृकुगु म्हिगया संस्कृति 

हाकुतिना छवय्‌मा । मखसा व हे मलु व हे सुका जुइ । थ्व हे खँयात वाचायेका 
बीगु कुतः “ता:चाप्वाँय्‌' प्याखं दुने खने दु । नेवा: समाजय्‌ भौमचा लसकुस याना 
हइबले समाजय्‌ च्वोप दकव मनूतसं खंकक माजम्हं छेया धुकूया ता:चाप्वांय्‌ लः 
हाना मलुखां दुतिनि तर लिपा व ताःचाप्वाँयूलय्‌ भौमचाया छूं अधिकार 
जक्क मदइगु मखुसे न: तक्क तुने खनि मख्‌ । अझ लिपा बना व भौमचा छेया 
जाथ्‌ केयु सुवा: व छया हामातय्‌ सुसा-कुसाया निति लहिनातःम्ह्‌ छम्ह भ्वाति 
थें जक्क जू वनि । 'ता:चाप्वाँय्‌' प्याखनय्‌ राधायात उकथं हे न्ह्यब्वया तःगु दु । 
प्रले च्वमिजु राधायात उकिया विरोध याकात गु दु । ताःचाप्वाँय प्याखनय्‌ 
आनन्द, राधा व मां, रेणुकाया दथ्‌इ जुइगु कचकच व ल्वापु नं म्हिंग: म्होगया 
सामाजिक कुसंस्कृति व कु-परम्पराया लिच्व: ख: । उक म्हिंग: म्हीगया संस्कृ कुसंस्कृति व कु-परम्पराया लिच्वः खः । उक म्हिंग: म्हीगया संस्कृति 
परम्पराय्‌ ह्यपा महस मंगा: । म्हिंगः म्हीगः धुकतिइ दुहाँ.वनेगु अधिकार 
भौमस्तय्‌त बच्चित याना तल धायूवं थौं न॑ इमित भ्रथे हे याना तयेगु थौंया ई 
नाप ल्व:गु ख मखु । छे या सम्पत्ति सकल जहानया मंका: जुसलि भोमस्तयूत 
जक्क धुकूतिइ दुहाँ बनेगु प्रधिकार बच्चित याना तयेगु क्वह्य'गु (दास मनोवृत्ति) 
बिचा: बाहेक मेगु छं मखु । श्रले इहिपा जुइवं मिसातय्‌गु जिन्दगी छे ज्याय्‌ हें 
फुनावनिगु, इहिपा लिपा मिसातयूत भ्या: हे स्वतन्त्रता मदुगु खं यात न॑ च्वमिजुं 
राधायात ''छिकपिनि छेय्‌ भौमस्त धेपिला ला हि हे मदुपि का । छन्हु ध्रा: दुग: 
क्वे तक नं च्वला त्वंके मालितिनि का ।” धका: व्यंगात्मक भासं विरोध याका 
तगु दु । च्वमिजुया सन्देश छु धाःसा भोमस्तय्‌त नं धुक्‌तिइ दुहाँ वनेगु अधिकार 
दयेमा: नापं इहिपा मजूपि मिसातय्‌त थं इहिपा जुड धुर्काप मिसःतय्‌त स्वतन्त्रता 
व समानता दयेमाः धेगु खः । थ्व हे सन्देश प्याखनय्‌ खनेदु । प्याखंया व सन्देश 
क्वातुसे च्वना सेल्ला जू । म्‌ ख ला 'ता:चाप्वाँय्‌' लय नारी बगंया भ्रधिकार व 
स्वतन्त्रताया समर्थन याका तःगु दु । स्पष्ट हे फेमिनिष्ट बिचा: न्ह्यब्वया तःगु 
दु । थुकथं स्वयब लय्‌ 'ता:चाप्वाँय्‌’या च्वमियात फेमिनिष्ट धाःसा छु पाइमखु । 

प्याखंया छ्यों नां (शिर्षक) “ताःचाप्वाँय्‌'' अति सरल जू । 
ताःचाप्वांय्‌ धायूवं हे धुकूया ताःचाप्वाँय्‌ धकाः मनृतय्‌सं . याउँक्क हे थ्‌इकि । 
अले प्याखंया बाखंचु वा म्‌ विषयवस्तु हे ''ता:चाप्वाँय्‌”. खेग्व: दुने दुब्वाना च्वंगु 
दु । उकि प्याखंया बाखं चु कथं “'ताःचाप्वाँय्‌” नां ल्व जक मखु, तसकं लव: । 
गले प्याखं बियोगान्तय्‌ क्वचासां, ताःचाप्वाँय्‌या निति डागाडगु जुइक संघर्ष यापि 
प्याखंम्वःतयूत ब्यंग नका: प्याखंया'थासा कथं प्याखं कोचायूका त:गु थासय्‌ मलाः 
श्राये मज्यू । प्याखनय्‌ छथाय्‌ निथाय्‌ अस्वाभाविक घटना दुसां मक्क प्याखंयात 
कया धायेगु खःसा ''ता:चाप्बाँय्‌” वचारिक व कलात्मक क्थ सफल हेज्‌। [] 

आल तनि मखु जि थ्‌ कथं 








थौंया परिवर्तनशील संसारे ह्लिया ह्विथं धयाथं थीथी क्षेत्रय्‌ हिलासु 
वया च्वंगु दु, हिलावना च्वंगु दु । मानव मात्रया. कुतल विज्ञान व टेक्नोलजिया 
च्वन्ह्यागु विकासंयाना भौतिक साधनया नापं मानसिक चिन्तन व मननय्‌ नं गाकं 
हा पा वये धंक्‌गु दु । साहित्य नं मनुख' याइगु सामाजिक क्रियाकलाप दुनेया छगू 
क्रियाकलाप जुगुलि साहित्यिक रचनाय्‌ व मान्यताय्‌ नं हिया ह्िथं हिला वना 
ह्यपा वइच्वंगु दु । थ्व हे झोलय्‌ झिगूंगु शताब्दीया ग्रन्तपाखे व नीग्‌ शताब्दीया 
ह्वापांगु दशकया दथुइ युरोपया काव्य ख्यलय्‌ न्हूपि कविपिसं परम्परागत अभि- 
व्यक्तियात हाकुतिना प्रतिकात्मक अभिव्यक्ति व शेली नाला कविता रचना यायेवं 
बिश्वय्‌ 'प्राधुनिक कविता” शुरू जुल धेगु खय्‌ छप्वाः म्हुतु जुड धृकुगु दु । विशेष- 
यानां टि० एस» इलियट व. वयां लिपा इजा पोउण्डपिनिगु कवितांतिसे बिश्वया 
'काब्य ख्यलय्‌ न्हृधाः वःगु वा “आधुनिक कविता’ शुरू जुगु धकाः स्वीकृति बिइ 
धुंक्‌गु दु । उकथं स्वयेबलय्‌ नेपाल भाषाय्‌ कवि पूण वद्यजुं ने. सं. १०८४ स 
श्रेष्ठ सिरपा त्याकुगु 'सरासु' व ने. सं. १०८६ स पिदगु “गाजलं दागु चा' सफूति 
दुथ्यागु कविपिनिगु कवितांनिसे काव्य . ख्यलय्‌ न्हधा: वःगु वा “आधुनिक कविता’ 
शुरू जुगु धका: धायेमाः । | 

'गाजलं दा:गु चा' व 'सरासु' (१०८७) या प्रकाशनं लिपा आधुनिक कवि- 
ताया बारे कया विशेषयाना आधुनिक! खंग्वया बारे कया चर्चा परिचर्चात पिदन। 
थीथी मनूतय्‌ थीथी बिचा: दइथे 'आधुनिक' खँग्वया बारे कया थीथी साहित्यिक- 
तयूसं थःथःगु बिचा: प्वंकल । खला आधुनिकया ग्रंथ नःलि खः, न्हू खः । अले 
काव्य ख्यलय्‌ “आधुनिक! या भ्रथं शेली, अभिव्यक्ति, दर्शनय्‌ न्हृधाः व न्हू छेला 
जू वनी । ह्मिगः व थौंया दथुइ झीसं खनाच्वनागु परिवतँन हःगु हे धात्थेया रह 
खः, आधुनिक खः । अयूसां थौं कन्हे न्ह कविता धयाच्वनागु.कविताया परिभाषा 
व विशेषताया बारे थीथी प्राधुनिक कवि व समालोचकतयमगु छगू हे मत 
मजुनि । थ्व सम्बन्धी “रूप व वस्तु निगुलियां परिवतंनं हःगु हे न्हूगु पहः, न्हूगु 
समवेदना, न्हूगु दृष्टि व न्हूगु यथार्थया समष्टि रूपयात न्हूगु,कविता धायेमाः। न्हूगु 

कविता खालि शैली मख्‌ , खालि विचार मख्‌ । थ्वइगु हा जीवन खः, चो खः थौं 
तक्कया दुने मनुखं यागु उपलब्धी” धका: 'सरासु या भूमिकाय्‌ भाजु कृष्ण 
चन्द्र सिंह प्रधानजुं नहु कविताया बारे प्वंकादीगु परिभाषायात अस्विकारयासे 
नां दह्या समालोचक माणिकलाल श्रेष्ठजुं'' वयूकलं न्हूगु कविताया 
गुगु परिभाषा बियादिल, उकि न्हू कविता फुक्कयात दुथ्याके मफु छु 
छग खास प्रवाह व्ह कविताया छग अंशया -जक प्रतिनिधित्व जुइगु परिभाषा 
बियादिल। जीवनय्‌ हा कयाच्वंगु व मनया उपलब्धि विषयय्‌ कवि थःगु प्रतिक्रिया 
बियात:गुयात जक वयूकलं न्हूगु कविता धयादिल | अंग्रेजी कवि टि० एस० 
इलियट्या कविता बांलाक वाला स्वसा वयूकःया दकव कविता 'जीवनय्‌ हा 
कयाच्वंगुःनं मदु' ग्रले मनूया उपलब्धीयात थीया त:गु कविता नं थ्व मखु ।”' 
('जः ल्या: ७ ने. स. १०६७) धयागु थःगु प्रतिक्रिया प्वंका दिल | झले वयूकलं 
'प्रतिकया माध्यमं ग्रभिव्यक्तिया नापं कविताय्‌ छेलेगु उपमा व किपाया मौलिकता, 
विषयवस्तु जन-जीवन लिसे सतिगु स्वापु दुगु, बहुसंख्यक जनताया ग्राकांक्षाया 
प्रतिबिम्व यायेगु विचराधारा व स्वाधीनताया निम्ति राष्ट्रिय व अन्तर्राष्ट्रिय 
संघषंया समर्थन थौंया नेपाल भाषाया न्हू कविताया मूल स्वरूप ख:''( हाबूलासा) 
धका: न्हू कविताया विशेषता संक्षेपं कना दिल । ग्रथे हे भाजु इन्द्रमालिजुं न्हूगु 
कविताय्‌ यथार्थता, बौद्धिकता व गहन ग्रनुभूतियागु साक्षेपतानाप आत्मपरक 
जुड । अले ग्रभिव्यञ्जना, शैली, शिल्प व विचारविधियात न्हूकथं ग्रभिब्यक्ति जक 
मख्‌, कि प्रतिक, बिम्ब व उपमा नं न्हूगु रूप प्रवेश जुयाच्वनि |” ('सितु' ल्या: 
१७) धकाः न्हू कविताया परिभाषा बीगु कुतः याना दिल धाःसा न्हू कविताया 
न्ह्यलुवा भाजु पूर्ण बहादुर वद्यजुं धा:सा “थौं साहित्यय्‌ आधुनिकताया चि हे 
पुलांगु राजनैतिक, धार्मिक, नतिक आदि सामाजिक मान्यता, रूढिगत आस्थाया 
विरूद्धया सः, गुगु परम्परागत अस्थां, वस्तुगत मूल्यं थौंया जीवनया समस्याया 
जटिलतायात ब्वये मफुत वया समाधानया लगु केने मफुत । थ्व वहे थौंया 
प्रमान्य-माच्यताया विरूद्धयू छगू युगबोधया परिवतित मान्यताय्‌ बाः वःगु 
वैचारिक झान्दोलन खः ।” ('लबु' द १ ल्याः १) धकाः न्ह व पुलां साहित्यया 
ध्व; कीगु कुतः याना दिल । अथे हे न्हू कविताया आन्दोलन न्ह्याकुह्य मेह्य कवि 
सुन्दर मधिकमिजू “न्ह चिनाख छगू च्वसाया क्रान्ति खः, सम्पूर्ण अन्धविश्वास, 
ग्रन्ध परम्परा, धार्मिक पाखण्ड, अन्ध राजनीति, सामाजिक, श्राथिक, ग्रत्याचारया 
विरोधय्‌ छगू न्यायपूर्ण संघष॑या सशस्त्र अभियान खः ।' (“लबु ? दे ४ ल्या: १४) 
धकाः नूह कविताया महत्व कना दिल । थुकथं च्वय्‌ न्ह्ययनागु थी थी समालोचक 

ब न्हू कर्विपिसं व्यक्तया:गु धापुयात व कवि पूर्ण वैद्या 'सरासु' व 'गाजलंदागु चा" 
निसे कया थौं तक्क पिदना च्वंगु आधुनिक कविताया स्वरूपपाखे मिखा वायूबले 
नेपाल भाषाया न्हू कविताय्‌ छन्द, मात्रा, अनुप्रास व ध्वनि(लथात्मक )मृक्तगु गद्य 
शेली, प्रतिकात्मक अभिव्यक्ति, कविताय्‌ छेलिगु प्रतिक व उपमाय्‌ मौलिकता, 
प्रतिक व विम्बय्‌ नहुधा:, वज्ञानिक दृष्टिकोण व वतं मानस्थिति प्रति तीब्र 
धनास्था, असन्तोष, अस्वीकृत प्वंका 'थौं' प्रति विरोध व विद्रोह नितां दुथ्याना 
च्वंगुलि याना थःपि हे थौंया न्ह कविताया विशेषता धका: धाये मायेका ब्युगु दु । 
वहे प्रवाह दुनेया “लबु गुगु दना वइ व 'फसय्‌ थ्वइच्वंगु म्ये’ (११०५) कविता 
सफूया कवि सुन्दर मधिर्कामया मेगु कृति हे 'आल तनि मखु' ख: । 
नेपाल भाषा काव्य ख्यलय्‌ नहु चिनाखें नीस्वना, सलंफलं ब्वलंकुपि 
कविपि मध्ये छम्ह कवि सुन्दरजुया 'लबु गुगु दना वइ' (१०९१) लिपा पिदंगु 
“आल तनि मख (१०६६) नहू कविता मुना खः । नेपाल भाषाया काव्य ख्यलय्‌ 
कवि सुन्दरजं 'थ:गु कविताय्‌ पुलांगु परम्परावादी शेली व श्रभिव्यक्ति हाकुतिना 
शैलि व ग्रभिव्यक्ति जक न्हधाः व न्हू छेला ह:गु मखसे छपुच:चा मनूतय्‌ जक 
हत जुइगु राजनेतिक व ग्राथिक व्यवस्थां व छपुचःचा शोषक वर्गतयूसं ग्रल्याख 
शोषित पिडित व नांगापि मनृतयत यानाच्वंगु शोषण दमन, अन्या: अत्याचारया 
विरोधय्‌ नं च्वसा न्ह्याका छगू न्हगु दर्शन न्ह्यब्वय्‌ हःगु दु । 
थौंया वगय समाजय्‌ साहित्य नं विय जुइ । चायूक वा .मचायूकं 
सामन्ति व बुर्जुवा राजनीति, संस्कृति झुचापि साहित्यकारतयूसं साहित्यिक 
मल्य, मान्यता, पराम्परागत नियम व संकीणं घे राय दुने. च्वना साहित्य रचना 
याइ, च्वसायात सीमित थासाय्‌ दुने जक लिक्‌ंका तइ । तर मेखे ग्रल्याख शोषित 
पिडित जनता व ह्य पा:या पक्षपाती प्रगतिवादी साहित्यिक तयेगु साहित्य रचनां 
जनतायात चेतना बिया थनी। थौंया मभि मनिगु श्रन्ध-परम्परा, ध्ामिक 
माङ्यता व क्वपूंगु सामाजिक संस्कार हिले हे मा:गु वाःचायूका बिइ। ग्रले 
हा पा:या निति जनतायात संघषंशील जुइगु प्रेरणा बिया ह्य पा: हयेत प्रगतिवादी 
साहित्यं तिबः बिइ । प्रगतिवादी साहित्यकारतयूसं जनतायात चेतना बीगु व 
जनसंघर्ष' ह्य पा: हयेत तिबः जुइ कथंया साहित्य रचना याइ। थ्वहे बिचा: कवि 
सुन्दरजुया ''कलमयात थासा मखु लाइट हाउस जुइब्यु' कविताय्‌ यच्चुक खनेदु- 
कलमयात थासा मखु “लाइट हाउस जुइव्यु 
कलमयात-गुकी ज्वालामुखी दु 
लाभा ठह.येगु थाये ब्यु 

प्रगतिवादी साहित्यं सामन्ति, बुर्जुवा व पेटी बुर्जुवा वर्गया विरोधय्‌ 
बिद्रोह यायेत व सामन्ति व पूजिवादी व्यवस्थाय्‌ ह्यपा: हयेत प्रेरणा बीगु 
जुगुलि थौं विश्वय्‌ नां जाःगु प्रजातान्त्रिक दे धका: धयाच्वंगु देशय्‌ नं सामन्ति व 
स्वच्छन्दवादी साहित्ययात थे प्रगतिवादी साहित्य रचना यायेत स्वतन्त्रता 
मदुनि । तर इतिहासया घःचाःय्रात सुनां नं पनां पने मफुर्थे प्रगतिवादीया 
साहित्यया लुखा न ला सुनानं तिये हे फइ, न ला सुं पंग: जुया हे दना बिइ फड । 
इतिहासया घ:चा: न्ह्याथे प्रगतिवादी साहित्य नं न्ह्यानां वनी, न्ह्यानां च्वनी । 
थ्व बिचाः थुकथं ग्रभिव्यक्त यानाच्वनी- 
लाभा बा: बा: वइ छंगु नुगःया यःनं यःनं 
थाय्‌ ब्यु या बी मते । 
कवि सुन्दरजुं थ:यात फित्तिक सने मजिक कुनात:गु, चिनात:गु अनुभूति 
प्रतिकात्मक शैली (जिगु मिखा) छिक तानातःगु नकि “थ्व सुथ' कविताय्‌ 
्रभिव्यक्त याइ। भ्रले 'तानात:गु नकि थं ची जक चीका, कूं जक कंका नं 
म्वानाच्वना धयाच्चंपि मानव जिवात्मातयूत युद्धय जुसां छक:या छक: जक सीपि 
मनूत नं थौं कृत्याः मृत्युइ तक:मछि सिनाच्वंगु खं ध्वाथूइका उवनी:-. 
कलं सुंइकाया तुतियात थें प्यु वयाच्वन 
झा (युद्ध) 
म्वानाच्चन खनिसा जि 
खेस्रा खेस्रा जया, छे लाखाखां 
युद्धय्‌ जुइफु छक छक सी 
ग्रा: ग्वःकः सी धृंकल 
कृत्या मृत्युइ । 
थौं अ्रन्या: अत्याचार ग्राकाश थीया बिलनं म्हुतु हे मरूपि थें, 
ह्वाः,तुति हे मरूपि थें विकासया नामं कस्ति मदुगु चुसुनी चुचुंप्याकु थें चुच्‌ फेया 
मस्या गेयेकु थे म्‌स्या गेके बीका, तत:गागु गालय क्वफा: थें क्वफायेके बीका नं 
म्वानाया नामथ्‌ “सी मयःगु शत जक' घाना श्राइसप्रफ जूया म्वानाच्वपि मनत 
खना कवि हिमि चाया हाला दिइ- 
झी म्वानाया नां सी मयःगु शतं जक 
जिक्व नवगु मेचय्‌ क्य ह्वाका 
कस्ति मदुगु चुसुनि चुच्‌प्यानाः विकासया नामं ` 
म्वायेगुया दसि थ्व हे मखाः | 

चाकुगु व माकुगु सिद्धान्त, भ्रादशं व आश्वासनया खे जंक त्वाँय्‌ त्वाँय्‌ 
सयैका खँ छगू ज्या छगू याइपि खना कविया नुगलय्‌ विरोधया मा; बुया वइ । 
देश व जनताया निति माःगु नीति नियमया तजूमा मखु, माःगुला जनमुखी 
व्यवहार खः । मायूबिलिचां त्यप घयेसुइगु योजना, नीतिया संस्कार हाकुतिने 
मास्ते व कविया। अले देश व जनताया निति माःगु नं ततःधंपि कथित नेतातयूगु 
न्वचु मख्‌से धात्थं जनताया निति मा:गुला नसा: त्वंसा व पंसा खः। उकि ख जक 
त्वाँय्‌ त्वाँय्‌ सयेका च्वंपिन्त खे मख्‌, ह्वापां ज्या याना क्यं धका: काव न्वाना दी- 
वा ! खना छवय्‌ ह्यालिचां त्यप गये मफइगु मान्यतात 
तुति मरूगु लाकाँया सः छु यायेत जित: 
जि स्वये आय बुयागु पलाख्वाँय्‌ खः 
'छिमि ताक्सि स्टेटिस्कोप छु यायेत जित: 
प्वाथय्‌ ल्वय्‌ मख्‌ पित्या: जक दु 
शोषक वर्ग दतले शोषण ब्यवस्था नं म्वानाहे च्वनी। शोषण 
व्यवस्थाय्‌ थःपिन्सं यानागु शोषणं शोषकत गुबल नं लुदंनि मखु । शोषित वर्ग 
दना न्ह्यलं मचायेकु तले व शोषण व्यवस्थाया विरोध व विद्रोह मयातले 
शोषक वर्ग' शोषण याये जिक्व व याये फक्व यानां त्‌ च्वनी । थ्वहे शोषक वगेया 
- विशेषता खः धयागु खँ काव कुलाच्वनी- 
जि वनेमा:गु तुतियात 
तुतां चुया 
जि स्वयेमाःगु मिखायात चस्मा तया 
जिगु हि चःतियात 
च्‌कु चुकु त्वंका नं 
प्याःचाः तंके मफु 
थ्व सुल्प्याया । 
उकि शोषण याका नं दना च्वनेगुया अर्थ थःगु अस्तित्व ह्यासय्‌ याना 
छ्वयेगु खः, थःयात नुंका तंका, न्हंका छवयेगु खः धकाः शोषित वर्गयात काव 
थुकथं थुइका च्वनि- 
थ्व जितः ल्यु वथाच्वनी 
'जि बिसे वनाच्वना 
जि मस्य 

शायद जित: सुका त्वना छवइ 
थ्व ब्लटिन पेपर 


थी थी असमानता, विसंगति व शोषण जक प्वात्या: प्वात्या: म्वानाच्वंगु 
व्यवस्थायात धात्येया ह्यूपा:लं न्हंका बहुसंख्यक जनताया निति नींगु, भिगु जन- 
व्यवस्थाया नी स्वनेत गुलिखे नेपा:मि सपूततसे थःगु ग्रमूल्यगु जीवन बलि बिया 
शहीद जुया वने धुंकल । अरयूसाँ शहीदतय्‌गु ईच्छा व श्राकांक्षा अझ नं पूमवनी । 
वा वल फ्य्‌ वल, आजु मवनी धयाथे धात्थेंगु हिलासु मवनी, धाथंगु ह्यूपा: 
मजुनी । हिलासु व ह्यूपाःया नामय्‌ ग्रयूला सीसीया लेवल जक हिलाच्वन । 
उक कन्हे धात्थंगु ह्यूवा: व हिलासु सयेकेया निति करव ल्यायृह्वा पुस्ताया “ 
गुगु दना वइ' लय्‌ 'ग्रय्‌ वा सुना बी सिनाज्यां बुइ-लःथे' कविताय भविष्य 
थ्वयकेया निति आह्वान या:थें तुं आह्वान याना च्वनी- 


वा ! कुकुं च्वने ल्यायम्ह पुस्ता झी ! 
छथ्वः न्हू आल थ्वके 

गन ईल्ल नगृत दइ, सूर्य दइ 

छगू न्ह॒ समुद्र थ्वके 

गन ईल्ल लबुत दइ, दीपत दइ । 


कवि म्वानाच्वंगु वर्ग विषम समाजय्‌ थौं तक्क धात्थेगु ह्यूपा: व 
हिलासु मवनिगुलि थौं ब्याक्क थासय्‌ अन्धकार, ब्याक्क समाजय्‌ अभाव, असंगति 
व असमानता दु । थयागु स्थिति नं निराशा, शिथिलता ला क्षणिक खः धयागु 
थुइकेया निति मनुष्य जीवनय्‌ आस्था ज्वांय्‌ ज्वांयू सयाच्वंगु काव खंका च्वनी । 
जीवन हे सकता खः धकाः मानव जीवन प्रति क्वातुगु विश्वास यायां धयाच्वनी- 

खः जीवन खुसी खः 

चट्टान लिसे ल्वाना बा: वना खुसिया सवा: का 
खः जीवन छगू महान फय्‌ खः 

च्वय्‌ च्वय्‌ ब्त्र्या: 

पाहाडतयगु चुनौति ब्वहलय्‌ फया का 

खः जीवन सम्मान खः 


छझा: हे जुइमा खेलुइता थ जिगिजिगि च्यानाका अझला जिन्दगीया 
ग्रथ हे छुं मजुथाय्‌ छुं याना बीगु, ह्यूपा: मजुथाय्‌ हृयूपाः हया बीगु, ख्युथाय्‌ 
निभाः त्वयूकेगु हे खः धकाः तच्छयाना कवि स्पष्ट याना बी- 

आखिर जिन्दगीया सार थ्व हे मखा 
कि ज्वालामुखी मृया बीगु 

'कि आखिर जिन्दगीया सार थ्व हे मखा 
डाइनामाइट तज्याना बीगु 


प्रगतिवादी सिद्धान्तय्‌ विश्वासयाना च्वसा न्ह्याकीपि च्वमितयूसं नं 
थौंया समाजय्‌ म्वानाच्वंगु मभि, मनि, मछि, मगाः, मचा:यात कया भ्रसन्तोष, 
अस्विकृत व विरोध यायां गुबल गुबल सम्पूर्ण जनतायात हे अविश्वास यायेगु, 
भविष्यय्‌ आस्था मतयेगु, यथार्थताया जक चित्रण यायां ब्याकक जनतायात हे नैराश्य 
व शिथिल यानाबीगु भावनां जा:गु अभिव्यक्ति प्रगतिवादी साहित्यय्‌ मचायेक प्वंके 
यो । थयागु हे भावनाया श्रभिव्यक्ति कवि बुद्ध सायूमिजुँ 'जि: जिगु वतंमानय्‌' 
दुथ्यागु 'श्रुजना-तर ध्वगीगु' “वर्तमान नपृंसक ह्वा:या पन्ज दुने' 'लासया बजार' 
“सुथ छगू अनुभूति' नांगु कविताय्‌ या:गु खने दु । उकि समालोचक भाजु माणिक- 
लालजुं 'जिः जिगु वतेमान'या भूमिकाय्‌ धया दी- “बुद्ध सायूमिजुया कविताय्‌ 
समाजया विषमता व क्वह्य'गु, क्वप्‌गु परम्पराया विरूद्ध विद्रोहया गुलि च्याःगु मो 
दु, संस्कार व रीतिस्थितिया वन्धनं थःत मचिकेगु गुलि क्वातुगु संकल्प दु, भविष्य- 
प्रति उलि क्तातुक आशा काये फुगु खने मदु ।... भविष्यप्रति थ्व उज्ज्वल आस्था 
बुद्ध सायूमिया कविताय्‌ अझ विकास जुइके मानि।” थथे हे कवि केशवमान 
शाक्यज्‌ नं “विनाच्वंगु पहर’ कविता मुनाय्‌ 'तनावनाच्वंगु देशय्‌’ 'इलं सिथ 
पुलावयाच्वन', 'जिगु त्वा: नांगु कविताय्‌ ब्याक्क सभ्यता व विकासयात शंकाया 
मिखां स्वया ब्युगु दु धाःसा कवि ग्रानन्द जोशीं 'विस्थापित जि-“जि” मख्‌ 
कविता मुनाय्‌ 'च्वापु त्यला वनाच्वंगु जिन्दगी” 'झीगु वर्तमानया बुडे झीसं हे 
पुसा पिइ माःगु खः', 'पन्ज दुने लाःम्ह मनूया हिइमिइ चाःगु सः, 'लःला 
न्ह्यायेमा,..', 'शहरः छगू अ्रभिशप्त उपलब्धि मनूया' नांगु कविताय्‌ नं सम्पूर्ण , 
जनतायात हे ग्रविश्वास यायेगु, भविष्यप्रति हे श्रनास्था .प्वंका त:गु अभिव्यक्ति 
` पुलुपालु खने दुगुलि अ्रपि कविताया भावार्थ बुलुसे च्ववावन । ` अथे धकाः बुद्ध 
सायूमिया “जि: जिगु वरतंमान', केशवमान शाक्यया “विनाच्वंगु पहर', आनन्द 
जोशीया 'विस्थापित जि- 'जि' मख्‌” दुनेया फुक्क हे कविता निराशावाद व 
पलायनवादं ग्रस्तगु धाये त्यनागु धाःसा अवश्य नं मख्‌ ।-निपु प्यपु रचनाया 
लिधंसाय्‌ मुक्क,कृतिया मूल्यांकन यायेगुया प्रथे उचित मूल्यांकन मजुइगु जक - 
मख्से अन्याय्‌ यायेगु नं ज्‌ वनी । तर प्रगतिवाद धयागु कोरा कल्पना, भावूकता 
व यथार्थताय्‌ जक न्ह्मज्याइगु मखुसे प्रगतिवाद ग्राम जनताय्‌ विश्वासयाना , आम 

जनतायो कन्हेया भविष्य झःक्षःधाः धयागु खँय्‌ विश्वास याना च्वनी । वास्तवम्‌ 
जनता हे सकतां खः, जनतां न्ह्याग्गुं यायेफु धकाः प्रगतिवादी च्वमितसं थःगु 
कृतिया श्रन्त ग्राशावादं क्वचायूकीगुनं उकि हे खः। वास्तवय्‌ प्रगतिवादमा 
दकलय्‌ त:जिगु विशेषता वा भंग हे ग्राम जनताय्‌ आस्था व भविष्यय्‌ क्वातुगु 
विश्वास व उज्ज्वल आशावाद खः । थ्व विशेषता कवि सुन्दरया कविताय्‌ यच्चुक्क 
हे खने दु । उकि हे वयूकलं मदिक्क धया ज्वनी- 
झी गोलिया स: 
श्व थारा मन्हुसे मगा: 
भ्वंया धु मग्यासे मगाः 
मट . >< 
प्रत्येक छिप सिपाहि, 
छं ख्य्‌थाय्‌ सूयं उला क्यन 
हानं ज्ञान बिल 
स्व ! छिपि नं छम्ह छम्ह सूर्य खः 
थ:त उला हुँ ख्युंथाय्‌ 
26 x 2८ 
जि व गर्जनया छुं भ्रंश 
समुद्रया पंछीतयूसं ययेकी जित: 
सामन्तवाद पंजिवाद व पूंजिवादं हें समाजबादया लुखा चायेका ब्युर्थे कन्हैया 
भविष्य नं वतमान हे सुजना जुइ । उकि थीं न्ह्याक्व हे ख्यूंसां कन्हेया भविष्यय्‌ 
सूर्यं लुइतिनि, थौं अ्रन्धकार जुसां कन्हे व्याक्क थासय्‌ निभाः त्वइ तिनि । उकि 
क्रन्हेया भविष्य झःझ धा: धकाः दृढ विश्वास याना कवि थःगु स: थ्वयेका च्बनी- 
चा म्‌ हालि 
सःया भूखा ब्वइ 
चा दु वनि 
ख्युंया दवं सूर्यं लुइ । 
थौंया क्वह्य गु ब क्वपुंगु परम्परागत धार्मिक मान्यता, अन्ध परम्परा, 
कुसंस्कार शे यागु जन विरोधी मान्यता झ्याराझिरी खुना मछवयेकं व कन्हेया 
भविष्यया लुखा चायेके मजिक्क तिनातःगु पंग व पःखाःत थुना मछवयेकं 
भविष्यया लुखा चाइ मख्‌ । थ्व हे खें वा:चायेका पंग: व प:खाःत थना छवयत 
कवि कृत्तु कुला च्वनी- | शय्या 

तछया: मुहान धाकुया 

कि युगया कलंकतय्‌त 

बेपत्ता जुइक॑ थयं । 

>< >< >< 

थ्व पाहाडत, थ्व ग्यानापुगु लँत 

'तसक ग्यानापुगु चुनौति खः. 

गुगु पाहाडं उबले म्ये थ्वइ 

प्रन बसन्त ला वह्याबले चःति 

ज्वाँय्‌ ज्वाँयू सयाच्वनि 

तर पहाडला उबले हें चिलावनि 

गबले बारूड मुइ 

थुकथं स्वय्‌बलय्‌ कविया “लबु गुगु दता वइ’ थे आल तनि मख्‌ 
कविता मुनाय्‌ दृथ्याःगु नीछपू कविता ब्वने बले वर्तमान स्थिति प्रति तिब्र 
ग्रसन्तोष, ग्रस्वीकृत व परम्परागत मान्यताया विरोध व विद्रोहया नाप थौं 
ब्याक्क कुं कुलामय्‌ थ्यंक जुयाच्वंगु अन्याः, रत्याः, शोषण, दमनं वाथावांथा 
कना म्वानाच्वंपि बहुसंख्यक मनूया घाःया स्याः सः हे 'ग्राल तनि मख्‌” थें 
च्वनावइ । धात्थेला ची जक चीका, कुं जक कंका, कव जक कवतेकानं क्वे 
खने दयेक ह्वा-तुति चूला नं छप्ये, छज हे चूमलाका च्वंपि श्राम जनताया 
मृक्तिया निति छय्‌ःश्राह्नानया सः हे 'आल तनि मख्‌’ खः । थुकथं कविया 'लबु 
गुगु दना वइ'थे आल तनि मख्‌’ नं जनपक्षिय जू, प्रगतिवादी जू। 
वैचारिक दृष्टिकोण 'आल तनि मख्‌’ या बारे कया क्‌ खिनेथाय्‌ मरू हे धाःसां 
ज्यु । धयां कवि कने त्यंगु सन्देश स्पष्ट मजुगु निपु पेप्यु कविया थ्व कविता 
मुनाय्‌ दुमथ्यागु ला मबु । व हे झोलय्‌ 'श्राल तनि मखु दुनेया 'चालावनाच्वंगु 
दुबेरा' 'निभालय्‌ ख्वबि' 'गंगु म्ये-विधुवा', 'यातना-घालय्‌' कविताय्‌ च्वंगु 
भावार्थं व कनेत्यंगु सन्देश स्पष्ट मजु । जनताया निरति धकाः च्वइगु साहित्यिक 
कृति कतिगु सन्देश भ्रस्पष्ट व गुई गुई नी मज्यू। ग्रथे धकाः निपु प्यपु 
कविताया आधारे छुँ नं मुक्कं कृतिया मूल्यांकन यायेगु तकगुक्त जक मजुइगु 
मखुसे भ्रन्याः यायेगु नं खः। ` | 
थौं झीसं न्हूगु धया च्वनागु कविताया विचारधारा न्हूगु जुया हे न ला 

` झीसं न्ह कविता धया च्वनागु ख: । ग्रथे हे छायांवाद वा रोमान्टिक भावाभि- 
व्यक्ति मक्तगु कवितायात हे न ला झीसं न्ह कविता धका: धया च्वनागु खः । 

न्ह* कवितायात न्ह कविता धका: धायेत करं क्यंका च्वंगुला न्ह कविताया म॑ 
स्वरूप कंथं खने दयां च्वंगु प्रतिकात्मक ग्रभिव्यक्ति व कविताय्‌ छेलिगु प्रतिक, 
उपमा, चित्य्‌ मौलिकताया कारणं ख: । थृकियाना हे छम्ह कृवि छयोगु प्रतिक व 
उपमा व मेम्ह काव छयोगु प्रतिक व उपमा व हे जुसां उक्रिया भावार्थ पाना च्वनी, 
उकिया श्रथंथू भिन्नता दयाच्वनि । मौलिक प्रतिक व उपमा छेनेगु लोभंयाना नेपाल 
भाषाया ग्रप्व थे व्ह कविपिन्सं थःगु शुरू शुरूया कविताय्‌ ग्रयागु प्रतिक व उपमा 
छेला बिल गुगु प्रतिक व उपमाया भावार्थ ध्वाथूइकेत राष्ट्रया जक मखुसे विश्वया 
धार्मिक, राजनीतिक, श्राथिक, सामाजिक, वेज्ञानिक, साहित्यिक क्षेत्रया नापं 
एतिहासिक घटना व विश्व प्रसिद्ध मनया बारेया ज्ञान नं मदयूक मगात । छम्ह 
कविया छपू कविता थुइकेया निति छम्ह ब्वमियाके उलिमछिज्ञां दयेमां:गु खें 
असम्भव जक मखुसे भ्रव्यावहारिक नं खः । राष्ट्र व विश्वया बारेया हे दकव थुपि 
व स्यपि मनूत धयागु ग्वम्ह हे दइ ? थ्व नं बिचा: याये बहगुखंखः।र्डाक है 
नेपाल भाषायान्हू कविताया क्लिष्टताया बारे कया नांदम्ह समालोचक 
डा० कमल प्रकाश . मल्लजुं आनन्द जोशी व संजूया कवितात क्लिष्ट, ्रले 
विशेषयाना आनन्द जोशीजुया कृति उच्छासपूर्ण ब छवासुसे च्वंगु Verbose 
थे . ...(सिकमिया स्वाने)धकाः धया दी माल धा:सा मेम्ह समालोचक माणिक+ 
लाल श्रेष्ठजुं नं कवि केशवमानया कविताया बारे कया “नेपाल भाषाया छुं 
आधुनिक कविपिके खने दुगु थ्व क्लिष्टता मवपेकेगु कुत: केशवभानजुं यायेमाः । 
खला थ्वजोगु किपा थ्व संग्रहय्‌ (विनाच्वंगु पहर-च्वमि) नं पालापुलु खनेदु, 
उकियात प्रचुर जुइकेसिक मवयेकेगु कुत: लेखकयागु जुइमाः।? (विनाच्वंगु 
पहर) धकाः धाये माल । ग्रले कविया 'लबु गुगु दना वइ' लय्‌ च्वंगु कविताय्‌ 
नेपा:या पौराणिक बाख, महाभारतया बाख न॑ निसें कया राष्ट्रिय व भ्रन्त- 
राष्ट्रिय साहित्य, राजनीतिक घटनां व विश्व प्रसिद्ध व्यक्ति आदि पाखं उपमा व 
प्रतिक छूयलातःगुलियाना “थ्व कविता संग्रहया भाषा सरल मज्‌, कविताथ्‌' 
छ्यलातःगु उपमा नं तसक्क क्लिष्ट अले अभिव्यक्ति नं तसंक प्रतिकात्मक” 
('लबु' दै १ ल्या: १) धकाः धाये मायेका बिल । 'लबु गुगु दना वइ' लय्‌ च्वंगु 
क्लिष्टता, जटिलतां 'आल तनि मखु' मुक्त यायेगु कविया कुत: च्वछाय्‌ बह: ज्‌ । 
तर न्हू कविताया न्ह्यलुवा कवि पूण बहादुर वेद्यया 'सरासु' या झोलय्‌ आल 
तनि मख्‌’ झोछुइके बले 'सरासु' दुनेया कविताया सरलता स्पष्टताया लँय्‌ थ्यंकेत 
धाःसा कवि सुन्दरया कुत: ्ावश्यक हे खने दनि । खला कवि वंद्यजुया 'सरासु' 
लिपा पिदनाच्चंगु गुलिखे कविता ब्वने बलय्‌ कविताय्‌ सरलता ब स्पष्टता तना- 

बनाच्वंगु अले क्लिष्टता, जटिलता ब ग्रस्पष्टतां हे भाय्‌ काकां बनाच्वंगु अनुभब 
याये मायेका ब्युगु दु । उकथं स्बयूबलय्‌ “लबु गुगु दना वइ' या झोलय्‌ झोछ्के 
बलय्‌ “आल तनि मख्‌' लय्‌ च्वंगु कविता थुइकेत राष्ट्रया नाप विश्वया फुक्क 
शान दयेका च्वनेगु प्रावएयक थ्यंक मदु । नेपा:या सामान्य ज्ञान दुपि सवंसाधा- 
रण ब्वमि नं 'ग्राल तनि मख्‌ लय च्वंगु कविता थुइका काये फइ धका: गाकं 
विश्वास याये थाय्‌ दु । थृकर्थ “लबु गुगु दना वइ” लय्‌ च्वंगु क्लिष्टतां आल 
तनि मखु' गाकं मुक्त जुइ फुगु व अले कविया मेगु कृति :फसय्‌ थ्वइ च्वंगु म्ये' 
प्र नं सरल सुवोध व स्पष्ट जगु प्रवश्य नं बांलागु खें धायेमा: । 


क्विपि योगेन्द्र प्रधान, बुद्ध सायूमि व केशवमान शार्क्याप थे कवि 

सुन्दरजूं नं बौद्ध दर्शन व संस्कारय्‌ छुं कश क्वसागु खनेदु धयागु ख कविया “जि 
बुद्ध मख्‌ ! विद्रोहय्‌ थ्वइ श्वगु ह्यूपा:या म्ये खः” कविता ब्वनेबलय अनुभव 
याये भायेका व्यू । हिन्दु धमंया कट्टर ब्राम्हणवादया जातिभेद, लिंगभेद व व्यक्ति- 
बादया विरोध यायेगुलि बौद्ध दर्शन छु कथं प्रगतियादया लँपुइ न्ह्यज्यानाच्वंगु 
दुसां बौद्ध धम आादशेवाद व अध्यात्मवादयात नालाच्वंगु खें नं लोम॑के मज्यू । 
झादशंवाद व अध्यात्मवाद द्वन्दात्मक भौतिकवादया ठीक य्रखःगु दर्शन खः । झले 
आदश्शवाद व अध्यात्मवादय सखुसे मावसँया हन्दात्मक भौतिकवादय्‌ आधारित 
दर्शन हे प्रगतिवाद खः । उकि प्रगतिवादी च्वाम व कविपिसं थ्व खेय न बिचा: 
याना च्वसा  न्ह्याकेमा: । अले न्ह शैलीइ कथं अभिव्यक्त यायेगुलि व प्रतिक ब 
उपमा छेनेगुलिइ कवि सुन्दरजुया ज्वलिज्वःपि न्ह कविपिनिगु कृति थं कविया 
आल तनि मख्‌” संग्रह दुनेया कविताय्‌ नं कविया थःगु हे मौलिकता खनेदु, न 
न्हगु उपमा, विम्ब व प्रतिक छेलाय्‌ विविधतां छायूपा च्वंगु दु । कविता संग्रह 
दुनेया “सूर्यं झी-डाइनामाइट झीगु ज:त', 'जिगु मिखा छिक तानातःगु नकि थ्व 
सुथ' गजि स्वये आय्‌बुयागु पलाख्वाँय्‌ खः', झी ब्लेड सुसु यानातःगु म्ये’, 'छपु 
म्ये-क्‌ं छतिहे मरूगु प्राल', 'तछया: मुहान प्रलयया-', 'कलमयात थाःसा मखु, 
लाइट हाउस जुड ब्यु', “छगू न्हूगु आल गुकि सूर्यं इल्ल दइ', 'न्हुदंया लसताय्‌ 
थ्वयाच्वंगु म्ये’ व 'जि बुद्ध मख्‌, ! ' कविता हे दकलय्‌ सशक्त कविताया झोलय्‌ 
झोळ्के. बह ज्‌ । कविता मुनाय्‌ च्वंगु ब्याक्क कविताया प्रवाहया बारे धायेगु 
खःसा कविताया मू प्रवाह खःगु लॅय्‌ लाःगु दु । बारूद मुइवं तिनि पहाड चिला- 
वनिगुलि 'जिन्दगीया सार . . . . ज्वालामुखी `मुया बीगु, डाइनामाइट तज्याना 
बीगु'; व 'जीवन छगू महान फय्‌ खः' धका: निष्क्रिय जिन्दगी व मानव जीवन" 
यात संघर्षेशिल जुइत पेरणा बिया कन्हेया भविष्य त्वयूकेया निति 'नहु याल” 

“इल्ल नंगुत, न्ह समुद्र, 'इलल लबुत', सूजनाया निति “तछया: मुहान प्रलय' बा 
तसलं श्राह्मान याना च्वंम्ह कविया आल तनि मख्‌' कविता मुनां नेपाल भाषा 
साहित्यय्‌ च्वजायावं वयाच्वंगु प्रगतिवादी प्रवाहयात अझ छपला च्वन्ह्याका ब्युगु 
दु, विशेषयाना थौंया न्ह कवितां ज्वना वइच्वंगु प्रगतिवादी प्रवाहया ख्यः अझ 
चकंका ब्युगु दु। श्रन्तय्‌ आकाश तंका अन्धकारया ख्यू गालय्‌ पचिपचियाना 
जीवन फुका च्वंपि ब्याकक जनतायात “आल (झाकाश) तनि मख” धयागु खे 
कवि थौं जक्क मख कन्हे धात्थें निभा: मत्वतलय्‌ नं 'ग्राल तनि मख्‌' धकाः 
भदिक्क धयां तु' उवने फयेमा । 

नेपाल भाषा साहित्यय्‌ महाकवि सिद्धिदास 








नेपा:या राज्य सत्ताय्‌ शाहवंशया उदय लिपा मल्ल शासनया इलय्‌ थे 
नेपाल भाषाया वाङमयया विकास जुइ मफुत । शाह वंशया लिपा राणा प्रधान- 
मन्त्री जुइ धूंका अझ प्र. म. चन्द्रशम्देरं ला नेपाल भाषा साहित्या उन्नति व 
प्रगतिया लंपु हे त्वाथलेगु दुष्प्रयास यात । थ्व इलय्‌ नेपाल भाषाया अवस्था 
तसक कन्नाचाया पुगु जक मख्‌मे सासः हेदी थें दी थे च्वन। उकथं नेपाल 
भाषाया गत्ति हे दी थ दी थ जुइ धूंकुगु स्थिति हाकनं जीवन बिया: पुनःजीवित 
याःपि भाषा महारथित मध्ये दकले अग्निम पक्तिया नां हे सिद्धिदास महाजु 
(ने. सं. ९८७-१०५०) खः । उबले नेपाल भाषा साहित्यया संरक्षण, सम्बर्धेन 
यायेगु व उन्नति यायेगु निति भ्या: भतिचा हे उसि मचासे थःगु समग्र जीवन हे 
फुका पाना वःम्ह कथं झीस म्हसीका तयाम्ह छम्ह भाषा तपस्वी व महाकवि है 
सिद्धिदास महाजू खः । उक महाकवि सिद्धिदासया भाषा व साहित्य सेवाया 
बारे न्ह्याक्व हे च्वछासां सायद्‌ म्हो हे जक जुइ। महाकवि सिद्धिदासयात 
लुमंकेगु व म्हसीकेगु झोलय्‌ वय्‌क:या काव्य सृजनाया छु छुं पक्षय्‌ न्ह्यब्वयेगु कुतः 
याये । | 


साहित्य साधना:- “सिद्धिदास थःगु मिखाय्‌” नांगु सिद्धिदास हे 
च्वयावंगु जीवनि सफ्‌ ब्वनेबले महाकवि सिद्धिदास मचाबलेनिस हे तसक प्रतिभा- 
शालि व सृजनशिल खनेदु । मचाबले सिद्धिदासं आखः स्यनेगु ` क्रमय्‌ “चाणक्य 
नीति” “भारस्वति' ब्वने क्वचाये धुंका: १४ दं थ्यंबले 'मुहुंत चिन्तामणि’ ज्योतिष 
सफू ब्वंगु जुयाच्वन । थुबले हे सिद्धिदासया बौ लक्ष्मीनारायण छं आम सफू 
ब्वनागु अर्थ नापं भोते च्वया ति छत लिपा ज्या खेले दे धासंलि' २१ द दुम्ह 
सिद्धिदासं ''मुहुंत चिन्तामणि” ज्योतिषया निगू श्रध्याय ने. सं. १००८ स च्वगु 
जुयाच्वन । तर व सफ्‌ सिद्धिदासया पासा यल इखाछे च्वम्ह धनकृष्ण धयाम्ह- 





१. 'सिड्धिदास थःगु मिखाय्‌': पौ-३ 

सियां कया: लित मब्युगु जुयाच्वन । उगु सफूया अनुवाद हे सिद्धिदासया ह्वापांगु 
काव्य सृजनाया छुमा: खः । थुबलेनिसे हे सिद्धिदास छ्‌ नं सफू ब्वनेगु व च्वये- 
गुलि तसक॑ उत्सुक जुइ धृंकल । उकिने. सं. १००४ स्‌. थः: बो लक्ष्मीनारायणनाप 
काशी वं बलय्‌ नं सिद्धिदासं 'सुखसागर', 'ज्योतिषसार!, 'हितोपदेश' न्यानाहया: 
ब्वनेगुलि तल्लीन जुल । 

थापाथलि नगदि तहबिलय्‌ सिद्धिदासया जागिर मदथे धुंका लिपा ल्या: 
चाः नं सःगु जूगुलि याना: बोम्ह लक्ष्मीनारायण सिद्धिदासयात कापः पसलय्‌ 
तल । उबले सिद्धिदासया पासा मोतिलालया जनबहालय्‌ च्वंगु काप: पसलय्‌ वये 
वनाच्वनेगु झ्वलय्‌ छन्ह सिद्धिदासं हिन्दी भाषाया “प्रेम सागर' खंगु जुयाच्वन । 
'प्रेम सागर” सफ्‌ ब्वनाच्वम्ह सिद्धिदासयात व सफू थःगु मां भासं अनुवाद यायेगु 
भावना दनावसेलि ने. सं. १०११ निसे अनुवाद यायेगु शुरू याना ने. सं. १०२६ 
स सिधयेकल । थ्वयां लिपा ला सिद्धिदास याके दुसुना च्वंगु सृजनाया मुखुस्वां 
झ्वाक्कचिना हल । थुबलेनिस सिद्धिदासं थःगु च्वसा मौलिक काव्य साधनाय्‌ 
न्ह्याकुगु खने दु । उबले सिद्धिदासया नेपाली भाषाया कवि चक्रपाणि चालिसे 
नाप स्वापू दये धुंकुगु खनेदु । थ्व खे कवि चालिसेया सम्पादनय्‌ बनारस पिदना- 
च्वंगु नेपाली भाषाया साहित्यिक लय पौ 'सुन्दरी' (१०२६-२८) स सिद्धिदासं 
छपू नेपाल भाषाया समस्यापूृति (१०२६) व नेपाली भाषं कविता च्वया नं 
पिकया दीगुखं उला ब्यू । उकि मध्ये 'सुन्दरी प्रशंसा' नांगु छपू कविता 
नेपालीया नापं नेपाल भाषां न॑ भाय्‌ हिइका “सुन्दरी' पत्रिकाय्‌ पिदंगु खः । उगु 
कविता ने. सं. ११०० स ख्वप पिदंगु नेपाल भाषाया साहित्यिक पौ “तिब:' लय्‌ 
पिदंगु दु । थुबले हे नेपाली भाषाया  श्रादिकंवि भानुभक्त आचायंया “रामायण? 
बजारय्‌ खने जक दुगु ई । उबले श्लोक च्वयेगु ग्रभ्यासय्‌ तलिनम्ह सिद्धिदासया 
ह्लातिइ उगू रामायण सफू लात । उगु रामायण ब्वॅब्वं सिद्धिदासयात नेपाल भाषाया 
हे मौलिक 'रामायण' च्वयेत त:धंगु प्रेरणा जुया बिल । गुकियाना: 'प्रेमसागर' 
अनुवाद लिपा ने. स. १०२६ स न्ह्यब्व दुगु रामायण च्वयेगुं सुरूयाना ने. सं. 
१०३२ स॒ क्वचायेकुगु खः । तर थौं तक्क 'किष्किन्धाकाण्ड' छब्व जक ने. सं. 
१०८७ स प्रकाशित जुल सा बालकाण्ड, भ्रयोध्याकाण्ड, ग्रख्यकाण्ड व सुन्दर- 
काण्ड नेपाल भाषा परिषदय्‌ अप्रकाशित पाण्डुलिपि कथं दनि। धात्थेला 
सिद्धिदासं “रामायण' या रचना याःसांनिसे नेपाल भाषा काव्य ख्यलयू निरन्तर 
च्वसा न्ह्याकुगु खः। सिद्धिदासं रचना याना दीगु कृति मध्ये थौं तक्क १४ र पिदने 
धृकुगु दुसा नेपाल भाषा परिषदय्‌ पाण्डुलिपिया श्रवस्थाय्‌ दुगु १२ गू, सिद्धिदासया 

किजा लक्ष्मीरामया काय्‌ भाजु भ्रमीरराज अ्रमात्ययाकै सुरक्षित? जुमाच्वंगु निगू 
अनुवाद (“मुहुंत चिन्तामणि' व 'प्रेम सागर') नापं याना २० गू कृति नापं याना 
_ जम्मा ३२ गू अप्रकाशित तिनि। थुकथं सिद्धिदासं निगू अनुवाद व ४४ गू मौलिक 

कृति नापंयाना जस्मा ४६ ग्‌ कृति रचना या:गु खनेदु । श्वया बाहेक सिद्धिदासया 
'नेपाल भाषा पत्रिका? व 'कालचक्र' नांगु कविता धर्मादित्य धर्माचार्य' सम्पादित 
“बुद्ध धमं व नेपाल भाषा” पत्रिकाय्‌ पिदंगु दु । ग्रा: तक्क सिद्धिदासया प्रकाशित ब 
अप्रकाशित कथं खनेदुगु रचना थूलि हे धायेमा: । तर सिद्धिदासया काब्यकृति 
थूलि हे जुड धका: सन्तोष जुइगु स्थिति धा:सा झी झझ नं मथ्यंति । छायूधाःसा 
ने. सं. १०३७/३८ जः खः कवि योग विरसिहया केल त्वालय्‌ च्वंगु कापः 
पसलय्‌ सिद्धिदासया नापं नेपाली भाषाया कविपि लेखनाथ पौड्याल, चक्रपाणि 
चालिसे, आशुकवि शम्भुप्रसाद ढुङ्गेल व दीपकेशवरपि बराबर मुना कविता पाठ 
याइगु जुयाच्वन । उकियाना: उगु बखतय्‌ वयूकःया कापः कोठी छगू साहित्य 
समिति थें हे जुल । श्न बराबर झाइपि कविपिन्सं सप्ताहे छगू छगू कविता कापि 
छगूलि च्या मूका” त:गु खः । तर व कापि उबलेया बडा गुरूजु लाका 
यंकुगुलियाना सिद्धिदासया काब्यकृति उकि नं लात जुइ धका: शंका याये मालिगु 
स्वभाविक खः। मेगु खं उगु इलय्‌ कविता स्वया . बाला: बांमला: धका: 
आलोचना याइपि जक मदुगु मखुसे कविता ब्वना न्यंकुसा न्यना बीपि तक्क सुं 
मदुगुलियानाः सिद्धिदासं लंय्‌ म्हिता म्हिता ज्वीपि केलत्वा:या मचातयूत हां का 
ह्येका सःता व कविता न्यंकइगु व बांलाक मनतया न्यना ब्यूपिन्त थम च्वया 
ल्ह्यया तयागु सफू छगू छगू नं इना बिया तःगु जुयाच्बन ।* थुकियाना सिद्धिदासं 
रचना याःगु गुलिखे काव्य रचनाः व कृति थुखे उखे लाना च्वंगुलिइ शंका जुइगु 
स्वभाविक खः। उकि सिद्धिदासं गुलि काब्य रचनायात धयागु खे थौं न॑ ग्रन्वेषणया 
हे विषय तिनि । उलिमछि काव्यकृति साधना यानावंसां सिद्धिदासया जीवनकालय्‌ 
“सज्जन हृदयाभरण' छगू कृति बाहेक मेगु पिमदं । उगु सफू न॑ सिद्धिटास थःहे 
बेटिया थ्यंक वना: वयूकलं हे पिथना वंगु ख : । 

साहित्यय्‌ ह्य पाः- नेपाल भाषा साहित्य ख्यलय्‌ सिद्धिदासया भ्रभ्युदय 
जुइ न्ह्यो काव्य कथं गीति काव्यं व्याप्त जुयाच्वंगु खः । उबले काव्यया -म्‌ 
'मन्तुना' द १, ल्याः १ 

३. झीगु साहित्यः पौः ९३ 
४. झीगु साहित्या तँसा- पौ: ५१ 

बिषयवस्तु हे द्यो प्रति भक्ति भाव द्यछाया त:गु उपासना, धार्मिक स्तुति, तुतः 
भजन श्ूज्भारिक ध्याच; उपदेशात्मक म्ये, सिह्लाज्या: म्ये व मिसा मिजं दथुड्या 
मतिना म्ये खः । अपवाद कथं निपु प्येपु म्ये बाहेक मेगु थ्व युगया काव्यं मानब 
जीवनया पक्षयात कये च्याये मफु, समष्टिगत मानव सामाजिक समस्यायाश 
चित्रण याना: उला बी मफु । थ्व युगया काव्य साधना हे समाजय्‌ चेतना ह्वला 
बिइगु निति मखूसे 'स्वान्त सुखाय', आत्मरति' ब मोक्ष प्राप्ति या निति 
जूगु खने दु। उगु काव्यया रचना थौंया साहित्यय्‌ थें ब्वंकेत वा ब्बनेत 
मख्‌से म्ये हायेकेत व म्ये न्यंकेत खः । गुकियाना थ्व युगया काव्यकार जुड्या 
निति नं छन्द, मात्रा, श्रलंकार व अनुप्रासया नापं शास्त्रिय संगित, राग, ताल ब 
सुरया नं उलि हे बिज्ञ जुइमा: । प्राचिन काव्यया थ्व शास्त्रिय स्वरूपं याना थ्व 
युगया काव्यं समाजयात उलि थी नं मफु, प्रभावित नं याये मफु। महांकबि 
सिद्धिदासथा काव्य साधनां उगु युगया परंपरागत प्राचिन काव्यय्‌ न्ह प्रवाह हया 
बिल । सिद्धिदासया 'सज्जन हृदयाभरण' ने. सं. १०४० स पिदनेवं नेपाल भाषा 
काव्यय्‌ व्याप्त जुयाच्वंगु नीति काव्यय्‌ ह्य पाः वल । थुकियाना भजन, तुतः 
दाफा म्ये कथं सुइ तं म्ये हायेकेत व न्यंकेत सृजना जुइगु काव्य ब्वनेत व ब्वंकेत 
जुया बिल । थुकथं सिद्धिदासया साहित्य सृजनांनिसे तिनि मझ खने दयेक 
ने. सं. १०४० स “सज्जन हृदयाभरण' पिदंसांनिसं तिनि नेपाल भाषाय साहित्य 
धाये बह:गु साहित्यया विकास जुल । प्राचिन काब्य कथंया धर्मिक उपासना, 
स्तुति तुतः, भजन व श्ुङ्ारिक म्येया थासय्‌ मानव समाज व मानव जीवन 
नाप ला व लुसि थ स्वापू दुगु साहित्यया विकास जुल । थुकियाना साहित्यया 
सृजनाय्‌ ह्य पाः वया साहित्य साधनाया मू उद्देश्य समाजय्‌ जीवनपयोगी नीति 
उपदेश, ज्ञानया बोध याका जनचेतना बीगु, समाजय्‌ व देशय्‌ ह्य पा: हयेगुली 
थाय्‌ काल । उकथं मानव जनजीवन व समाजयात कये च्याना काव्य रचना 
याःम्हं दकले ह्वापांम्ह साहित्यकार हे महाकवि सिद्धिदास जूगु दु । 

जनभाषां साहित्य स॒जना:- नेपाल भाषाया पुनर्जागरण काल सह्यो 
हि हिया खंह्वाबह्वाया भाय्‌ छग्‌ ग्रले साहित्य सृजनाया भाय्‌ मेगु थें शुया- 
च्वंगु खः । छगू तालया भाय्‌ ह्वानाच्वन, सफूलि धा:सा मेगु हे तालया भाम्‌ 
ब्वनेमालिगु, अले ब्वनिपि बालाक ब्वने मसः ।5 थ्व नं नेपाल भाषा साहित्यमा 
विकासया निति छगू भ्रवरोध हे जुया उबले साहित्यया क्रमवद्धतां दिपा: कयाच्वंगु 
खः । महाकवि सिद्धिदास ने. स. १०४० स 'सजन हृदयाभरण' पिथना खह्ला- 
बह्वाया भाषां साहित्य सुजना याये ज्यू, प्रले साहित्यया भासं न्ववाये नं ज्गु 


ज्ञीगु साहिट्बः पौ-८ 

धयागु खं जनमानसय्‌ उला क्यना बिल । थुबलेनिसें जनभाषा वा खह्नाबह्नाया 
भाय हे साहित्य साधनाया नं भाय्‌ जुया साहित्य विकासया निति दयाच्वंगु 
गतिरोधया अन्त जुल । सिद्धिदासं भाषिक सौन्दंयानुभूति व अहंकारया मोहलय्‌ 
तत: मक्यंसे सामान्य जनतां नं छक: ब्वनाकथ थृइगु सरल भाषां साहित्य सुजना 
यानादिल । सिद्धिदासया समकालिन अझ वय्‌क: स्वया: क्वकालिम्ह कवि योग- 
विरसिहेया काव्यया भाषा संस्कृतमय जुया क्लिष्ट व दुरूहं दुदागुया तुलनाय्‌ 
सिद्धिदासया काव्यय्‌ उलि संस्कृतमय मजूगु जक मख्‌से काव्यया भावनं उलि हे 
सरल, सुबोध व स्पष्ट जू । थ्व खें कवि योगविर्रासहया 'योगसुधा' व महाकवि 
सिद्धिदासया 'संज्जन हृदयाभरण”, 'सत्यसति', 'सम्वाद' काव्य ब्वने बले स्पष्ट 
जुइ । अथेधकाः सिद्धिदासया काव्यय्‌ संस्कृत खँग्व:या प्रयोग हे जूगु मदुधका: धाये 
त्यनागु मखु । सिद्विदासं संस्कृत खँग्व:या प्रयोग याःसां तसक म्होजक व नं 
` जनमानसं थुगु वा यक्व यक्व प्रयोग जुइ ध्‌कुगु संस्कृत खँग्व: जक छेला दी । 
“सिद्धि व्याकरण’, 'सिद्धिदास थःगु मिखाय्‌ व शिब विलासया बाख, “सर्वबन्धु' 
बाहेक मेगु फुकक धयाथें काव्य थी थी छन्द, मात्रा, भ्रनुप्रासयात ज्याना हे 
सिद्धिदासं काव्य रचना याना त:गु खः । ग्रथेसां सिद्धिदासया काव्य शैलि सल्ल 
हना वं । छन्दया श्लोक श्रभिव्यक्त यानाच्वंगु भावयातं हानं छक्व व्याख्या याना 
थृइका च्वने म्वा: । सिद्धिदासं रचित छुं नं काव्यात्मक झोलय्‌ स्पष्टगु भाव दु, 
ग्रथ दु । थ्व खँ क्वयूया झोल ग्रझ स्पष्ट याना बी- 


पालीतःयागु धू यात याये मते अपमान 
वो ध॑ बोया मिखाय वनि पीर जुइ धूमधाम 
26 > >< 
सज्जन मनुष्या संगत न मूखेनापं भिना वे 
पलेला लप्ते ल वंसा मोति थे लः सना वे 
2९ x X | 
क्षमाया चुपि स्वैके दे छु याइ दुजन श्रन 
लखस कुति वंग्‌ मि थमं सी स्याय्‌ म्वाः हन 
थुकर्थ सामान्य जनभाषां साहित्य रचनायाना साहित्य न्ह्यावुह्य नेपाल , 
भाषाया न्ह्यलुवा साहित्यकार नं महाकाव सिद्धिदास जुयाबिल । 
सिद्धिदासया साहित्य रचना युग:- नेपा:या राज्य सत्ताबू वीर 
शम्शेर, देव शम्शेर, चन्द्र शम्शेर (स्वम्हसीगु शासन काल ई.सं. १८८५- 


(६६) 


१६२६) पिनिगु निरंकुश हुकुमी शासनया ति ह्लिनय्‌ महाकवि सिद्धिदास नेपाल 
भाषा साहित्य ख्यलयू पला:तया च्वसा न्ह्याकुगु खः। थ्व हे युग खः गुबले 
ऐतिहासिक “मकैपर्व' (ने. सं. १०४१), “लाइब्रोरि पर्व” (ने. सं. १०४६) जुल, 
“चर्खा प्रचारे प्रतिबन्ध' (ने. सं. १०४५|४६) तल अले ग्राय समाज प्रचारक 
माधवराज जोशीयात 'पशुपति महादयो ल्वह जक खः धा.गु द्वपनय्‌ दादा देश 
चाहिका निदं कुन । थथे हे ने. सं. १०२७ लिपा नेपाल भाषां च्वयातःगु भ्व॑ भि 
नामं प्रमाण लगे मजू ' धकाः ऐन दयेकुगु, थ्व ऐनया दकले ह्वापाँया शिकार 
गद्यगुरू निष्ठानन्दया “ललित विस्तर' जुइ त्यंगु खः । थ्व खें ''उगु बखतया 
थानाया हाकिम श्री नरनारायण शाहं पुलिसत ब्वना छे थ्यंक वया “थ्व भाषा 
सफ छापायाना पित बी मदु । पित बिल धाःसा दोपं (जरिवाना) पुले मालि” 
धका: ख्याना थकल ।” धयागुलि स्पष्ट या: । नेपा:या साहित्यय्‌ राणा शासनया 
पूर्ण नियन्त्रण तयेया निति ई. सं. १६१३ स “गोरखा भाषा प्रकाशन. समिति 
स्वंगु» अले नेपालः भाषां सफू च्वंपि व बुद्ध धमं व नेपाल भाषा पत्रिकाय्‌ लेख 
चर्वाप मनतयत स:ता “नेपाल भाषां सफ्‌ च्वयेमते' च्वःसा सजाँय याये मालि 
धकाः ख्याना हःगु, व कवि योगविरसिहया 'धमसार भाषा' कविता ने. सं 
१०४४ स प्रकाशय्‌ वयेवं प्रकाशक, भवानिविर सिह व कवियात म्हात झीतका 
दां जरीवाना याःगुनं थ्व हे युगय्‌ खः।थ्व' थी थी घटनां उगु युगया 

निरंकुश राणा शासनं मानव अधिकारयात गुकथं दमनयात धयागु खे जक उला 
` क्यंगु मखूसे उगु इलय्‌ राणाशासकतय्‌ निति नेपाल भाषा धयागु गुलि तक्क मनि 
'व नेपाल भाषां च्वपि मनूत राणा शासकतय्‌ ध्‌ जुगु ख नं बांलाक उला क्यं। 
थयागु इलय्‌ सिद्धिदासं नेपाल भाषाया सरक्षण, सम्बद्धन व उन्नतिया निति 
नेपाल भाषां साहित्य च्वयेगु, थःम्हं च्वयागु कविता मेपिन्त नं ब्वके बीगु, नापं 
नेपाल भाषां च्वयेत प्रेरणा व प्रोत्साहन बिया दिल । थुकर्थ सिद्धिदासं खुलम 
खुल्ला हे राणा शासनना उलंघनयाना 'राणाशासकतयूगु विरोधय्‌ वनेगु धयागु 
हें छगू कथं क्रान्तिकारी पला: खः । उकि उबले न्ह्यागु विषयवस्तुया बारे कयाः 
नेपाल भाषां-साहित्य रचना या:सांव ई या साहित्यिकतयूत प्रगतिशिल जक 
सधासे क्रान्तिकारी न धाये माल । सिद्धिदासया रचनाकालयात छक: मनन 
यायेबले सिद्धिदासं छु विषय छु च्वल धयागु स्वयानं छाय्‌ व गुगु स्थिति 





'झीगु साहित्यः' पो- 
७. झीगु साहित्यः पो-३१ 
८. बालचन्द्र शर्मा: “ऐतिहासिक रूपरेखा” पौ-३६२ 

साहित्यया रचना यात धयागु खे हे तसक॑ महत्वपूर्णगु खे ख: । थुकथं नेपाल भाषां 
श्ययेगु धयागु हे तप्यंक राणा शासनया विरोध यायेगु जुयाच्वंगु इलय्‌ सिद्धिदासं 
निगू प्रनुवाद व ४४ गू कृति रचना थाना क्रान्तिकारी जुया दीगु दु । 


साहित्यय्‌ भावाभिव्यक्तिः- छु छगू घटना वा विषयं नुगलय्‌ 
स्वताक्क थीइवं उकियात काव्यया रूपय्‌ हिइकेगु महाकवि सिद्धिदासया विशेषता 
खनेदु । थथे जुइगु छम्ह साहित्यकारया निति स्वाभाविक मनोविज्ञानया लिच्च: 
खः । सिद्धिदासं रचना याना दीगु ४४ ग्‌ थी थी विषयया काव्य रचनां थ्व 
खंयात अझ उला ब्यू । खयतला गुलि गुलि कृति भाषा अनुरागं प्रेरित जुया 
भाषागत उच्नतिया निति मगाः मचाया महसुस याना नं सिद्धिदासं साहित्य 
साधना याना वंगु खनेदु । उकिमध्ये 'सज्जन हृदयाभरण'य्‌ सिद्धिदासं च्वया- 
त:गु “थौं कन्हे सकल भाषास दोहा चौपाइ दंयेका सफू च्वया त:गु दु। झी 
(नेपाली) खें छुं सफू दोहा चौपाइ मदया निति नीतिया खे व स्त्री धम्मंया खं 
थ्व निता तया दोहा चौपाइ दयेका 'सज्जन हृदयाभरण' धकाः: नां छुना सफू 
दयेका बिया” धयागु खें नं उला ब्यू । सिद्धिदासं रचित कृति मध्ये थौं तक १४ 
ग्‌ कृति जक पिदने धुंकुगु दुसा २३ गू कृतिया बारे महाकवि चित्तधर हृदयजुं 
'झीगु साहित्य'स संक्षिप्त परिचय बिया दीगु दु । सिद्विदासया साहित्य सुजनाया 
उद्देश्य, भावाभिव्यक्ति, बिचाः, जीवन दशेने, कलात्मकता, शैलि दिया बारे 
पूवंक च्वयेया निति वयूक:या फुक्क कृति पूवंक अध्ययन यायेमा:। तर सिद्धिदासं 
सृजना याःगु दकव कृति पिमदंगुलि याना सिद्धिदासयात म्हसीकेगु झोलय्‌ 
वय्‌क:या कृति ब्वनेबले अनुभूति जुइगु छुं खाँ जक न्ह्यब्वयाच्वना । 


राजनेतिक सचेतता:- समाजय, देशय्‌ ह्य पाः हयेत तिबः बिइगु 
साधन मध्ये छग्‌ साहित्य नं ख: । कवि वा साहित्यकारया दायित्व मध्ये छगू 
उत्पिडित व शोषित पिडित जनतायात राजनेतिक रूपं सचेत यायेगु ख: । 
जनतायाके राजनैतिक सचेतताया विकासं हे जन विरोधी व्यवस्था ल्येहे दनि, 
प्रन्यायी व अत्याचारी शासकतयगु अ्रन्त जुइ । श्रलेतिनि अन्याः अत्याः व शोषण 
दमनं उत्पिडित जनताया मूक्ति जुइ । थयागु हे राजनेतिक सचेततां जा:गु भाव 
महाकवि सिद्धिदासं “सज्जन हृदयाभरण'य्‌ थुकथं ब्यक्त याना दी- 


गरीव मनकुम्ह छया धन थःग्‌ 
राजनीति मस्यूम्ह जुजू जुड फला 


अबिवेक व ग्रयोग्याप शासकं शासनयाना च्वंथाय्‌ सम्पूर्णं जनतां दुःख 
सिइ बाहेक सुख सी मख्‌ । सु नं शासकया मू कतव्य छगू निष्पक्षजुया: स्याय 
निसाफ यायेगु खः: । तर श्रविवेक व अ्रयोग्यपि शासकतय्‌सं निष्पक्ष जुया न्याय 
बिइ मफेगु जक सख्‌ से झन श्रखः पक्षपाति जुया थःगु व्यक्तिगत स्वार्थ पूतिया 
निति तप्यंक हे झूठ व असत्यया बकालतयानाः जनतायात अन्याः, अत्याचार, 
दमन याना च्वनि । थ्व ख॑ सिद्धिदासं थूकथं अभिव्यक्त याना च्वनि- ` 


प्रविवेक जुजु जज जुइ पक्षपाति 
सछिगन च्वनि झूठ बोलि याना 


यापि निरकुंश शासकतय्‌सं जनतायात शासना व यातना जक बिया 
च्वनि सिबे दे या निति छु याइ मखुगु जक मखसे दे यात गालय्‌-क्वफाना बिइ । - 
उकि अपि शासकत जनताया निति जक मखूसे दे या निति नं शत खः धका: 
ध्वाथुइका च्वनि- 


कृष्पणीम्ह जूजु कपटीम्ह त्वाये, प्वाथया शल थें पीडा बिया च्वनि 
मूखम्ह काय्‌ जूजू भ्रति क्रोधि थ्व फुक्क देशया शत्रू जुयाच्वनि 


थुकथं स्वयबले महाकवि सिद्धिदास उगु युगया राजनीति सचेतम्ह 
विद्रोही कवि धका: धायेमाः। थौंया खुल्ला वातावरणय्‌ तक्क जनविरोधी 
व्यवस्था व शासकतयूगु बारे असन्तोष प्वंकेत नापं साहित्यकारत न्ह्यचिले 
मछा:नि । तर सिद्धिदासं उगु इलयूया अत्याचारी निरंकुश तानाशाही शासनयात 
न्हंकेत नह्यचिला काव्यय्‌ भाव व्यक्त याना दीगु अवश्य नं राजनेतिक सचेतताया 
दसि खः । 


नेतिक शिक्षा व उपदेशः- महाकवि सिद्धिदासया काव्यय्‌ खनेदुगु छगू 
विशेषता नैतिक शिक्षा, अति व उपदेश ख: । काव्यया माध्यमं नैतिक ज्ञान, प्रति 
व उपदेश बिया उगु इलयूया समाजय ह्य पा: हयेगु हे कविया लक्ष्य खनेदु । 
“सत्यसति’, 'सम्वाद्‌', “सज्जन हृदयाभरण', 'शुकरम्भा सम्बाद्‌’ 'सर्वबच्घुः' 
“सनातन धर्म'य्‌ जक मखसे 'शिव बिलास बाखं'नय्‌ तक्कं झंगया माध्यमं नीति- 
यागु खे कना अरति व उपदेश कना च्वंगु दु । उकिमध्ये नं 'सज्जन हृदयाभरण'य्‌ 
“ला काव्यात्मक भासं ग्रभिब्यक्त यानात गु नीतिया संग्रहं श्रप्वः थाय्‌ काःगु व 
“सत्यसति” स्त्रि शिक्षा व उपदेश बिइगु उद्देश्यं सृजना जूगु खण्डकाव्य धाःसां पाइ 
मख । खःला नीति शिक्षा, उपदेश बिइगु, समाज सुधारया चेतन" बोध याकेगु 

उगु युगया काव्यया विशेषता थें खनेदु। छायूधा:सा कवि योगविरसिहया प्रवासि 
पत्निया वसन्त', 'मनया उद्गार' 'धर्मसार' 'अहिसा' थें याःगु गुलिखे नां जाःगु 
कविता नं नेतिक शिक्षा, उपदेश समाज सुधारया दायित्व बोधया भावाथे दुसुना 
च्वंगुलि थ्व खँयात श्रझ उलाब्यू । प्रथेला सिद्धिदासया नीति व उपदेश दुने कवि 
खनाच्वंगु यथार्थ सत्य, थःम्हं ग्रनुभव यानागु जीवन अनुभूति व दर्शन अभिव्यक्त 
जुयाच्वंगु मदुगु खख्‌ । थ्व खँ क्वयूया झोल स्पष्ट याइ- 


उपाय युक्ति छुँ मयासे दैव गनं कयाबी 

पुवाचा मपिस भूमि गन वा थम नं सयाबी 
ह ह गा 

कन्या मेले बिए ह्वापा भौमचा हयेगू लिपा 

अन्न संचयया हि ह्व धम लाके मते लिपा 
हु 5 नर 

संगत रंग उथे धाये तुयुगू कापत मन 

गृगू रंग छिना छोत व हे रंग जुयाच्वन 


रूढिगत कट्टरतां हा कयाच्वंगु समाजय्‌ देशय्‌ हा पा: हयेया निति 
नेतिक शिक्षा, ग्रात व उपदेशं त:धंगु थाय्‌ कयाच्वनि । नैतिक शिक्षां हे मनूतयके 
ब्वलना च्वंगु घोर स्वार्थी मनोवृत्ति व झति व्यक्तिवादी चिन्तन मनन, स्वभाव व 
व्यवहारय्‌ हाय पा: हया मनूतयूत मानवमात्या हितकारी व कल्याणकारी ज्या खं 
न्ह्याकेमा:गु दायित्वबोध व चेतनाबोध याना बिइ । थ्व हे विचारं अभिप्रेरित 
जुया तं सिद्धिदासं थःगु काव्यय्‌ नेतिक मूल्य व मान्यतायात भ्रप्वः मू बिया: 
अभिव्यक्त याःगु जुझफु । कविया काव्यय्‌ म्‌ थाय्‌ कयाच्वंगु नेतिक शिक्षा, अति व 
उपदेशया भावाभिव्यक्ति कथं धायेगु खःसा महाकवि सिद्धिदास छहा कवि जक 
मखुसे नैतिकवादी समाज सुधारक नं ख:। उकथं स्वयेबले महाकवि सिद्धिदासयात 
उपदेशवादी कवि धा:सां अत्युक्ति जुइमख्‌ । | 


जीवनप्रति अगाध श्रास्थाः- मानव जीवनया बारे दक्वसियाँ थःथःगु 
हें दृष्टिकोण दइ । महाकवि सिद्धिदासया नं मानव जीवन बारे थःगु हे दृष्टिकोण 
दु । मानव जीवनया मू कवि बांलाक थू । कविया निति जीवन धयागु गतिशिलः 
व क्रियाशिल खः। उकि ग्रर्थेहिन व निस्क्रियता जीवनया अर्थ मख्‌, । धात्थे 
कविया निति मात्र म्वायेगु जीवन मखु, जीवनया श्रथ ताःतक म्वायेगु मखु से 

सत्कर्म ख: । सत्कमंयाना घौछि जक सां म्वायेगु हे धात्थंगु जीवन खः। 
' जीवनया उद्देश्य सार्थक जुइमा:। उकि जीवनया अर्थे म्वानाया नामय्‌ छुं छुँ याना 
थकेगु ख: । मानव हित जुइ कथंया छुं कीति स्थापितयाना थःगु परिचय जीवन्त 
-तक्क बिया थकेगु खः । थ्वहे कविया निति भ्रमर जीवन ख:। थ्व हे खें 
सिद्धिदास झीत थुकथं कनाच्वनि- 

चयेद ग्वीदँ म्वासाँ व म्वाःगु सितिक 

व कीतिवान म्वा:गूका खुभि स्व नीदं नीनिदं 

हा ग जा 
छवयू मखु जि नं काल घोछिन का ख्यर 
सफूलि जि नं स्वया काल याये बिते न 


थ्वया बाहेक नं कविया जीवन प्रति गुलि क्वातुगु ग्रास्था दु धयागु खे 
अशोक बाटिकाय्‌ श्रीरांमया बियोग व वेदनां वाथावाथा कनाच्वंम्ह सीताया म्हुत्‌ 
'मन्‌ म्वाना च्वंसा सुख सिइ दइका वन छको' धका: धायेका तःगु खे हे 
कुला ब्यु । पलायनवादीतय्‌ निति जीवनया ग्रथे फुस्कुलुगु म्हगंस जक खः, तर 
कविया निति जीवन धयागु छग: श्रम्‌ल्यगृ रत्न खः । थृकर्थ कविया जीवन प्रति 
या दृष्टिकोण तसक सेल्ला जू । जीवन प्रति गर्ने हे श्रनास्था व निरासाजनक 
भावनां कविया काव्यय्‌ गाजलं मदा:गु कथं महाकवि सिद्धिदासया जीवन प्रति 
दृष्टिकोण वैज्ञानिक जू धका: धायेमा: । 
धामिक अन्धपरम्परा व रूढिवादय्‌ भ्रनास्था:- महाकवि सिद्धिदास- 
याके अध्यात्मवाद व धर्म प्रति छु कथ ग्रास्था दुसां मोक्ष वा पुण्य प्राप्तिया निति 
धका: चाह्िि द्योया भक्तियाना च्वनिम्ह धमंभिरू धा:सा निश्चय नं मख्‌ । बरू 
सदियौं निसं धामिक अन्धपरम्पयां हा कयाच्वंगु जातिय भेदभाव व ग्रसमानताया 
विरोधयाना: जातिय समानताया स: तयाच्वनि धर्मया नामं पूंजी, श्रम व ई 
सित्तिकं फुका: दरिद्रजुया च्वंपि मन्‌तय्‌त चेतना बीया थनेत मूर्ति पुजाया स्पष्ट 
कथं विरोधयाना धार्मिक ग्रन्धपरम्परा व रुढिवादि बिचा: प्रति थुकथं अनास्था 
प्वंका च्वनि- 


थन मूर्ति पुजा याना च्वतले कोस सुख सी मखु 
कु कु ह | 
थन थी थी मधाय्‌ थ्व जात धकाः ल्या मस्वय 

समाजय्‌ जुयाच्वंगु ग्रन्या: अ्रत्या: या कवि विरोधी खः। सुइत ग्रन्या: 
जुयाच्वंगु कवि मौन जुया स्वया च्वने मफु । अन्या: सहयाना च्वंपिन्त श्रन्याःया 
विरोधयाये माःगु खँ कवि कनाच्वनि । अन्या:यात न्हंकाःछूवय्‌ मफुतकि छन्हू 
अन्यायन न्हंकीधेगु लेबेटरया बिचाःनाप कविया बिचा: ज्वःला | खः नं अन्याः 
धेगु सहयाना ह्वनिगु मखूसे संघर्ष' जक हे अन्याय न्हंके फइ, संघर्ष. जक न्याययुक्त 
समाज स्वने फे । कवियाके नं थ्व हे बिचा: दु- 
प्रन्याय छन्त न यागु स्वये जिमिस मफु 
ह्ला हु धाःसा मवों वों नं संक च्वनि वन बरू 
थुकथं स््येबले उगु इलय्‌ धार्मिक श्रन्धपरंपरा व रूढिवादितां ग्रस्तपि 
प्रचेतन, श्रबोध व प्रशिक्षित जनतायात चेतनशील यायेगु उद्देश्यं हे काव साहित्य 
सृजना यागु खनेदु । थुकि महाकवि सिद्धिदास उगु युगया प्रतिनिधि साहित्यकार 
जक मखु प्रगतिशिल धारणा दुम्ह तसक चेतनशिल कवि नं खः धकाः मधासें 
मगा: । 


नारी स्वतन्त्रता व समानताः- महाकवि सिद्धिदासया काव्यय्‌ नें 
यने ल्यं हे बुया: खने दयाच्वंगु छगू विशेषता नारी स्वतन्त्रता व समानताया 
भावाभिव्यक्ति खः । उगु इलय्‌ जक मखसे थौं हे नं पुरुष सरहया अधिकार नारी 
वर्ग काये मर्खोन ! पुरुष सरह समान अधिकार कायेया निति नारी वर्गे थीं नं 
संघर्ष याये माला च्वन तिनि । उगु इलय्‌ ला मिसा मस्तयूत आखः: ब्वंकेगु, छुं 
स्यने कने यायेगु न॑ छगू कथ सामाजिक मुल्य मान्यताया उल्लंघन यायेगु थें खः । 
आले उगु इलय्‌ नारी वर्गयात चेतना बीगु व नारी वर्गया स्वतन्त्रता व समान- 
ताया स: तयेगु धयागु नं समाजया मिखाय्‌ ग्रपहेलित, अपमानित व घृणित जुइगु 
खः । अयूसा काव्यया माध्यमं नारी वर्गया स्वतन्त्रता व समानताया सः तया 
नारी वगंया मुक्तिया निति पक्षपाति जुया झाःगु दु, फेमेनिष्ट जुया झाःगु दु। 
कविथा विचा: कथं काय्‌ म्ह्याय्‌ निम्हं समान खः, म्ह्यायूयात नं कायूयात थं हे 
समान कथ व्यवहारयाना ज्या-जि सकता सेनेमा:। इहिपा न॑ मिसा-मिजं 
निम्हंसिया यः-त्योया ग्राधारे जक जुइमा:। मिसातयृगु भविष्य अन्धकार 
जुइकथं करकाप व धोकापूर्णं इहिपा याना बिइ मज्यु धयागु खय्‌ कवि तसक दृढ़ 
खने दु । काव थ्व खँयात काव्यय्‌ थूकथं अभिव्यक्त याना च्वनि- 

काय्‌ म्ह्याय्‌ निम्हं उथे खनेमाः बव्‌ मामं नं 
ता ल तः 

म्ह्याययात नं सेनेमा का ज्या जि सकतां 
न्‌ ग नर 

मिजंयात मिसाकेना गर्न वंम जुलसा 

व्याहायाना बिये ओ हे मयो धाये म्वायेका 

विवाह जुइ धुंकालि मयो धाय्‌ मदु कला 

मिसा नं मिजं नं स्वया मयो धाय्‌ मदु वका । 

धार्मिक ग्रन्धपरम्परा व रूढिवादितां ग्रस्तगु समाजय व राजनैतिक 

निरंकुशताया.उगु इलय्‌ नं नारी वर्गया मुक्तिया निति साहित्य सृजना यायेगु 
धयागु कम साहसया खँ मखु । सामाजिक मूल्य मान्यताया विरोधयाना च्वसा 
न्ह्याकेगु धयागु चिधंगु खं मखु । उकि उगु युगय्‌ न॑ समाजय्‌ परिवतंन हइगु 
बिचा: प्वंका: साहित्य रचना यायेगु धयागु हे कवियाके परिवतंन प्रति झास्था व 
आग्रह दुगुया दसि ख: । 


श्रम व उद्योगय्‌ अगाध आस्था:- महाकवि सिद्धिदासयाके श्रमप्रति 

बवातुगु आस्था दु । कविया बिचा:कथं मानव श्रम, परिश्रम व उद्योग हे मानव 
जीवनया निति सकता ख: । मानव श्रम व परिश्रमं हे मनूतय्‌गु जीवनया उन्नति 
व प्रगतिया लपू चायेका बिइ | मानव श्रम व परिश्रमं हे मानव जीवन आर्थिक 
व भौतिक रूपं समृद्धशालि व उन्नतिशील जुइ । शले निस्क्रिय व ग्रल्छी जीवन 
ला मृत्यु वाचिदाःगु जीवन खः । देवशक्ति व भाग्यवाद वास्तवय्‌ छु नं मखु । 
देवर्शाक्त व भाग्यवादं मानव जीवन सुखमय याइगु मखसे दुःखमय याना बिइ । 
मानव जीवनयात दुखं मुक्त यायेगु छगू हे जक लपु दू, व खः श्रम यायेगु, 
परिश्रमी व उद्योगी जुइगु | उकि कवि श्रमप्रति आस्थाया भाव प्वंकेगु झोलय्‌ 
कवि देव व भाग्य धयागु ला थःगु हे ह्वा-तुति खः: धका: भाग्यवादी अन्ध 
विश्वासया विरोधय्‌ च्वसा न्ह्याका च्वनि । थ्व खे कवि काव्यय्‌ थकथ अभिव्यक्त 
याना च्वनि- | 

उद्योग यायैव लक्ष्मी द्वाहा काइ 

कातर मनुष्यं देवं बी धाइ 

i रा 

गृलिसिन भाग्ययात बीया दोष 

दु:खसिया च्वन तोताव उद्योग 

त न के 

ग्रल्सी व सीहा उत्थें धका धागे 


+ + रन 
उद्योग याइ चतुर पुरुषं सिद्धि वेके दु धाये 
उद्योग वइका कमं फलया माफिक थो जीवया 


थुकथं मानव जीवनय्‌ श्रम व उद्योगया महत्व बोधयाका समाजयात 
भ्राथिक रूपं समृद्धशाली व उन्नतिशिल यायेगु कविया कुत: ब: । उकथं स्वयेबले 
श्रम व श्रमिक प्रतिया कविया दृष्टिकोण समाजवादी जू । समाजवादी व्यवस्थाय्‌ 
थें श्रम व श्रमिक वर्गयात कवि नं उच्च स्थान ब्युगु दु । समाजवादी व्यवस्थाय्‌ 
श्रम व श्रमिक वर्गया उच्च स्थान दइगुलि सुनां श्रम याइ व॑ं नये तिये खनि, सनां 
श्रम याइमख्‌ वं नये तिये नं खनिमखु । 


सामाजिक विषय वस्तु:- महाकवि सिद्धिदासया काव्य ब्वनावं वनेबले 
कविया देशभक्तिपूर्ण भावना, साम्प्रदायिक विरोधी भावना, पर-उपकार सेवाया 
भावना, विद्या प्रतिया श्रगाध आस्थाया भाव नं काव्यय्‌ प्रभिव्यक्त जुयाच्वंगु दु । 
थ्वया बाहेक नं 'सत्यसति'या शंखज्योति व 'शुकरम्भा सम्वाद'या रम्भाया पाखें 
ग्रति स्वाभाविक तर अप्रत्यक्ष कथं मानव जीवनय्‌ श्रव्यक्त कथं दुसुना च्वनिगु 
यौन प्याःचा व कामरतिया भावना व इच्छायात न्ह्यब्वया ब्युगु दु । भ्रथेला कवि 
बौननाप मूक्कं सम्बन्धित 'सत्य मदन” कृति रचना याना वंगुलि सिद्विदास 
महाकवि जक मखुसे छह्य मनोवैज्ञानिक यौन विशेषज्ञ नं खः धका धायेमाः । 
्रथेधकाः कवि यौन उच्छुङ्कलता, नग्नता व ग्रश्लिलतायात काव्यय्‌ गनं महत्व 
बिया च्वंगु मदु । बरू भोगविलासय्‌ जक दुना अनेतिक व पथभ्रष्ट लपुइ बना- 
च्वंपि मनूतयूत नेतिक शिक्षा व सन्देश बिइगु तातुना जक कवि यौनयात काव्य 
न्ह्यव्वया च्वंमु खनेदु । भोगविलास व भौतिकबादी कं न्ह्यव्वयात:ह्या शंखधर व 
नेतिकवादी व अध्यात्मवादी कथं न्ह्यव्वयात:ह्य सत्यसतिया दथृइ वेचारिक 
संघर्षयाका खण्डकाव्यया ग्रन्तय्‌ शंखधरं पश्चाताप याइगु व सत्यसति याके 
मायावेति माफी फ्वंका भौतिक वादया पराजय व ग्रध्यात्मबादया विजय यावा 
त:गुलि याना नं योन प्याःचाया महत्व बिड्या निति मखुसे समाजयातं खःगुं व 
भिगु लँपुइ यंकेगु अभिप्रायं प्रेरित जुया हे कवि साहित्य साधना याःगु खेयात 
छला व्यु । 'शुकरम्भा सम्वाद व रम्भा शुक सम्वाद'य्‌ न॑ काम वासनां झूचा:हा 
रम्भा व आदर्श मयी' व नैतिक वादी शुकया दथूइ भौतिकवादी व अध्यात्मवादया 
बेचारिक संघर्षयाका रम्भाया भोगविलासं झूचागु रतिरागया भावनायात दमन 

यायेया निति शुकया उच्च नैतिकता व अध्यात्मवादं जाःगु भाव न्ह्यव्वयाब:गु 
भावाभिव्यक्ति याना सिद्धिदासयात यौनवादी कवि धायेगु स्वया अध्यात्मवादी व 
उपदेशवादी कवि धायेगु यक्‍वं उचित ज्‌ । 
महाकवि सिद्धिदासया काव्यया विषय वस्तुइ कोरा कल्पना मख्‌, 
समाजया प्रतिविम्ब दु, मानव जीवनया किच: दु, मानव जीवनयात मागे 
निर्देशक याइगु सेल्लागु बिचा: दु । 'सज्जन हृदयाभरण', 'सत्यसति', 'सम्वोद', 
'शुकरम्भा सम्वाद व रम्भा शुक सम्वाद' या विषयवस्तु मृक्क सामाजिक खः । 
समाजय्‌ म्हि न्हि मानव जीवनय्‌ जुवाच्वंगु व खनाच्वंगु यथार्थ सत्ययात हे कवि 
साहित्य सृजनाया मूल स्रोत भाषा साहित्य रचना यागु दु । ग्रझला नेपाल भाषा 
काव्य ख्यलय्‌ 'सत्यसति’ खण्डकाव्यया विस्कं स्थान दु। मुक्क नेवा: संस्कार व 
नेवाः समाजया प्रतिविम्बित सामाजिक खण्डकाव्यय्‌ दकले ह्वापांगु खण्डकाव्य हे 
'सत्यसति” जूगु दु । 'सत्यसति’ स्वया लिपा रचना जूगु कवि योगविरसिंहया 
“रानी मन्दिराया विलाप”, चित्तध'र हृदयया 'वश्रवाहन', रत्नध्वज जोशीया 
“नारद मोह, धर्मेरत्नं यमिया “विश्वन्तरया मचात दान” खण्डकाव्यया विषयवस्तु 
धार्मिक जातक बाखं व महाभारतया बाखनय्‌ आधारित खण्डकाव्य खः । थपि 
खण्डकाव्यं विषगत कथं शास्त्रीय परम्परा व मूल्य मान्यतायात हाचां गाया बी 
मफु। थृपि खण्डकाव्यया विषयवस्तु सामाजिक मजुसे मुक्‍क धार्मिक ज्‌ वंगुलि थुपि 
खण्डकाव्यं मानव जनजीवनयात उलि कये च्याये मफुत । उकथं स्वयेबले ने. सं. 
१०३२ स रचना.जूगु सत्यसति’ खण्डकाव्य उगु युगया दकले उत्कृष्ट व सशक्त 
कृति खः । थथेहे 'सज्जन हृदयाभरण' या उच्च नेतिक शिक्षा, ज्ञान, उपदेश व 
“संवाद'य्‌ राम व श्याम निह्मसिया खंह्वाबह्वा, भवविलास, हरिविलास, धर्मात्मा 
कृष्ण, पापी मूर्खचा, सज्जन धन, दुर्जन गुणदास, मनदास मूर्ख, ज्ञानि पद्म, 
ग्रल्छी हरिहर, उद्योगि शिवनरपिनिगु चरित्रया बारे गुण व ग्रवगुणयात केया 
व्यक्तयाना त:गु भावना समाजपयोगी व जीवनपयोगी ज्‌ । थुकथं महाकवि 
सिद्धिदासया काव्य 'कलाया निति’ मजुसे 'जीवनया निति’ जुया ब्युगु दु। 
वास्तवय्‌ यथार्थे साहित्य धथागु हे मानव जीवनया व्याख्या खः । कल्पनां सृजना 
जुइगु मानव जीवनया किपा:यात कलात्मक रूपं धात्थें थे च्वंकक साहित्यय्‌ ल्हेया 
बिइगु हे जीवनवादी साहित्य खः । 
कवि काव्यय्‌ न्ह्यब्वया तःपि पात्रत नं॑ तसकं सजिवव सशक्त जू । 
“सत्यसति' खण्डकाव्यया. सत्यसति, मायावेति व शंखधरपिन्सं समाजया सर्व- 
साधारण वर्गया प्रतिनिधित्व यानाच्वंगु दु । थपि पात्वतयगु खेह्लाबल्ला नं छहा 

साधारण मनुखं ह्वाइगु खंह्वाबह्वा थं उलि हे स्वाभाविक व व्यावहारिक जू । 
कविया मेगु कृति न 'सत्यसति' थें हे उलि हे स्वाभाविक व यथा्थंमखि ज्‌, अले 
पावत नं उलि हे सजिव जू । गुकियाना सिद्धिदासया काव्य: विषयवस्तु सामाजिक 
व काव्यय्‌ अभिव्यक्त जुयाच्वंगु भाव वास्तविक यथाथमुखि जगु दु । 


महाकवि सिद्धिदासया कृतिया नां छुइगुलि नं थःगु हे ग्रलग्ग मौलिकता 
खनेदु । सिद्धिदासं नेपाल भाषां गुलि नं कृतिया साधना याना दिल, दकव धयाथें 
कृतिया नां 'स” व 'श' राखलं शुरू जुइकथं नां छनादिगु दु। गये कि 
“स॒त्यसति', “सज्जन हृदयाभरण', 'सम्वाद' “सिद्धि रामायण’, 'शुकरम्भा सम्वाद” 
“शिव विलासया बाख, 'शारदा भजन', 'शिव पिनास’, 'संचय', सत्यमदन', 
“स्वदेश वस्त्र', कृतियात दसिकथं नह्यब्वयेफु । थुकथं दकव धयाथं कृतिथा शिर्षक 
“स? व 'श' आख: न्ह्योने वइ कथं शब्द तया नां छुना त:गुया कारण कवियानां 
सिंद्धिदास जुगुलि खयेमा: । 


लिखें:-- निरंकुश राणा शासनया तिब्र दमन नीतियानाः नेपाल भाषा 
तसकं जिणं जुयाः सलंसः दया थःगु मौलिक एतिहासिक पृष्ठभूमिया स्तम्भ तक्क 
नं क्वदइ थे च्वंगु स्थिति हे महाकवि सिद्धिदासया अभ्युदय जगु खः । नेपाल 
भाषाया थ्व कञ्नाचायापुगु स्थिति यानाः हे नेपाल भाषाया संरक्षण, सम्वद्धान व 
जिर्णोद्वारया निति सिद्धिदासं “भाषा म्वा:सा जाति म्वाइ” धका: प्रचारयात 
धाःसा कवि योगविरसिहं नेपाल भाषा जिणं जूगु श्रल्सी मचासे भिके न? 
धकाः आह्वान याःगु खे लुमंके बहःजू । पुणंजागरण कालया भाषा महारथि 
पिन्सं नेपाल भाषाया उत्थानया निति अ्रथे हाला: सना जूसां मेखे नेपाल भाषा 
भाषी समुदायं हे थ्व विषयलय्‌ च्यूताः मतःगु खनाः दुःखतायाः फ्रान्सया महा- 
पण्डित सिल्वां लेभि धर्मादित्य धर्माचार्ययात च्वयाहःगु पौलय्‌ न्ह्यथनात :गु खे 
न्ह्यथने बह जू. 
‘Being an old lover of your old language, I 
sufter on seeing it so ill-treated in your hands, as an 
old mother dealt too roughly by her son.” 


उबले नेपाल भापाया उत्थान व उन्नति यायेगु तातुना धर्मादित्य 
धर्माचाय “बुद्ध धर्म व नेपाल भाषा' पत्रिका पिथना च्वंसा'लिपा. पत्रिकाय 
(द ३ ल्या: १ स) “नेपाल वासिपिन्सं थ्व पत्रिका पिथना अ्वनेगुलि कुतः मयाः 
खालि खें जक झनेनेगु ह्वानाच्वन' धका: च्वयेधुंका मेगु छगू अंक पत्रिका पिकया 

दिका छवःगु नं छगू घटना हे जुल । थक उगु इलय्‌ तानाशाही राणा शासनया 
दमनं नेपाल भाषाया जिण जुयाच्वंसा नेपाल भाषा भाषी समुदाय न्ह्यलं बवाना: 
द्यनाच्वंगु खं यात उला ब्यू । उक जिणे जुयाच्वंगु नेपाल भाषाया जिर्णोद्वार 
यायेगु, संरक्षण व सम्वद्ध न यायेगु हे उगु इलय्‌ महान व कठिन ज्या ख: । उकथं 
स्वयेबले नेपाल भाषा साहित्यय्‌ सिद्धिदासया उदयं नेपाल भाषाया जिर्णोद्वारया 
`निति जागरण जक हया ब्यूगु मख्‌से नेपाल भाषाया वाङमयया विकास व सुद्ढि- 
करण नं याना ब्युगु दु । प्रले सिद्धिदासया कृति उबले भाषिक, धार्मिक, राज- 
नेतिक, सामाजिक चेतनाया जः ह्वलेगु छगू सशक्त माध्यम जूगु दु । सिद्धिदासया 
साहित्य सृजनां चेतनशिल आदर्श युक्त समाजया नी स्वनेत छगू श्राधार स्तम्भ 
जुया ब्यूगु दु । हिंग: जक मख्‌ थौं नं सिद्धिदासया भाषा व साहित्य सेवा भाषा- 
गत समाने श्रधिकारया निति सः तयाच्वंपि मांभाय्‌ प्रेमिपिनिगु निति छगू 
त:धंगु उत्साह व प्रेरणाया स्रोत जुयाच्चंगु दु । 


[] 

